**МОНГОЛ УЛСЫН ИХ ХУРЛЫН 2021 ОНЫ ХАВРЫН ЭЭЛЖИТ ЧУУЛГАНЫ**

**6 ДУГААР САРЫН 30-НЫ ӨДӨР /ЛХАГВА ГАРАГ/-ИЙН НЭГДСЭН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| ***1№*** | ***Баримтын агуулга*** | **Хуудас** |
| ***1*** | ***Хуралдааны товч тэмдэглэл:***  | 1-5 |
| ***2*** | ***Хуралдааны дэлгэрэнгүй тэмдэглэл:*** | 6-49 |
|  | 1.Монгол Улсын шүүхийн тухай хууль /шинэчилсэн найруулга/-ийг дагаж мөрдөх журмын тухай хуульд өөрчлөлт оруулах тухай хуулийн төсөл болон хамт өргөн мэдүүлсэн хуулийн төсөл /*Засгийн газар 2021.06.25-ны өдөр өргөн мэдүүлсэн,* ***анхны хэлэлцүүлэг***/; | 6-8 |
| 2.Монгол Улсын 2021 оны төсвийн тухай хуульд өөрчлөлт оруулах тухай, Нийгмийн даатгалын сангийн 2021 оны төсвийн тухай хуульд өөрчлөлт оруулах тухай хуулийн төслүүд /*Засгийн газар 2021.06.29-ний өдөр өргөн мэдүүлсэн,* ***нэг дэх хэлэлцүүлэг***/ | 8-49 |

***Монгол Улсын Их Хурлын 2021 оны хаврын ээлжит чуулганы***

***6 дугаар сарын 30-ны өдөр /Лхагва гараг/-ийн***

***нэгдсэн хуралдааны товч тэмдэглэл***

 Улсын Их Хурлын дарга Г.Занданшатар ирц, хэлэлцэх асуудлын дарааллыг танилцуулж, хуралдааныг даргалав.

*Коронавируст халдвар /КОВИД-19/-ын цар тахлын нөхцөл байдалтай холбогдуулан Засгийн газраас Гамшгаас хамгаалах тухай хуулийн дагуу өндөржүүлсэн бэлэн байдлын зэрэгт шилжүүлсэн тул Монгол Улсын Их Хурлын чуулганы хуралдааны дэгийн тухай хуулийн 6 дугаар зүйлд зааснаар Улсын Их Хурлын чуулганы нэгдсэн хуралдааныг цахим хэлбэрт шилжүүлж, Улсын Их Хурлын дарга Г.Занданшатар, Улсын Их Хурлын дэд дарга Т.Аюурсайхан, С.Одонтуяа, Улсын Их Хурал дахь Ардчилсан намын бүлгийн дарга Д.Ганбат, Аюулгүй байдал, гадаад бодлогын байнгын хорооны дарга Б.Баттөмөр, Нийгмийн бодлогын байнгын хорооны дарга М.Оюунчимэг, Хууль зүйн байнгын хорооны дарга С.Бямбацогт, Төрийн байгуулалтын байнгын хорооны дарга Ж.Мөнхбат, Улсын Их Хурлын гишүүн Ш.Адьшаа, Н.Алтанхуяг, Ё.Баатарбилэг, Ж.Бат-Эрдэнэ, Б.Баярсайхан, Х.Булгантуяа, С.Ганбаатар, Н.Ганибал, Т.Доржханд, Ц.Сандаг-Очир, Д.Сарангэрэл, Ц.Туваан, Г.Тэмүүлэн, Б.Энх-Амгалан нар “Их хуралдай” танхимаас, бусад гишүүд MyParliament программ болон цахим хуралдааны программыг ашиглан чуулганы нэгдсэн хуралдаанд цахимаар оролцов.*

*Хуралдаанд ирвэл зохих 74 гишүүнээс 40 гишүүн цахим хуралдааны программын ирцэд бүртгүүлж, 54.0 хувийн ирцтэйгээр хуралдаан 16 цаг 03 минутад Төрийн ордны “Их хуралдай” танхимд эхлэв.*

*Чөлөөтэй: С.Амарсайхан, Ц.Анандбазар, Э.Бат-Амгалан, Ц.Даваасүрэн, Ц.Мөнх-Оргил, Л.Оюун-Эрдэнэ, Ш.Раднаасэд, Д.Тогтохсүрэн, Д.Цогтбаатар, Н.Энхболд.*

Улсын Их Хурлын дарга Г.Занданшатар Монгол Улсын Засгийн газар 2021 оны 5 дугаар сарын 25-ны өдөр Улсын Их Хуралд өргөн мэдүүлсэн “Монгол Улсын хөгжлийн 2022 оны төлөвлөгөө батлах тухай” Улсын Их Хурлын тогтоолын төслийг татан авах тухай албан бичгийг Улсын Их Хуралд ирүүлснийг танилцуулав.

Монгол Улсын Их Хурлын чуулганы хуралдааны дэгийн тухай хуулийн 20 дугаар зүйлийн 20.3-т заасны дагуу хууль санаачлагч төслөө татан авсанд тооцлоо./16:15/

**Өргөн мэдүүлсэн хуулийн төслүүдийг танилцуулах**

Улсын Их Хурлын дарга Г.Занданшатар Монгол Улсын Засгийн газраас 2021 оны 6 дугаар сарын 30-ны өдөр өргөн мэдүүлсэн Мэргэжлийн боловсрол, сургалтын тухай хуулийн шинэчилсэн найруулгын төслийг Боловсрол, соёл, шинжлэх ухаан, спортын болон Нийгмийн бодлогын байнгын хороодод;

- Засгийн газраас 2021 оны 6 дугаар сарын 30-ны өдөр өргөн мэдүүлсэн Кибер аюулгүй байдлын тухай хуулийн төсөл, 2021 оны 5 дугаар сарын 19-ний өдөр өргөн мэдүүлсэн Цахим гарын үсгийн тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүд, Нийтийн мэдээллийн тухай хуулийн төсөл болон хамт өргөн мэдүүлсэн хуулийн төслүүд, 2021 оны 6 дугаар сарын 30-ны өдөр өргөн мэдүүлсэн Хүний хувийн мэдээлэл хамгаалах тухай хуулийн төсөл болон хамт өргөн мэдүүлсэн хуулийн төслүүдийг нэг багцалж Аюулгүй байдал, гадаад бодлогын болон Хууль зүйн, Инновац цахим бодлогын байнгын хороодод;

- Монгол Улсын Засгийн газраас 2021 оны 6 дугаар сарын 30-ны өдөр өргөн мэдүүлсэн “Монгол Улсын хөгжлийн 2022 оны төлөвлөгөө батлах тухай” Улсын Их Хурлын тогтоолын төслийг Эдийн засгийн байнгын хороонд тус тус хуваарилсныг мэдээлэв./16:20/

***Нэг.Монгол Улсын шүүхийн тухай хууль /шинэчилсэн найруулга/-ийг дагаж мөрдөх журмын тухай хуульд өөрчлөлт оруулах тухай хуулийн төсөл болон хамт өргөн мэдүүлсэн хуулийн төсөл*** */Засгийн газар 2021.06.25-ны өдөр өргөн мэдүүлсэн,****анхны хэлэлцүүлэг****/*

Хэлэлцэж буй асуудалтай холбогдуулан Улсын Их Хурлын гишүүн, Хууль зүй, дотоод хэргийн сайд Х.Нямбаатар, Хууль зүй, дотоод хэргийн яамны Төрийн нарийн бичгийн дарга Б.Баасандорж, мөн яамны Хууль зүйн бодлогын газрын дарга П.Сайнзориг нар “Их хуралдай” танхимаас оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Б.Хонгорзул, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, мөн хэлтсийн Хууль зүйн байнгын хороо хариуцсан ахлах зөвлөх М.Үнэнбат нар байлцав.

 **Төслийг анхны хэлэлцүүлэгт бэлтгэсэн талаар Хууль зүйн байнгын хорооноос гаргасан санал, дүгнэлтийг Улсын Их Хурлын гишүүн Б.Энх-Амгалан танилцуулав.**

 **Байнгын хорооны санал, дүгнэлттэй холбогдуулан Улсын Их Хурлын гишүүдээс асуулт гараагүй болно.**

***Монгол Улсын Их Хурлын чуулганы хуралдааны дэгийн тухай хуулийн 7 дугаар зүйлийн 7.12-т заасны дагуу санал хураалтыг*** *MyParliament программыг ашиглан цахим хэлбэрээр явуулав.*

**Г.Занданшатар:** Байнгын хорооноос гаргасан Монгол Улсын шүүхийн тухай хууль /шинэчилсэн найруулга/-ийг дагаж мөрдөх журмын тухай хуульд өөрчлөлт оруулах тухай хуулийн төсөл болон хамт өргөн мэдүүлсэн хуулийн төслийг анхны хэлэлцүүлгээр батлах горимын **саналыг дэмжье гэсэн санал хураалт явуулъя.**

 **Зөвшөөрсөн: 34**

 **Татгалзсан: 19**

 **Бүгд: 53**

 **64.2 хувийн саналаар горимын санал дэмжигдлээ.**

Монгол Улсын шүүхийн тухай хууль /шинэчилсэн найруулга/-ийг дагаж мөрдөх журмын тухай хуульд өөрчлөлт оруулах тухай хуулийн төслийг эцэслэн батлуулах бэлтгэл хангуулахаар Хууль зүйн байнгын хороонд шилжүүлэв.

*Уг асуудлыг 16 цаг 26 минутад хэлэлцэж дуусав.*

***Хоёр.Монгол Улсын 2021 оны төсвийн тухай хуульд өөрчлөлт оруулах тухай, Нийгмийн даатгалын сангийн 2021 оны төсвийн тухай хуульд өөрчлөлт оруулах тухай хуулийн төслүүд*** */Засгийн газар 2021.06.29-ний өдөр өргөн мэдүүлсэн,****нэг дэх хэлэлцүүлэг****/*

Хэлэлцэж буй асуудалтай холбогдуулан Монгол Улсын Ерөнхий сайд Л.Оюун-Эрдэнэ, Улсын Их Хурлын гишүүн, Сангийн сайд Б.Жавхлан, Байгаль орчин, аялал, жуулчлалын сайд Н.Уртнасан, Гадаад харилцааны сайд Б.Батцэцэг, Улсын Их Хурлын гишүүн Хууль зүй, дотоод хэргийн сайд Х.Нямбаатар, Улсын Их Хурлын гишүүн, Боловсрол, шинжлэх ухааны сайд Л.Энх-Амгалан, Зам, тээврийн хөгжлийн сайд Л.Халтар, Соёлын сайд Ч.Номин, Хүнс, хөдөө аж ахуй, хөнгөн үйлдвэрийн сайд З.Мэндсайхан, Эрчим хүчний сайд Н.Тавинбэх, Батлан хамгаалахын дэд сайд Б.Баярмагнай, Үндсэн хуулийн цэцийн дарга Н.Чинбат, Шүүхийн ерөнхий зөвлөлийн дарга Э.Батбаяр, Монгол Улсын Ерөнхий прокурор Б.Жаргалсайхан, Монгол Улсын Ерөнхий Аудитор Д.Занданбат, Үндэсний статистикийн хорооны дарга Б.Батдаваа, Хүний эрхийн Үндэсний Комиссын гишүүн бөгөөд даргын албан үүргийг түр орлон гүйцэтгэгч Ж.Хунан нар цахимаар, Монгол Улсын сайд, Засгийн газрын Хэрэг эрхлэх газрын дарга Ц.Нямдорж, Хөдөлмөр, нийгмийн хамгааллын сайд А.Ариунзаяа, Барилга, хот байгуулалтын сайд Б.Мөнхбаатар, Уул уурхай, хүнд үйлдвэрийн сайд Г.Ёндон, Эрүүл мэндийн сайд С.Энхболд, Сангийн дэд сайд С.Мөнгөнчимэг, Сонгуулийн ерөнхий хорооны дарга П.Дэлгэрнаран, Сангийн яамны Төрийн нарийн бичгийн дарга С.Наранцогт, мөн яамны Төсвийн бодлого, төлөвлөлтийн газрын дарга Ж.Ганбат, Санхүүгийн бодлогын газрын дарга Н.Мандуул, Төсвийн хөрөнгө оруулалтын газрын дарга Г.Түвдэндорж, Эдийн засгийн бодлогын газрын дарга Г.Батхүрэл, Хөгжлийн санхүүжилтийн газрын дарга И.Батхүү, Төсвийн нэгтгэлийн хэлтсийн дарга Г.Золбоо, Төсвийн зарлагын хэлтсийн дарга М.Санжаадорж, Төсвийн орлогын хэлтсийн дарга Б.Тэлмүүн, Өрийн удирдлагын хэлтсийн дарга Б.Сүх-Очир нар “Их хуралдай” танхимаас тус тус оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Ё.Энхсайхан, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу нар байлцав.

Төсвийн төслийн талаар илтгэлийг Улсын Их Хурлын гишүүн, Сангийн сайд Б.Жавхлан танилцуулав.

Төсвийн төсөлтэй холбогдуулан Улсын Их Хурлын гишүүн Д.Ганбат, Н.Алтанхуяг, Б.Бат-Эрдэнэ, О.Цогтгэрэл, Т.Доржханд, Г.Тэмүүлэн, Ж.Чинбүрэн, Ё.Баатарбилэг, Б.Баттөмөр, М.Оюунчимэг, Ц.Туваан, С.Одонтуяа, Х.Булгантуяа, Д.Сарангэрэл, Ж.Бат-Эрдэнэ нарын тавьсан асуултад Монгол Улсын сайд, Засгийн газрын Хэрэг эрхлэх газрын дарга Ц.Нямдорж, Улсын Их Хурлын гишүүн, Сангийн сайд Б.Жавхлан, Хүнс, хөдөө аж ахуй, хөнгөн үйлдвэрийн сайд З.Мэндсайхан, Хөдөлмөр, нийгмийн хамгааллын сайд А.Ариунзаяа, Уул уурхай, хүнд үйлдвэрийн сайд Г.Ёндон, Эрүүл мэндийн сайд С.Энхболд, Сангийн яамны Төрийн нарийн бичгийн дарга С.Наранцогт нар хариулж, тайлбар хийв.

Төсвийн төсөлтэй холбогдуулан Улсын Их Хурлын гишүүн Т.Доржханд, Г.Тэмүүлэн, Х.Булгантуяа, Ц.Туваан нар үг хэлэв.

 Монгол Улсын 2021 оны төсвийн тухай хуульд өөрчлөлт оруулах тухай, Нийгмийн даатгалын сангийн 2021 оны төсвийн тухай хуульд өөрчлөлт оруулах тухай хуулийнтөслүүдийгхоёр дахь хэлэлцүүлэгт бэлтгүүлэхээр Байнгын хороод болон Төсвийн зарлагын хяналтын дэд хороонд шилжүүлэв.

*Уг асуудлыг 18 цаг 50 минутад хэлэлцэж дуусав.*

 *Улсын Их Хурлын дэд дарга С.Одонтуяа 18 цаг 50 минутаас хуралдааныг даргалав.*

***Гурав.Өршөөл үзүүлэх тухай хуулийн төсөл*** */Засгийн газар 2021.06.29-ний өдөр өргөн мэдүүлсэн,****хэлэлцэх эсэх****/*

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Б.Хонгорзул, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, мөн хэлтсийн Хууль зүйн байнгын хороо хариуцсан ахлах зөвлөх М.Үнэнбат нар байлцав.

Хууль зүйн байнгын хорооны дарга С.Бямбацогт Өршөөл үзүүлэх тухай хуулийн төслийн хэлэлцэх эсэх асуудлыг хаалттай горимоор хэлэлцье гэсэн горимын санал гаргав.

*Монгол Улсын Их Хурлын чуулганы хуралдааны дэгийн тухай хуулийн 14 дүгээр зүйлийн 14.4-т заасны дагуу санал хураалтыг гар өргөж явуулав.*

**С.Одонтуяа:** Хууль зүйн байнгын хорооны дарга С.Бямбацогтын гаргасан горимын **саналыг дэмжье гэсэн санал хураалт явуулъя.**

 **Зөвшөөрсөн: 40**

 **Татгалзсан: 13**

 **Бүгд: 53**

 **75.5 хувийн саналаар горимын санал дэмжигдсэн тул хуралдааныг хаалттай горимд шилжүүлэв./19:35/**

*Чуулганы нэгдсэн хуралдаанаар 3 асуудал хэлэлцэв.*

Чуулганы нэгдсэн хуралдааны зохион байгуулалтыг Улсын Их Хурлын Тамгын газрын Хууль, эрх зүйн газрын Хуралдаан зохион байгуулах хэлтсийн дарга Г.Агар-Эрдэнэ, мөн хэлтсийн шинжээч Э.Сувд-Эрдэнэ, С.Энхзаяа нар болон техник хангамжийн зохион байгуулалтыг Мэдээллийн технологийн хэлтсийн дарга Ж.Элбэгзаяа, ахлах референт Ч.Тунгалаг, шинжээч Б.Эрдэнэбаяр нар хариуцан ажиллав.

*Нээлттэй хуралдаан 3 цаг 32 минут үргэлжилж, 74 гишүүнээс 64 гишүүн хүрэлцэн ирж, 86.5 хувийн ирцтэйгээр 19 цаг 35 минутаас хаалттайгаар үргэлжлэв.*

**Тэмдэглэлтэй танилцсан:**

ЕРӨНХИЙ НАРИЙН

БИЧГИЙН ДАРГА Л.ӨЛЗИЙСАЙХАН

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ П.МЯДАГМАА

**МОНГОЛ УЛСЫН ИХ ХУРЛЫН 2021 ОНЫ ХАВРЫН ЭЭЛЖИТ ЧУУЛГАНЫ**

**6 ДУГААР САРЫН 30-НЫ ӨДӨР /ЛХАГВА ГАРАГ/-ИЙН НЭГДСЭН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Г.Занданшатар**: Улсын Их Хурлын гишүүдийн амгаланг айлтгая. Онцгой нөхцөлд хэрэглэгдэх хуралдааны дэгд заасны дагуу Улсын Их Хурлын гишүүд цахим программ ашиглан ирцээ бүрдүүлж нэгдсэн хуралдаанд цахимаар оролцож байна.

Чуулганы ирц бүрдсэн. 40 гишүүн оролцож байна. Танхимд 7 гишүүн байна.

Цахимаар 33 гишүүн оролцож байна. Улсын Их Хурлын 2021 оны хаврын ээлжит чуулганы 6 дугаар сарын 30-ны өдрийн үдээс хойших нэгдсэн хуралдаан нээснийг мэдэгдье.

Чуулганы нэгдсэн хуралдаанаар Өршөөлийн тухай хуулийг хэлэлцэнэ. Гэхдээ энэ Хууль зүйн байнгын хорооны хурал хаалттай явагдаж байгаа учраас сунжирч байна.

Хэлэлцэх асуудлыг танилцуулъя.

1.Монгол Улсын Шүүхийн тухай хуулийг дагаж мөрдөх журмын тухай хуульд өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүд.

2.Монгол Улсын 2021 оны төсвийн тухай хуульд өөрчлөлт оруулах тухай, Нийгмийн даатгалын сангийн 2021 оны төсвийн тухай хуульд өөрчлөлт оруулах тухай хуулийн төслүүд.

3.Өршөөл үзүүлэх тухай хуулийн төсөл.

4.Бусад асуудлууд амжвал анхны хэлэлцүүлгүүд явуулах юм.

Хэлэлцэх асуудалтай холбогдуулан Пүрэвдорж гишүүн ирүүлсэн. Хууль зүйн байнгын хороо дуусаагүй байгаа учраас чуулганы нэгдсэн хуралдааныг Хууль зүйн байнгын хороо хуралдаж дууссаны дараа үргэлжлүүлье.

Хэлэлцэх асуудалдаа орно.

Монгол Улсын Шүүхийн тухай хуулийг дагаж мөрдөх журмын тухай хуульд өөрчлөлт оруулах тухай хуулийн төсөл болон хамт өргөн мэдүүлсэн хуулийн төслийн анхны хэлэлцүүлэг явуулна.

Төслийн анхны хэлэлцүүлгийг явуулсан талаарх Хууль зүйн байнгын хорооны санал, дүгнэлтийг Улсын Их Хурлын гишүүн Бямбасүрэнгийн Энх амгалан танилцуулна.

Энх-Амгалан, гишүүн цахимаар үг хэлнэ.

Бямбасүрэнгийн Энх амгалан гишүүнийг индэрт урьж байна.

**Б.Энх-Амгалан:** Улсын Их Хурлын дарга эрхэм гишүүд ээ,

Монгол Улсын Засгийн газраас 2021 оны 6 дугаар сарын 25-ны өдөр Улсын Их Хуралд өргөн мэдүүлсэн Монгол Улсын Шүүхийн тухай хууль, шинэчилсэн найруулгыг дагаж мөрдөх журмын тухай хуульд өөрчлөлт оруулах тухай хуулийн төсөл болон хамт өргөн мэдүүлсэн хуулийн төслийг үзэл баримтлалын хүрээнд чуулганы нэгдсэн хуралдаанаараа хэлэлцэн шийдвэрлэж, анхны хэлэлцүүлэгт бэлдүүлэхээр Хууль зүйн байнгын хороонд шилжүүлсэн.

Байнгын хороо 2021 оны 6 дугаар сарын 29-ний өдрийн хуралдаанаараа дээрх хуулийн төслүүдийг анхны хэлэлцүүлгийг Монгол Улсын Их Хурлын чуулганы чуулганы хуралдааны дэгийн тухай хуулийн 39 дүгээр зүйлд заасны дагуу явуулж, хуулийн төслүүдийг зүйл бүрээр хэлэлцсэн болно.

Байнгын хорооны хуралдаанаар хуулийн төслүүдийн анхны хэлэлцүүлгийг явуулах үед Улсын Их Хурлын гишүүдээс хуулийн төсөлтэй холбогдуулан зарчмын зөрүүтэй санал гараагүй тул Улсын Их Хурлын гишүүн Х.Нямбаатар Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлийн 39.22-т заасныг үндэслэн хуулийн төслүүдийн анхны хэлэлцүүлгийг эцэслэн батлах, үе шаттай нэгтгэн явуулах тухай горимын саналыг гаргасныг Байнгын хорооны хуралдаанд оролцсон гишүүдийн олонх дэмжсэн болно.

Их Хурлын эрхэм гишүүд ээ, Монгол Улсын Шүүхийн тухай хууль, түүнийг дагаж мөрдөх журмын тухай хуульд өөрчлөлт оруулах тухай хуулийн төсөл болон хамт өргөн мэдүүлсэн корона вируст халдвар, ковид-19-ийн цар тахлаас урьдчилан сэргийлэх, тэмцэх, нийгэм эдийн засагт үзүүлэх сөрөг нөлөөллийг бууруулах тухай хуульд нэмэлт оруулах тухай хуулийн төслийн анхны хэлэлцүүлэг явуулсан талаарх Хууль зүйн байнгын хорооны санал, дүгнэлтийг хэлэлцэн шийдвэрлэж өгөхийг та бүхнээс хүсье.

Анхаарал тавьсанд баярлалаа.

**Г.Занданшатар:** Ажлын хэсгийн гишүүдийг танилцуулъя. Хууль зүй, дотоод хэргийн яамны Төрийн нарийн бичгийн дарга Барсүрэнгийн Баасандорж, Хууль зүй, дотоод хэргийн яамны Хууль зүйн бодлогын газрын дарга Пүрэвжавын Сайнзориг.

Байнгын хорооны санал дүгнэлттэй холбогдуулан асуулт асуух Улсын Их Хурлын гишүүн байна уу? Алга байна.

Байнгын хороо Монгол Улсын Шүүхийн тухай хуулийн шинэчилсэн найруулгыг дагаж мөрдөх журмын тухай хуульд өөрчлөлт оруулах тухай хуулийн төсөл болон хамт өргөн мэдүүлсэн корона вируст цар тахал, ковид-19 –ийн цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд нэмэлт оруулах тухай хуулийн төслүүдийн анхны хэлэлцүүлгийг эцэслэн батлах, үе шаттай нэгтгэн явуулах горимын санал гаргасныг дэмжье гэсэн саналын томьёоллоор санал хураалт явуулна.

Санал хураалтаа бэлтгээрэй. Бүртгэлийн санал хураалт явуулъя.

Байнгын хорооны саналыг дэмжье гэсэн саналаар санал хураалт явуулъя.

Санал хураалт. 53 гишүүн оролцож, 34 гишүүн дэмжиж 64.2 хувийн саналаар санал тавигдлаа. Байнгын хорооноос гаргасан горимын саналыг дэмжсэн.

Нэгдсэн хуралдаанд оролцсон гишүүдийн олонх дэмжсэн тул Шүүхийн тухай хуулийн шинэчилсэн найруулгыг дагаж мөрдөх журмын тухай хуульд өөрчлөлт оруулах тухай хуулийн төсөл болон хамт өргөн мэдүүлсэн корона вируст халдвар, ковид-19-ийн цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд нэмэлт оруулах тухай хуулийн төслүүдийг эцэслэн батлуулах бэлтгэл хангуулахаар Хууль зүйн байнгын хороонд шилжүүлж байна.

**Дараагийн асуудал байна. Монгол Улсын 2021 оны төсвийн тухай хуульд өөрчлөлт оруулах тухай Нийгмийн даатгалын сангийн 2021 оны төсвийн тухай хуульд өөрчлөлт оруулах тухай хуулийн төслүүдийн нэг дэх хэлэлцүүлгийг явуулна.**

Илтгэл тавих сайд, гишүүдийг цахимаар бэлтгэл хангаарай. Энэ хооронд зарлан мэдээлэх нэг зүйл байна. Өчигдөр Монгол Улсын Засгийн газраас албан бичиг ирүүлсэн Монгол Улсын Их Хурлын дарга Г.Занданшатар танаа тогтоолын төсөл тогтоо тухай Монгол Улсын Засгийн газраас 2021 оны 5 дугаар сарын 25-ны өдөр Улсын Их Хуралд өргөн мэдүүлсэн “Монгол Улсын хөгжлийн 2022 оны төлөвлөгөө батлах тухай” Улсын Их Хурлын тогтоолын төслийг татан авч байгааг үүгээр мэдэгдэж байна.

Монгол Улсын Ерөнхий сайд Л.Оюун-Эрдэнэ.

Мөн өргөн мэдүүлсэн хуулийн төслийг танилцуулъя. Өнөөдөр Засгийн газраас Монгол Улсын 2022 оны төлөвлөгөө батлах тухай Улсын Их Хурлын тогтоолын төслийг татан аваад шинэчлэн боловсруулаад өргөн барьсан тухай мэдэгдэж байна. Эдийн засгийн байнгын хороо маргааш үргэлжлүүлэн хэлэлцэнэ.

Тогтоолын төслийг анхны хэлэлцүүлгээр нь батлахаар бүх өөрчлөлт үүдийг хийсэн гэж мэдэгдсэн.

Мөн Мэргэжлийн сургалт үйлдвэрлэлийн тухай хуулийг бас өргөн барьсан, энийг Нийгмийн бодлогын болон Боловсрол, соёл, шинжлэх ухааны байнгын хороонд хуваарилсан.

Төлөвлөгөөг Эдийн засгийн байнгын хороонд хуваарилсан байгаа.

Одоо төсвийн тодотголынхоо нэгдэх хэлэлцүүлгийг явуулъя.

Хуулийн төслийн талаарх илтгэлийг Сангийн сайд Болдын Жавхлан танилцуулна . Их Хурлын дарга, эрхэм гишүүд ээ,

**Б.Жавхлан:** Дэлхийн эдийн засаг улс орнуудын Засгийн газарт ковид-19 цар тахал нь хүндхэн сорилт учруулж байна. Дэлхийн бусад улс орнууд цаг тархлаас ард иргэдээ хамгаалахын тулд вакцинжуулалтад хамруулах ажлыг нэн яаралтай зохион байгуулж байгаатай нэгэн адил манай Засгийн газар энэ оны 2 дугаар сарын 23-ны өдөр дархлаажуулалт эхлүүлснээс хойш өнөөдрийн байдлаар 18 наснаас дээш насны хүн амынхаа 96.8 хувийг нэгдүгээр тунд хамруулсан 84.3 буюу хоёрдугаар тунд бүрэн хамруулсан бол 12-17 насны хүүхдүүдийн 23 хувийг вакцинжуулалтад хамруулаад байна. Гэсэн хэдий ч цар тахлын нөхцөл байдал амаргүй байна. Иймд халдвар цар тахлын нөхцөл байдалтай уялдуулан ард иргэдийн эрүүл мэнд, орлогыг хамгаалахад чиглэсэн арга хэмжээг авч хэрэгжүүлэх зайлшгүй шаардлага үүсэж байгаа тул Засгийн газраас төсийн тогтвортой байдлын тухай хуульд өөрчлөлт оруулах тухай Монгол Улсын нэгдсэн төсвийн 2021 оны төсвийн хүрээний мэдэгдэл, 2022-2023 оны төсвийн төсөөллийн тухай хуульд өөрчлөлт оруулах тухай Монгол Улсын 2021 оны төсвийн тухай хуульд өөрчлөлт оруулах тухай, Нийгмийн даатгалын сангийн 2021 оны төсвийн тухай хуульд өөрчлөлт оруулах тухай хуулийн төслүүд болон бусад дагалдах хуулийн төслүүдийг Улсын Их Хуралд өргөн мэдүүлээд байна.

Монгол Улсын эдийн засаг 2020 оны эхний улиралд 10.7 хувиар агшиж байсан бол 2021 оны нэгдүгээр улиралд цэвэр дүнгээр 3 хувиар өсөж эдийн засагт V хэлбэрийн сэргэлт гарч байна. Улмаар төлбөрийн нийцэл 2021 оны 4 дүгээр сарын эцэст 245 сая ам.доллар ашигтай гарч гадаад валютын нөөц 4.9 тэрбум доллар буюу түүхэн дээд хэмжээнд хүрчээ. Гэхдээ ажиллах хүчний оролцооны түвшин 2021 оны эхний улиралд 54.9 хувь байгаа нь 2019 оны түвшнээс 138 мянган хүнээр багассан байна. Оны эхний 5 сарын байдлаар төсвийн төлөвлөсөн орлого 5.3 их наяд төгрөгт хүрч, төлөвлөгөөний гүйцэтгэл 98 хувьтай гарлаа. Энэ нь өмнөх оны мөн үетэй харьцуулахад 2 их наяд төгрөг буюу 58.7 хувиар өссөн үзүүлэлт юм.

Үүнд Оюу Толгой компанийн татварын актын дагуу төлсөн нэг их наяд төгрөгийн дүн багтсан болно. Төсвийн нийт зарлага 6.1 их наяд төгрөгт хүрч, төсвийн алдагдал 866.3 тэрбум төгрөгийн дотоодын нийт бүтээгдэхүүний 2.1 хувьтай тэнцүү байна. Засгийн газрын зүгээс ковид-19 цар тахлаас ард иргэдээ хамгаалах цар тахлаас үүдэлтэй нийгэм, эдийн засгийн сөрөг нөлөөллийг бууруулах, даван туулах чиглэлээр бүхий л боломжит арга хэмжээг авч ажиллаж байна.

Цар тахлын үед иргэдийн эрүүл мэнд, орлогыг хамгаалах бизнесийг дэмжих, эдийн засгийг сэргээх зорилгоор Улсын Их Хурал, Засгийн газраас 2020 онд 2.7 их наяд төгрөг буюу дотоодын нийт бүтээгдэхүүний 7.3 хувьтай тэнцэх хэмжээний арга хэмжээг авч хэрэгжүүлсэн бол энэ онд 3 их наяд төгрөг буюу дотоодын нийт бүтээгдэхүүний 7.1 хувьтай тэнцэх хэмжээний арга хэмжээг хэрэгжүүлж байна. Түүнчлэн эдийн засгийн сэргэлтийг түргэтгэх, макро эдийн засгийн тогтвортой байдлыг хангахад чиглэсэн эрүүл мэндээ хамгаалж, эдийн засгаа сэргээх 10 их наядын цогц төлөвлөгөөг Засгийн газар, Монголбанк хамтран хэрэгжүүлж байна. Тус төлөвлөгөөний хүрээнд одоогоор ажлын байр дэмжих зориулалтаар 20.3 мянган зээлдэгчдэд 1.5 их наяд төгрөгийн зээл олгосноор 79.6 мянган ажлын байрыг мөн репо урт санхүүжилт, хугацаат санхүүжилтийн зориулалтаар 2.5 мянган зээлдэгчдэд 539.5 тэрбум төгрөгийн зээл олгосноор 25.4 мянган ажлын байрыг хадгалан үлдэж чадлаа. Мөн орон сууцын ипотекийн зориулалтаар 6000 хүнд 447.1 тэрбум төгрөг, хөдөө аж ахуйг дэмжих зориулалтаар 18.6 мянган зээлдэгчдэд, 273.6 тэрбум төгрөгийн хөнгөлөлттэй зээл олгоод байна.

Эндээс үзвэл уг төлөвлөгөө нь энэ хүнд үед эдийн засгийн уналтыг зогсоож, зогсоох түүхэн үүргээ гүйцэтгэж байна гэж үзэж байна. Зээл олголтын явц дөнгөж 15 дахь долоо хоногтоо 60.1 хувьтай байна. Цар тахлын үед эдийн засгийн идэвхжилтийг дэмжсэн төсөв, мөнгөний бодлогын үр нөлөөгөөр 2021 оны эцэст эдийн засгийн бодит өсөлт 6.5 хувьд хүрэхээр төсөөлж байгаа юм. Олон улсын банк санхүүгийн байгууллагууд ч Монгол Улсын эдийн засгийн 2021 онд 5-6 хувиар өснө гэдэгт одоо төсөөлөл гаргаад байна. Гэсэн хэдий ч эдийн засгийн өсөлт болон нүүрсний экспортын тоо хэмжээ төлөвлөсөн хэмжээнд хүрэхгүй байх, нийгмийн даатгалын шимтгэлийн хувь хэмжээ 2 хувь бууруулсан зэргээс шалтгаалж оны эцсээр тэнцвэржүүлсэн орлогын төлөвлөгөө 756 тэрбум төгрөгөөр тасрахаар харагдаж байна.

Зэсийн үнийн өсөлтөөр орлого 572 тэрбум төгрөгөөр нэмэгдэх боловч дийлэнх нь тогтворжуулалтын сан Ирээдүйн өв санд төвлөрч, харин улсын төсөвт 242 тэрбум төгрөгийн орлого хуваарилагдах юм. Монгол Улсад корона вируст халдварын тархалт нэмэгдэж, урьдчилан тооцох боломжгүй нөхцөл байдал үүсэж, ард иргэдийн эрүүл мэнд, орлогыг хамгаалахад чиглэсэн зайлшгүй шаардлагатай нэмэлт санхүүжилт хийх цаг үеийн шаардлага үүсэж байна.

Тиймээс төсвийн тодотголыг эрүүл мэндийн салбарын нэн шаардлагатай зардлыг цаг алдалгүй санхүүжүүлэх замаар иргэдийн амь нас, эрүүл мэндийг хамгаалах болон айл өрхүүдийн орлогыг ядууралд өртөхөөс сэргийлэхэд чиглэсэн дараах арга хэмжээг авч хэрэгжүүлэхэд чиглүүлж байна.

Үүнд нэг корона вируст, цар тахлын үед иргэдийн эрүүл мэндийг хамгаалах эрүүл мэндийн салбарын нэн шаардлагатай санхүүжилтэд зориулж төсвөөс нийт 735.1 тэрбум төгрөг нэмж зарцуулна. Ковид-19 халдвар, цар тахлын бүсэд ажиллаж байгаа эрүүл мэндийн салбарын албан хаагчдын улсын төсвөөс нийт 44.6 тэрбум төгрөгийн нэмэгдэл урамшууллыг олгоно. Түүнчлэн ковид-19 вирусээр өвчилсөн хүнд үзүүлэх эмнэлгийн тусламж, үйлчилгээний тарифыг нэмэгдүүлэх замаар цар тахлын улаан бүст эмчилгээ, үйлчилгээ үзүүлж байгаа эрүүл мэндийн ажилчдын хөдөлмөрийн бодит гүйцэтгэл дээр үндэслэж цалин хөлсийг дор хаяж 50 хувиар нэмэгдүүлэн олгохоор тооцлоо.

Мөн цаашид цар тахлын нөхцөл байдалтай уялдуулан тус салбарын цалин хөлс, урамшууллын асуудлыг хангалттай нөөцлөх шаардлага бий болж байна. Ковид-19-ийн эсрэг тусламж, үйлчилгээ үзүүлэхэд зайлшгүй шаардлагатай байгаа эмнэлгийн тоног төхөөрөмж худалдан авах болон өвчтөнийг хэвтэн эмчлүүлэхэд ор хүрэлцэхгүй байгаа учир нэмэлтээр 2000 эмнэлгийн ор дэлгэхэд зориулж нийт 110 тэрбум төгрөг тусламж үйлчилгээ хүргэх хүний нөөцийн хомсдолд орж байгаа тул рездент эмч нарыг дайчлан ажиллуулах цалингийн зардалд 3.7 тэрбум төгрөг, вакцины үр нөлөө болон манай улсад тархсан вирусийн хэлбэрийг судлах судалгаанд 2.4 тэрбум төгрөг ард иргэдэд корона вирусийн талаарх мэдлэг, мэдээлэл олгох халдвараас урьдчилан сэргийлэх болон халдвар авсан тохиолдолд гэрийн нөхцөлд эмчлэх талаар заавар зөвлөмжийг хүргүүлэхэд 6.6 тэрбум төгрөг, эрүүл мэндийн үйлчилгээг цахимжуулахад 3 тэрбум төгрөг, эрүүл мэндийн салбарын нэн шаардлагатай хөрөнгө оруулалтын төсөл, арга хэмжээний техник, эдийн засгийн үндэслэлийг боловсруулахад нэмэлтээр 8 тэрбум төгрөг, PCR шинжилгээ болон эмийн нөөц бүрдүүлэхэд 61.9 тэрбум төгрөг тус тус зарцуулахаар төлөвлөлөө.

Түүнчлэн ковид-19 халдварт цар тахлын нөхцөл байдалтай уялдуулан гарч болзошгүй эрсдэлийг бууруулах хариу арга хэмжээг нэн л цаг алдалгүй, шуурхай хэрэгжүүлүүлэх зорилгоор Засгийн газрын нөөц санд 60 тэрбум төгрөгөөр, Аймгийн Засаг даргын нөөц санг 24 тэрбум төгрөгөөр тус тус нэмэгдүүлэхээр тооцоод байна.

2.Ковид-19 цар тахлын нөхцөл байдалтай уялдуулан хүүхдийн мөнгөн тэтгэмж болон нийгмийн халамжийн тэтгэвэр, тэтгэмжийг нэмэгдүүлсэн хэлбэрээр нь, түүнчлэн айл өрх, аж ахуйн нэгжийн төлөх хэрэглээний төлбөрийн чөлөөлөлтийг он дуустал тус тус үргэлжлүүлнэ.

Үүнд Монгол Улс 2021 оны төсвийн тухай хуулиар хүүхдийн мөнгөн тэтгэмжийг 7 дугаар сарын 1-ний өдрийг хүртэл 100 мянган төгрөгөөр, 7 дугаар сарын 1-ний өдрөөс он дуустал 20 мянган төгрөгөөр олгоход шаардагдах төсөв батлагдсан.

Гэвч корона вирус цар тахлын нөхцөл байдал хүндэрч байгаа нь ялангуяа бага, дунд орлоготой өрхийн амьжиргаанд өндөр тусахаар байна. Өмнөх онд хэрэгжүүлсэн цар тахлын үеийн нийгмийн хамгааллын мөнгөн дэмжлэгийн хэлбэр нь олон мянган өрхүүдийг, орлогын ядууралд орохоос урьдчилан сэргийлж чадсан оновчтой арга хэмжээ болсныг олон улсын байгууллагууд онцолсон билээ.

Тиймээс хүүхдийн мөнгөн тэтгэмжийг он дуустал сар бүр 100 мянган төгрөгөөр тооцож үргэлжлүүлэн олгоход 576 тэрбум төгрөг, ахмад настан, хөгжлийн бэрхшээлтэй хүн, өнчин хүүхдэд олгодог халамжийн тэтгэвэр болон байнгын асаргаа шаардлагатай 16 хүртэл насны хүүхдэд олгодог амьжиргааг дэмжих мөнгөн тэтгэмжийг мөн он дуустал сар бүр 288000 төгрөгөөр тооцож олгохоор 42.9 тэрбум төгрөг нэмж зарцуулна. Цар тахлын хүнд цаг үед айл өрх, аж ахуйн нэгжүүдийн дулаан, цахилгаан, дулааны, уур ус, хогны төлбөрийг төрөөс хариуцан төлж байгаа нь өрхийн амьжиргаа болон бизнесийн үйл ажиллагаанд цагаа олсон дэмжлэг болж чадсан байна.

Ковид-19 халдварт цар тахлын нөхцөл байдал хүнд, цаашид хэрхэх нь тодорхойгүй байгаа энэ үед төрийн өмчит уул уурхайн аж ахуйн нэгжүүд нийгмийн хариуцлагын хүрээнд өөрсдийн ашгаас айл өрх, зарим аж ахуйн нэгж байгууллагын эрчим хүч, дулаан, дулааны, уур, ус, хогны төлбөрийг хариуцан төлж байгааг он дуустал харин сайжруулсан шахмал түлшний үнийг 50 хувиар, цаашид хөнгөлөх арга хэмжээг 2022 оны 4 дүгээр сарын 15-ны өдрийг хүртэл хугацаанд сунгахад 700 зуу орчим тэрбум төгрөг зарцуулна. Төрийн байгууллагууд төсөв хэмнэх горим ч ажиллах, төлөвлөсөн арга хэмжээг зайлшгүй хэрэгцээ шаардлага, үр дүн, ач холбогдлоор нь эрэмбэлж, хэрэгжилтийг нь хойшлуулах болон цуцлах зэргээр төсвийн урсгал зардлыг 132.9 тэрбум төгрөгөөр, хөрөнгө оруулалтын зардлыг 90 тэрбум төгрөгөөр.

Цаашид гадаад зээл ашиглалтын зардлыг 60 тэрбум төгрөгөөр нийт 282.9 тэрбум төгрөгөөр зардал хангахаар тооцооллоо. Эдгээр энэ нэгдсэн зардлыг ковид-19 цар тахлын эсрэг авах хариу арга хэмжээг санхүүжүүлэхэд зориулах болно.

Дээр дурдсан 3 арга хэмжээг хэрэгжүүлэхэд шаардагдах зардлыг төсвийн тодотгол тусгаснаар Монгол Улсын 2021 оны нэгдсэн төсвийн нийт орлого 13 их наяд 731.7 тэрбум төгрөг, нэгдсэн төсвийн зарлага 15 их наяд 748.3 тэрбум төгрөг болж, төсвийн тэнцвэржүүлсэн алдагдал 3 их наяд 691.8 тэр тэрбум төгрөг буюу дотоодын нийт бүтээгдэхүүний 8.8 хувьтай тэнцэхээр болж байна. Ковид-19 халдвар цаа тахлын сөрөг нөлөөллийг бууруулахад чиглэсэн арга хэмжээг хэрэгжүүлэхэд хөрөнгө нэмж зарцуулах цаг үеийн зайлшгүй шаардлагын улмаас төсвийн алдагдал нэмэгдэж байгаатай уялдуулан Төсвийн тогтвортой байдлын тухай хуулийн тусгай шаардлагыг мөрдөх цаг хугацааг хойшлуулахаар, хуульд өөрчлөлт оруулах төслийг хамтад нь Улсын Их Хуралд өргөн мэдүүлээд байна.

Үүнд хуулийн төсөл, дотоодын бүтээгдэхүүнд эзлэх төсвийн алдагдлын хувь хэмжээг 2021 онд 8.8 хувиас 2022 онд 5.1 хувиас 2023 онд 3.6 хувиас 2024 онд 2.8 хувиас 2025 оны төсвийн жилээс 2 хувиас хэтрэхгүй, эсвэл ашигтай байхад дотоодын нийт бүтээгдэхүүний эзлэх Засгийн газрын, мөн дотоодын нийт бүтээгдэхүүний Засгийн газрын өрийн хязгаарыг.

**Г.Занданшатар:** Сүлжээ гацаад байна.

**Б.Жавхлан:** 2023 онд 65 хувиас тус тус тусгалаа.

**Г.Занданшатар:** Болсон уу?

**Б.Жавхлан:** Үргэлжлүүлэх үү?

**Г.Занданшатар:** За үргэлжлүүл.

**Б.Жавхлан:** Баярлалаа. Эдийн засгийн ба төсөвт 2021 оны эцэст 6.5 хувьд хүрэхээр хүлээгдэж байгаа нь Төсвийн тогтвортой байдлын тухай хуулийн 10 дугаар зүйлийн 11.6 дахь заалтад заасан төсвийн тусгай шаардлага үйлчилдэг, түр түдгэлзүүлсэн шийдвэрийг хүчингүй болгох нөхцөлийг бүрдүүлээд байна.

Иймээс төсвийн зарим тусгай шаардлагын үйлчлэлийг түр түдгэлзүүлэх тухай хуулийг хүчингүй болгон тус хуулийн үйлчлэх хугацаанд мөрдөгдсөн хязгаарлалтуудыг Төсвийн тогтвортой байдлын тухай хуульд тусган хуульд өөрчлөлт оруулахаар төсвийн тогтвортой байдлын тухай хуульд өөрчлөлт оруулахаар хуулийн төсөлд тусгалаа.

Улсын Их Хурлын дарга, эрхэм гишүүд ээ,

Ковид-19 халдварт цар тахлын нөхцөл байдалтай уялдуулан одоо Монгол Улсын Засгийн газраас боловсруулж, Улсын Их Хуралд өргөн мэдүүлсэн гишүүн Төсвийн тогтвортой байдлын тухай хуульд өөрчлөлт оруулах тухай, Монгол Улсын 2021 оны төсвийн тухай хуульд өөрчлөлт оруулах тухай, Нийгмийн даатгалын сангийн 2021 оны төсвийн тухай хуульд өөрчлөлт оруулах тухай хуулийн төслүүд болон бусад дагалдах хуулийн төслийг хэлэлцэн шийдвэрлэж өгөхийг хүсье.

Анхаарал тавьсанд баярлалаа.

Танилцуулж дууслаа.

**Г.Занданшатар:** Ажлын хэсгийн гишүүдийг танилцуулъя.

Төсвийн ерөнхийлөн захирагч, Засгийн газрын гишүүд, Улсын Их Хуралд ажлаа шууд хариуцан тайлагнадаг байгууллагын дарга нар. Үндсэн хуулийн цэцийн дарга, Шүүхийн ерөнхий зөвлөлийн дарга, Улсын Ерөнхий прокурор нарын 25 хүн цахимаар болон тахимаар шууд оролцож байна.

Сангийн яамны дэд сайд, Төрийн нарийн бичгийн дарга, Төсвийн бодлогын газрын дарга Ганбат болон орлого, зарлагын хэлтсийн дарга нар оролцож байна.

Илтгэлтэй холбогдуулан Засгийн газрын гишүүд, төсвийн ерөнхийлөн захирагч нараас асуулт асуух Улсын Их Хурлын гишүүд нэрээ бүртгүүлнэ.

Цахимаар Булгантуяа гишүүнээр тасаллаа. Цахимаар 2. Таны тэр 4 дээр байна шүү дээ. Та өөрөө олон дарчихаар гараад ороод байхгүй юу.

Норовын Алтанхуяг гишүүн асуулт асууна.

**Н.Алтанхуяг:** Асуулт асууя. Энэ одоо яамаар ч юм бэ дээ та нар минь. Одоо 29-ний өдөр гэдэг чинь өчигдөр биз дээ. Өчигдөр одоо өргөн барьсан хууль байхгүй юу. Бид нар ерөөсөө энэ хууль танилцах боломжгүй боллоо. Энэ одоо сүүлдээ бүр ийм арга байгаа юм биш үү. Та нарт танилцуулахгүй байж байгаад алх цохидог. Би чинь одоо тэгж бодохгүй. Энэ арай хэтэрхий юм тэр Нямдорж сайд эргэж хараад энэ Хэрэг эрхлэх газар ажлаа хий л дээ. Одоо ийм гэж юу байсан юм. Тэгээд юу уншиж амжихгүй байна шүү дээ. Таны сая ярьсан юмыг бас тэгээд тээр холоос ингээд бум бум гээд ерөөсөө сонсогдох ч үгүй юм. Тэгээд би нэг юм асуумаар байна улсын төсөвт өөрчлөлт оруулъя гээд тодотгол хийе гээд орж ирж байгаа юм байна гэж ойлгож байна.

Тэгэхээр нийтдээ зарлагыг хэдэн төгрөгөөр нэмэгдүүлээд байгаа юм бэ? Энэ дотор нэг хоёр, гурван юм яриад байна. Хүүхдийн мөнгө, эмч нарын цалин өөр юу ч гэнэ вэ? Яг юу юу юм, хэд хэдээр нэмэгдэх гээд. Нэгдүгээр асуулт.

Хоёрдугаар асуулт нь тэгээд энийгээ юугаар нөхөх гээд байгаа юм? Хаанаас яаж нөхөх гээд байгаа юм. Ер нь нэг ийм юм боллоо шүү. Их Хурлын гишүүн та нар анхаараарай. Төсвийн тогтвортой байдлын тухай хууль гэдэг чинь төсвийг хамаагүй дураараа өөрчлөөд байж болохгүй гэж гаргасан хууль. Одоо тэгэхээр энэ мөнгөнүүдийг өөр газраас авна гээд Төсвийн тогтвортой байдлынхаа хуульд нэмэлт, өөрчлөлт оруулах гэж байна.

Ирээдүйн өв сан руу ордог мөнгө багасна гэж байна. Тэгэхээр ирээдүйн өв сан руу ордог байсан мөнгөтэй холбоотой хуулийг бас өөрчлөх гэж байгаа бололтой юм. Энээ ер нь тэгээд л хойд хормойгоороо урд хормойгоо нөхөж байгаа эсвэл гадна дотнын зээлээр л энийг хийнэ шүү дээ. Тэгэхээр энийгээ та нар сайн бодож байгаа бол Монголд цааш цаашдаа бас улс шүү дээ. Амьдарна шүү дээ. Энэ их өр зээлийг чинь дийлэх юм уу даа. Дараа дараа нь. Энийгээ та нар нэг жаахан зөв зүйтэй зохистой, улс орноо гэсэн бодолтой, бас ард түмнээ гэсэн бодолтой. Ард түмнээ бод гэхээр л ингээд л сонгуулийн өмнө баахан мөнгө тараадаг тэр 100 мянга.

**Г.Занданшатар:** Алтанхуяг гишүүнд нэмэлт 1 минут.

**Н.Алтанхуяг:** Өнөөдөр тэгээд энэ асуултад нэгдүгээр асуудал хэлчихлээ шүү дээ. Зарлага чинь яаж нэмэгдэж байгаа юм.

Хоёрдугаар асуудал нь болохлоор орлогыг нь хаанаас олох гэж байгаа юм. Ямар ямар юмыг нь яаж өөрчлөөд байгаа юм.

Гуравдугаарт сонгуулийн малчдад одоо 100 мянган төгрөг тараана гэдэг. Тэр ер нь хаанаас яаж гараад, хэдэн тэрбум төгрөг яаж зарлагадсан юм. Энэ мөнгө төгрөг дээр нь Их Хуралд жаахан анхаарах хэрэгтэй л дээ, энэ тэр танай нам манай намдаа биш, энэ Монгол Улсын энэ татвар төлөгчдийн мөнгө, энэ татвар төлөгчдийн мөнгө чинь ч уулаасаа хүрэхээ байсан. Татвараа төлж дийлэхээ байсан.

Дээр нь аж ахуйн нэгжүүд чинь сөхөрчихсөн шүү дээ. Тэгэхээр одоо ингээд баахан энэ тэндээс гадна дотнын зээл авдаг, дээр нь тэр ирээдүйн өв сан руу ерөөсөө халдаж болохгүй шүү дээ. Одоо өчигдөр байв уу 1.6 их наяд төгрөг байх ёстой. Тэр дотор тэгээд одоо тэр лүү ордог амыг нь бооно гэнэ. Ямар хууль өөрчилж байгаа юм. Бас өөрчлөөд л амыг нь боогоод л ингэж амьдрах юм уу, манай хэнээ Ардын намынхан. Энэ бодлоо.

**С.Одонтуяа:** Сангийн сайд хариулъя.

**Б.Жавхлан:** Алтан гишүүний асуултад хариулъя. Энэ гишүүн ээ ийм байгаа. Энэ төсвийн тодотгол бол энэ удаа маш тоонууд нь товчхон орж ирж байгаа эдгээр тоонууд дээр бол маш ойлгомжтой байгаа шүү. Ингээд эрүүл мэндийн салбарт нийтдээ 735.1 тэрбум төгрөг, үүнээс төсвийн урсгал зардлаас 321 тэрбум төгрөг, бусад 400 гаруй тэрбум төгрөг нь эрүүл мэндийн даатгалын сангаас ингээд гарч зарцуулагдана.

Хүүхдүүдийн болон бусад одоо үргэлжлүүлэх тэтгэмж дээр нийтдээ 618.9 тэрбум төгрөг. Ингээд нийтдээ 940 тэрбум төгрөгийн цэвэр нэмэлт зардал гарч байгаа. Энүүний эсрэг мөн бид төсөв дээрээсээ урсгал зардал болон хөрөнгө оруулалтаасаа нийтдээ 282.9 тэрбум төгрөгөөр одоо таналт хийж байгаа. Ингээд төсвийн тэнцвэржүүлсэн алдагдал 2.1 их наяд маань одоо 3.4 их наяд болж дотоодын бүтээгдэхүүнд эзлэх хувиараа 5.1-8.8 хувь болж өсөж байгаа.

Тэгэхээр Төсвийн тогтвортой байдлын хууль болон Төсвийн хуулийн дагуу энэ төсвийн алдагдлыг бидэнд, цаашдаа одоо үлдсэн хугацаанд нөхөх хуулийн хүрээнд одоо зохицуулалтуудыг хийх ёстой. Мэдээж дотоодын бонд гаргах болон бусад одоо нэмэлт эх үүсвэрүүдийг ажиллах замаар энэ зардлыг одоо алдагдлыг нөхөж ажиллах одоо зорилготой ажиллана.

Тэр малчдад олгосон хөрөнгө мөнгөний талаар Хүнс, хөдөө аж ахуйн яамны сайд тодорхой хариулах байх.

Энэ бол энэ жилийн одоо Төсвийн хуульд тусгагдсан Азийн хөгжлийн банкны санхүүжилттэй ийм төслийн зарцуулалт байсан.

Ирээдүйн өв сангийн талаар та мөн дурдлаа. Ирээдүйн өв сангийн үлдэгдэл 1 их наяд 602 тэрбум төгрөгийн одоо хуримтлалын үлдэгдэлтэй тогтвортой байгаа. Эндээс бол зарцуулагдсан зүйл огтоос байхгүй. Хуулиараа 2030 он хүртэл хуримтлагдах ёстой. Харин тогтворжуулалтын сан бол жил бүр тухайн жилийнхээ тэнцвэржүүлсэн алдагдалд одоо явагдаад явагдах ёстой. Өөрөөр хэлбэл.

**С.Одонтуяа:** Хүнс, хөдөө аж ахуйн сайд нэмж хариулъя цахимаар юм байна. Хүнс хөдөө аж ахуйн сайд.

**З.Мэндсайхан:** Алтанхуяг гишүүний асуултад хариулъя аа.

Өнгөрсөн өвлийн өвөлжилтийн байдалтай холбоотойгоор Улсын онцгой комисс болон Гамшгийн тухай хуулийн дагуу зудын эрсдэлийн үнэлгээ хийгээд энийг Дэлхийн банканд бид хүргүүлсэн. Энэ жилийн хувьд бол одоо Монголд зургаан аймаг дээр зуд, нийт нутгаар зудын төлөв ажиглагдаж байна гэдэг энэ эрсдэлийн үнэлгээ гаргаад энэ үнэлгээн дээр үндэслээд Дэлхийн банкны мал аж ахуй, эдийн засгийн эргэлтийг нэмэгдүүлэх төслөөс нэг удаагийн буцалтгүй тусламжийг малчин өрхөд шилжүүлэх ёстой юм байна гээд нийтдээ 183 мянган малчин өрхөд 18.3 тэрбум төгрөгийн нэг удаагийн буцалтгүй тусламжийг дэлхийн банкны санхүүжилтээр шилжүүлсэн байгаа.

Тэгээд энэ бол өнгөрсөн өвлийн зудын үнэлгээний процессоороо яваад сая 6 сард малчдын дансанд орсон байгаа.

Баярлалаа.

**С.Одонтуяа:** Цахимаар Бадмаанямбуугийн Бат-Эрдэнэ гишүүн асууя.

**Б.Бат-Эрдэнэ:** Баярлалаа. Миний нэг минутыг нэмээд өгчхөөрэй. Тэгэхээр би нэг эдийн засагтай холбоотой нэг хоёр зүйл тодруулаад. Энэ тулгамдсан ойрын одоо тулгамдаад байгаа асуудалтай холбоотой 1, 2 зүйл тодруулъя. Ерөнхийдөө бол эдийн засаг амаргүй байна.

Ялангуяа одоо энэ газрын тосны бүтээгдэхүүний үнэ нэмэгдээд, үүнээс шалтгаалаад валютын ханш, бараа бүтээгдэхүүний үнэд нөлөөлөх нь. Дээрээс нь бид нар одоо эдийн засагт орлого олдог одоо нүүрс, төмрийн хүдэр гээд энэ гол бүтээгдэхүүнээ гаргах энэ ажил одоо бүх шатанд ажил хариуцаж байгаа хүмүүстэй холбоотой ингээд удааширсан, тасалдсан. Үүнтэй холбоотойгоор асуудал бол гарах нь.

Дээрээс нь энэ бараа түүхий эд хилээр нэвтэрч чадахгүй их олон хүндрэлүүд байна л даа. Энэ бол одоо бас зөвхөн манай улсад тохиолдож байгаа биш. Дэлхийн бусад улс орнуудад энэ эдийн засгийн хүндрэл амаргүй л байна. Тэд үүнтэй холбоотойгоор энэ валютын ханшийн ханшинд бол тодорхой өөрчлөлт орох нь. Үүнийг дагаад гадаадаас импортоор одоо түүхий эд, бараа материал авдаг аж ахуйн нэгжүүдийн орлого, ялангуяа энэ төсвийн орлого, бүрдүүлэхтэй холбоотой асуудалд бол эрсдэл бий болох нь. Энийгээ одоо хэрхэн тооцож энэ төсвийн тодотголдоо оруулсан юм бэ гэдэг нэг ийм асуудал байгаа юм. Үүнтэй уялдуул уялдуулаад хоёр дахь асуулт бол инфляц гэж одоо бид жил болгон ярьдаг. Энэ бараа бүтээгдэхүүний үнэ бол одоо ч өсчхөөд байгаа.

2021 оны дэвшүүлсэн зорилт болон энэ одоо эдийн засгийн макро эдийн засгийн арга хэлбэрээр инфиляцыг, одоо 6 хувь дээр барина, тогтооно гэсэн ийм зорилт тавьсан. Энэ зорилт одоо хэрэгжих тийм бодит нөхцөл байна уу? Энэ жил болгоны л Улсын төсөв хэлэлцэхэд Сангийн сайдын, одоо сайд нарын өгдөг амлалт бол энэ инфляцыг тогтвортой байлгах тухай асуудал ярьдаг л даа. Тэгээд харамсалтай нь энэ бол бодит байдал дээр биелдэггүй. Тэгээд энэ улсуудтайгаа хариуцлага тооцдоггүй. Тэгэхээр нэг ийм маягаараа яваад байдаг. Одоо ингээд төсвийн тодотголыг чинь дахиад оны эцэс рүү төсвийн тодотгол хийх ийм асуудал гарах уу гэсэн нэг ийм хоёр зүйлийг тодруулчихвал зүгээр болов уу гэж.

Дараагийн асуудал бол энэ ковидын одоо хүндрэлтэй холбоотой амаргүй асуудал байна. Ялангуяа хөдөө орон нутагт энэ тархалт асар их нэмэгдэж байгаатай холбоотойгоор та бид нар бүгдээрээ мэдэж байгаа шүү дээ. Энэ хөдөө аймагт одоо суманд энэ эрүүл мэндийн тусламж үйлчилгээ үзүүлэх хүн хүчний болоод хөрөнгө санхүүгийн ямар одоо чадвартай бололцоотой билээ. Үүнтэй холбоотой хүндрэлүүд гарах нь. Төсвийн тодотгол дээр энэ хөдөө орон нутагт Аймаг, сумын Засаг даргын нөөц хөрөнгийг нэмэгдүүлэх чиглэлтэй холбоотой ийм зүйлүүд байна уу? Эм эмнэлгийн хэрэгсэл дутагдалтай байна. Иргэдээс одоо их ирж байгаа асуудал бол энэ PCR шинжилгээний мөнгө хөрөнгөтэй холбоотой ийм асуудлууд тавигдаад байгаа юм.

Дараагийн 1 асуудал бол энэ нийгмээрээ одоо ингээд 2 талцаад. Нэг минут.

**С.Одонтуяа:** Бат-Эрдэнэ гишүүний нэг минутыг нэмж өгье.

**Б.Бат-Эрдэнэ:** Нийгмээрээ одоо энэ талцаад одоо нэг наадамтай холбоотой л одоо эцэс төгсгөлгүй ийм маргаан болсон юм. Бид нарын одоо энэ утас миний бол энэ утас одоо мессенжер бүх юм нээлттэй байдаг учраас одоо маш олон хүмүүсийн хүсэл шаардлага ирэх юм. Тэгээд энэний агуулга нь бол нэг хэсэг нь одоо баяр наадмаа хийе. Бид нарын одоо жилийн хөдөлмөр. Одоо элдвийн юм ирэх юм. Нөгөө талд нь болохоороо зэрэг ийм одоо тахал гамшгийн ийм нөхцөл одоо наадмаа хийх гэлээ боль гээд ингээд байх юм.

Тэгэхээр энэ дээр бол энэ хүмүүс нийгэм ингээд талцаад байхыг бодоход бол энэ ажил, хариуцаж байгаа Засгийн газар энэ чиглэлээр тодорхой дорвитой, одоо тайлбар нэг талд нь гаргаж өгөх асуудал нэлээн дутагдалтай байгаа юм биш үү. Би энэ дээр одоо тодруулж асуух гээд байгаа юм бол энэ цахимаар одоо Улсын хэмжээнд нэгдсэн наадам хийнэ гэж байгаа юм байна. Энэний зардал, хөрөнгө нь одоо хэмнэсэн ийм зүйл байгаа юм уу? Тэнд оролцогчид ч улсуудын, цаашлаад энэ ковилын тархалттай холбоотой ямар эрсдэл байгаа юм бэ? Энийг одоо.

**С.Одонтуяа:** Сангийн сайд Жавхлан хариулъя, дараа нь Эрүүл мэндийн сайд, дараа нь наадмын талаар Нямдорж сайд хариулъя.

**Б.Жавхлан:** Бат-Эрдэнэ гишүүнийхээ асуултад хариулъя. Эдийн засгийн нөхцөл байдал ер нь хүнд байна. Ингээд төсвийн төсөөлөл болон эдийн засгийн төсөөллүүд ярьж байгаа таны бүх зүйлтэй санал нийлж байна. Амаргүй үед бид том сорилттой тулж ажиллаж байна. Нүүр тулж байна. Тэгээд эрүүл мэндээ ч хамгаалъя эдийн засгаа ч мөн одоо ингээд сэргээе гэсэн ийм төсөв, мөнгөний одоо олон талт ийм бодлогуудыг бид хэрэгжүүлж байна. Эхний үр дүнгүүд гарч байна гэж харж байгаа.

Хагас жилийн байдлаар манай төсвийн гүйцэтгэл одоо өнөөдөр ингээд 6 сарын сүүлийн өдөр үндсэндээ 100 хувь төсвийн орлого 100 хувь биелж гарлаа. Татварын орлого шүү. Татварын орлого. Энэ бол тийм хүнд үед бас их чамлахаар үзүүлэлт биш. Манай гол экспортуудын хилийн нэвтрүүлэх чадвар одоо саатсанаас болоод мэдээж АМНАТ-ын орлогууд бол цөмөрч байгаа гэсэн хэдий ч одоо бусад боломжуудаа бүрэн дайчилснаар татварын орлого ийнхүү гарсан нь бас чамлахааргүй үзүүлэлт гэж бодож байна.

Сүүлийн хагас бол яг таны ярьж байгаагаа хэлсэнчлэн бидэнд эрсдэл бол их хуримтлагдаж байна.

Цаашдаа хэрвээ ингээд одоо хил боомтын асуудлууд ийм байдлаар үргэлжлэх юм бол бид одоо удаан тэсэхгүй. Сүүлийн хагас жилд одоо төсвийн орлого одоо цөмрөх ийм аюул эрсдэл бол бидэнд байна байлгүй яах вэ. Гэсэн хэдий ч өнөөдөр бидний хамгийн том сорилт бол энэ ковид энэ ковид энэ аюулын цар тахлын өвчнийг одоо дарж авах, эргээд би тэр богино хугацаанд нийгэм эдийн засгаа хэвийн амьдралд орох хамгийн том зорилго байгаа юм.

Тийм учраас энэ удаагийн төсвийн тодотголын гол зорилго бол ерөөсөө энэ тэвчих ёстой тэр зардлуудаа тэвчье танах ёстой боломжит бүх зардлаа таная ингээд одоо бүх боломжуудаа ковидын эсрэг эрүүл мэндийн салбар, одоо болон мөн энэ үед нийгэм эдийн засаг, ялангуяа ард иргэдийнхээ одоо өрхийн хэмжээний орлогыг нь одоо хамгаалж энэ оноо амжилттай дуусгая гэсэн ийм зорилгыг агуулсан төсвийн тодотгол шүү энэ удаа.

Та валютын ханшийн талаар тодотгож ярих нь зөв. Гэхдээ энд бидэнд бас эерэг тоонууд эерэг үзүүлэлтүүд байгаа шүү.

**С.Одонтуяа:** Эрүүл мэндийн сайд нэмж хариулъя.

**С.Энхболд:** Бат-Эрдэнэ гишүүний асуултад хариулъя.

Хөдөө орон нутагт бол нөхцөл байдал их хүнд байгаа, тэрийг сайн ойлгож байгаа, ялангуяа энэ сум өрх, сумын эмнэлгүүдийн хүний нөөц болон тоног төхөөрөмжийн бэлтгэл ажил нөөц хомс байгааг бол ойлгож байгаа. Энд бол маш хэцүү, хүндэвтэр нөхцөлд ажиллаж байгаа гэдгийг бол сайн ойлгож байна. Энэ дээр эрүүл мэндийн яамны зүгээс бас тодорхой зохицуулалтуудыг хийхээр ажиллаж байна. Ялангуяа энэ хөдөө орон нутгаас ирж суралцаж байгаа рездент эмч нарыг буцаж хөдөө орон нутаг руу нь томилох төгсөх курсийн оюутнуудыг бас судалгаанд хамруулж одоо бэлэн байдал, хүний нөөцийн дутагдлыг нөхөх зорилгоор иймэрхүү зохицуулалтуудыг бол хийж байгаа.

Энэ төсвийн тодотгол дээр, ялангуяа энэ өрх сум орон нутагт шаардлагатай байгаа тоног төхөөрөмжүүдийг бол оруулж байгаа. Ялангуяа энэ хүчилтөрөгчийн үйлдвэр.

Дээрээс нь энэ хүчилтөрөгчийн амьсгалын хүчилтөрөгчийн өтгөрүүлэгч ялангуяа энэ маш их хэрэгцээтэй байгаа. Энийг манай ард иргэд маань бас буруугаар ойлгоод байх шиг байна. Амьсгалын аппараттай андуураад байгаа хүчилтөрөгчийн өтгөрүүлэгч бас нэлээн хэрэгцээтэй байна. Ялангуяа энэ сүүлийн хүндэрч байгаа хүмүүс дээр нь зөөврийн байдлаар ашиглах боломжтой амьсгал хүчилтөрөгчийн өтгөрүүлэгчийг амьсгалын аппараттай андуурч их яригдаж байгаа. Мөн дээрээс нь энэ хамгаалах хувцас хэрэгслийн нөөц энэ дээр бол зохицуулалтыг хийж биднүүс нөөцийг бол бэлдэж байгаа.

Одоогоор бол энэ хамгаалах хувцас хэрэгсэл дээр бол дутагдсан зүйл бол байхгүй байгаа. PCR шинжилгээг бас ярьж байх шиг байна. Энэ төсвийн тодотгол дээр бид нар PCR аппаратгүй аймгууд руу аймгуудыг PCR аппаратаар тоноглох суурилуулах ийм төсвийг бол энэ тодотгол дээр оруулж өгсөн байгаа. Одоогоор бол Төв аймаг болон Булган аймагт PCR аппарат байхгүй, Дундговь болон Говьсүмбэр аймагт.

**С.Одонтуяа:** Засгийн газрын Хэрэг эрхлэх газраас наадмын асуудлаар хариулт өгөх үү?

**Ц.Нямдорж:** Та бүхний амгаланг айлтгаж байна. Би 2, 3 асуултад тодруулаад хариулт хэлчихье гэж бодож байна. Нэгдүгээрт Алтанхуяг гишүүнээс асуусан, тулгаж оруулж ирсэн асуудлын тухайд Улсын Их Хурлын гишүүдээс өчиж байна. Тэгэхдээ энэ нөхцөл байдлыг хараад байсан юм. Засгийн газар 6 сарын 15-наас жаахан буурч магадгүй гэдэг асуудал яригдаж байсан. Нөхцөл байдал өөр дээшээ явсан учраас ер нь үлдсэн энэ 6 сарын хугацаанд ковидын нөхцөл байдал хэвээрээ хадгалагдах юм байна гэж үзэж ковидын хуулийн хугацааг сунгах төсвийн тодотгол хийх саналыг оруулж ирж байгаа юм.

Цаашдаа ч гэсэн Засгийн газар, Их Хурлын тухайд энэ ковидын нөхцөл байдал өөрөөр шийдвэрүүд гаргах хуулиар байхыг үгүйсгэхгүй, байдал гадна талдаа улам хүндрээд байна.

Хоёрдугаарт дахин төсвийн тодотгол хийх тухай асуудал Бат-Эрдэнэ гишүүн асуусан. Одоогоор бол энэ тодотгол батлагдаагүй байж байхад хоёр дахь тодотголын тухай бодоо ч үгүй, яриа ч үгүй байгаа. Болж өгвөл одоо энэ батлаад өгөх тодотголоор он дуусгах нь зүйтэй гэсэн байр суурьтай байгаа. Наадмын тухайд ер нь талцаж л байх нэг хэсэг нь тэмдэглэх нь зүйтэй гэж үзэж байгаа.

Гишүүдэд асар их санал ирж байгаа гэж дуулдсан, нөгөө хэсэг нь наадам хойшлуулчихъя гэдэг ч байр суурьтай л байгаа. Энэ ковидын нөхцөлд нэг талаас нөгөө талаас энэ иргэд үзэл бодлоо чөлөөтэй сонгох эрх эдэлж байгаа нөхцөлд ийм асуудлаар Засгийн газар гарч ирээд нэг үг хэлээд ард иргэдийг нэг санаатай нэг байр суурьтай болгочихно гэж байхгүй л дээ. Гадна талдаа харж байхад европын хөл бөмбөгийн аварга шалгаруулах тэмцээн явагдаж байна, үзэгчид орж байна. Токиод олимп тэмдэглэх тухай, хийх тухай асуудал яригдаж байна. Ямар нэгэн хэмжээгээр.

**С.Одонтуяа:** Нямдорж сайд нэмж тодруулъя.

**Ц.Нямдорж:** Ямар нэг нөхцөлд энэ амьдрал, урагшаа явах чиглэлээ л харахаас аргагүй байдалд л энэ л аюултай вирус нь тулгаад л байна. Энэ наадмын тухайд цахимаар наадам хийе гэж Засгийн газар дээр шийдвэр гаргасан. Улаанбаатар хотод Хүй долоон хутагт энэ ажил зохион байгуулагдана үзэгчгүй. Аймаг сумдын тухайд бол ковидын нөхцөл байдлаа харж байгаад улсын наадмын дараа дахин Засгийн газар дээр үнэлгээний үндсэн дээр ярилцъя гэсэн ийм л байр суурьтай байгаа.

**С.Одонтуяа:** Танхимаас Содномын Чинзориг гишүүн асууя.

**С.Чинзориг:** Гурван минутдаа нэг мөсөн авчихъя. Хоёр гурван асуулт байна. Жавхлан сайдаа. Нэг дэх асуудал нь энэ төсвийн тодотголтой холбоотойгоор барилгын материалын үнэ нэлээн одоо өсчихлөө арматур, төмөр гэхэд чинь хоёр дахин одоо нэмэгдчихлээ. Барилгын сайдын тушаал гараад барилгын ажилчдын ажиллагчдын цалинг 30 хувиар нэмэгдүүлэх шийдвэр энэ оноос хэрэгжиж эхэлж байгаа. Энэ тэр гээд бодитой ийм хөрөнгө оруулалтын зардал нэмэгдэх бодитой асуудал үүсчхээд байна л даа. Тэгэхээр одоо энэ хөрөнгө оруулалтын өртгийг одоо бас өөрчлөлт оруулах асуудал энэ удаагийн төсвийн тодотголоор хөндөхгүй юм уу гэсэн нэг асуулт байна.

Хоёр дахь асуудал нь эрүүл мэндийн салбарт, ялангуяа улаан бүсэд ажиллаж байгаа эрүүл мэндийн салбарын эмч, ажилтнуудын цалинг нэмэгдүүлэх, урамшуулал олгох асуудал ярьж байгаа юм байна. Тэгэхээр одооны улаан бүсийн ажиллаж байгаа эмч нарын цалин нэмэх гэж одоо юм ярих ийм боломж байгаа юм уу, Энхболд сайд аа.

Хот хөдөөгүй бүгд л одоо улаан бүс болчихлоо шүү дээ. Бүх л одоо аймаг, суманд чинь халдвар, голомт үүсчихлээ. Тэгэхээр нийт одоо эмнэлгийнхээ ажилчдын цалин урамшууллын асуудлыг ярихгүй бол одоо улаан ногооныг нь ялгах ямар ч одоо аргагүй болчихлоо шүү дээ. Манай Өвөрхангай аймаг одоо бараг одоо халдваргүй хоёрхон сум үлдсэн байна гээд аймгийн дарга сая ярьж байна.

Тэгэхээр одоо ингээд явцуу хүрээнд авч үзээд дахиад одоо асуудал үүснэ шүү дээ.

Гурав дахь асуудал нь эрүүл мэндийн даатгалын сангаас 494 тэрбум төгрөгийг одоо нэмж зарцуулах тодотгол орж ирж байгаа юм байна 494 тэрбум. Тэгэхээр эрүүл мэндийн даатгалын сан чинь ийм одоо хөрөнгийн эх үүсвэр байгаа юм уу?

Төсвөө баталж байхад 6 зуу орчим тэрбум төгрөгийн үлдэгдэлтэй гэж ярьж байсан. 287 тэрбум төгрөгийг нь үлдэгдлээсээ санхүүжүүл гээд энэ оны төсөвт орчихсон. Тэгэхээр цаана чинь 330 орчим тэрбум төгрөг л байгаа байх. Би бол тэгж л бодож байна. Тэгэхээр одоо 494 тэрбум төгрөг эрүүл мэндийн даатгал сангаас гарах ийм боломж байгаа юм уу? PCR-ын шинжилгээг одоо ер нь яаж үр дүнтэй болгох вэ? Одоо зөвхөн PCR шинжилгээ хийхэд л 225 тэрбум төгрөг зарцуулах нь байна шүү дээ. Энэ PCR хийхэд ийм их одоо мөнгө зарцуулахын оронд эндээ тэр эмчлэх эмнэлгийнхээ тусламж үйлчилгээндээ зарцуулж одоо болдоггүй юм уу.

Эрүүл мэндийн даатгалын сангаас Нямдорж сайд цаашид анхаарч эрүүл мэндийн даатгалын сангаас, одоо ингээд гамшиг нийтийг хамарсан халдварт өвчний үед эрүүл мэндийн даатгал, сангийн хөрөнгийг зарцуулна гэж төсөвт оруулж ирээд байгаа юм. Гэтэл эрүүл мэндийн даатгалыг чинь одоо мөрдөж байгаа хуулиар зарцуулах боломж нь байхгүй байгаа байхгүй юу. Эрүүл мэндийн тухай хуульдаа энэ чинь төр хариуцна гэсэн хуультай байгаа. Энийг зарцуулах гэж байгаа бол ядахдаа хуульд нь өөрчлөлт оруулаад хууль, эрх зүйн зөрчилгүй болгоод оруулж ирж бол болдоггүй юм уу. Заавал Их Хурлыг ингэж хууль зөрчсөн шийдвэр гаргуулах гээд байх юм. Энхболд сайд аа.

Хөрөнгө оруулалт ч гэсэн эмнэлгийн байгууллагуудад хөрөнгө оруулалт, эрүүл мэндийн даатгалын сангаас хөрөнгө оруулалт хийх хууль, эрх зүйн орчин байхгүй байгаа шүү дээ. Тэгээд энэ хоёр асуудлыг ингээд хууль зөрчиж Их Хурлаар хууль батлуулах гээд байх юм. Эрүүл мэндийн даатгалынхаа хуульдаа нэмэлт, өөрчлөлт оруулах асуудлаа хамт төсвийн тодотголтойгоо оруулж ирээд өөрчлөлт хийж болохгүй юм уу. Ингээд дахиад дандаа ингээд энэ хууль зөрчсөн юм Их Хурлаар гаргуулах гэж байна гэдэг асуудал яригдаад байх юм. Сангийн сайдаа, Энхболд сайдаа.

**С.Одонтуяа:** Сангийн сайд Жавхлан хариулъя, нэмж Энхболд сайд хариулаарай.

**Б.Жавхлан:** Чинзориг гишүүний асуултад хариулъя. Өмнө нь яригдаж байгаа ч гэсэн Чинзориг гишүүн энэ талаар удаа дараа асуусан. Би одоо зөндөө л хариулж байсан. Энэ арматур болон барилгын салбарын ажилчдын цалинг 30 хувиар нэмэгдүүлсэн гээд энэ бол үнэн. Манай бидний барьдаг Төсвийн хуулиар тухайн жилийн гүйцэтгэлийн явцад хөрөнгө оруулалтын шатанд тухайн төслийн, одоо нийт хөрөнгө оруулалтын барилгын орц материалд одоо үнийн өөрчлөлт орсноор нийт төслийн 30 хувиас дээш санхүүжилт нь хэтрэхээр бол энэ одоо төсвийн тодотгол хийгдэх асуудал яригдах ёстой. Энэ удаа бол хараахан ийм одоо хэмжээнд хүрээгүй байгаа гэж Барилга, хот байгуулалтын яамнаас үзэж энэ асуудлыг бол оруулж ирээгүй. Энэ талаар Барилга, хот байгуулалтын яамнаас нэмж хариулт өгөөрэй.

Эрүүл мэндийн даатгалын сангийн талаар энэ дутуу мэдээлэл очсон юм болов уу даа. Энэ жилдээ эрүүл мэндийн даатгалын санд нийтдээ 1.2 их наяд төгрөг хуримтлагдах ёстой. Үүнээс 580 тэрбум төгрөгийг Улсын төсвөөс татаас хэлбэрээр өгч байгаа. Үлдсэн нь бол нийгмийн даатгал эрүүл мэнд, даатгалын шимтгэлээр хуримтлагдах ийм хөрөнгө юм шүү. Одоогоор зарцуулалт нь дөнгөж 40 гаран хувьтай явж байгаа. Тэгэхээр одоо үлдсэн хугацаанд бол 495 тэрбум төгрөгийн одоо зарцуулалт хийх бүрэн боломжтой байгаа шүү. Энэ бол одоо ямар нэг тийм хөрөнгө оруулалт биш. Яг таны хэлж байгаачлан эрүүл мэндийн даатгалын сангийн болон эрүүл мэндийн хуулийн дагуу тарифын журмаар зарцуулагдах дүнг хэлж байгаа юм.

Баярлалаа.

**С.Одонтуяа:** 94 микрофон, Эрүүл мэндийн сайд Энхболд.

**С.Энхболд:** Чинзориг гишүүний асуултад хариулъя яах вэ? Улаан, ногоон, шар бүс гэдэг нь бол ер нь халдварт өвчний үед баримталдаг бүсүүдийг хэлдэг. Тэгэхлээр яах вэ бид нар энийг энэ халдвартай орчинд ажиллаж байгаа гэж яривал илүү цаашдаа илүү зохистой байх. Энэ дээр бол яг халдвартай бүсэд ажиллаж байгаа 13016 хүн байгаа. Энэ хүмүүс бусад хүмүүс маань үндсэн тусламж үйлчилгээн дээрээ ажиллаж байгаа. Бид нар энэ тооцоо судалгаануудыг бол гаргасан улсын хэмжээнд. Тийм учраас энэ тоог оруулж ирсэн байгаа.

Эрүүл мэндийн даатгалын сангаас бид нар шууд зарцуулалт хийх гээгүй. Энэ бол тарифын журмаар зохицуулагдаж. Эрүүл мэндийн байгууллагууд гүйцэтгэлээр санхүүжилтээ авах. Ялангуяа энэ ковид батлагдсан хүн дээр үйлчилгээ үзүүлээд тухайн байгууллага нь эрүүл мэндийн даатгалаар энэ гүйцэтгэлээр авах бид нар энэ тооцооллыг хийгээд энэ жилийн хугацаанд 220 мянган хүн өвчлөөд л ийм тооцоолол гарах юм байна гэдэг ийм төсөөллийг бол оруулж ирсэн байгаа.

Тэгж байж энэ 492 тэрбум төгрөг гарч байгаа юм. PCR шинжилгээ ч гэсэн мөн адил энэ гүйцэтгэлээр санхүүжээд явна. Энэ тэгэхдээ тоотой лимиттэй. Одоогийн байдлаар ийм өргөн нийтэд тархсан олон нийтэд тархсан үед бол эмнэл зүйн шинж тэмдгийг илүү голчлон барьж явж байгаа. Батлагдсан тохиолдолд энэ сэжигтэй эмнэл зүйн шинж тэмдгийн хэд хэдэн эм зүйн шинж тэмдгүүд илэрсэн үед PCR шинжилгээ хийж баталгаажуулна тэрний төлбөрийг даатгалын сангаас гаргахаар ингэж тухайн байгууллага нь гүйцэтгэлээрээ гаргаж санхүүжихээ ийм зохицуулалтуудыг хийж тарифын өөрчлөлтийг бол хийсэн байгаа.

**С.Одонтуяа:** Цахимаар Одонгийн Цогтгэрэл гишүүн асууя.

**О.Цогтгэрэл:** Та бүхэндээ өдрийн мэнд хүргэе. 2021 оны төсөвт тодотгол хийх тухай орж ирж байна л даа. Энэ төсвийн тодотголын тоог нь ингээд цөөхөн тоог нь аваад харахад л. Гол нь 13.9 их наядын зардлыг 15.7 буюу 1.8 их наядаар төсвийн зардлыг нэмэх тухай. Энэ нь өөрөө өнгөрсөн оны төсвийн алдагдлыг үндсэндээ 2.1-3.7 буюу 76 хувиар төсвийн алдагдлыг нэмэх шаардлагатай болчихлоо. Өр зээл тавих шаардлагатай болчихлоо. Ийм учраас төсвийн тогтвортой байдлын хууль буюу тэр хязгаарлалтуудыг төсвийн алдагдлыг тэдэн хувиас илүү гаргаж болохгүй, өр зээлийг илүү гаргаж болохгүй гэсэн хуулиудыг зөрчих шаардлагатай болчихлоо гэдэг ийм тайлбартай болох юм шиг байна л даа. Тэгэхээр нөхцөл байдал яг ийм байгаа юу гэдэг дээр бас тодруулах л хэрэгтэй болчхоод байна.

Яг одоо дэлхий нийтэд АНУ-ын эдийн засаг 6.4 хувиар өсөх гэж байна. Евро бас 4.4, Япон 3.3, Хятад 8.4 ийм хувиудаар эдийн засгууд өсөж байна.

Нөгөө талд манай экспортын гол орлого болох зэсийн орлого 45 хувиар, зэсийн үнэ 45 хувиар бид нарын тооцоолсноос өнгөрсөн жилээс өсчихсөн алт 27 хувиар өсчихсөн төмөр 62 хувиар өсчихсөн. Нүүрсний үнэ таатай. Ийм байхад төсвийн тодотгол хийж болно. Тэгэхдээ төсвийн тогтвортой байдлыг зөрчих хэмжээнд тодотгол хийж шаардлагатай юу?

Дэлхий нийтийн гол гадаад зах зээл чинь ийм их таатай, экспортын орлогууд ч ингэж нэмэгдчихсэн байхад энэ тодотголын маань ерөнхий дүр төрх бол ерөөсөө л нэг ковид гэдэг нэг аюултай мангас руу л бүх зүйлээ чихчихсэн. Гэтэл энэ тодотгол хийж болно. Төсвийн тогтвортой байдлын хуульд халдахгүйгээр хийх ёстой байсан л гэсэн байр суурьтай л байна. Ингэж харагдаж байна. Одоо Засгийн газрын өр 28 их наяд болж байгаа маань одоо үндсэндээ энэ 30 их наяд руу явах юм байна. 30 их наяд гэдэг чинь одоо жинхэнээсээ улсын өр биш шүү дээ Засгийн газрын өр. 1 хүнд ноогдох өр маань одоо бараг 10 сая руу гаа явах нь байна гээд яривал од олон зүйл ярьж болохоор. Тэр нь тогтвортой байдал юм уу.

**С.Одонтуяа:** Сангийн сайд Жавхлан хариулъя.

**Б.Жавхлан:** Цогтгэрэл гишүүний асуултад хариулъя. Ерөнхий санааг бол би ойлгож байна. Таны хэлж байгаа өнцөг ч бас зөв. Ер нь дэлхийн эдийн засаг ингээд эдийн засгийн нэг хөдөлгөөнийг харах юм бол бүгд л өсөлттэй, өөдрөг төсөөлөлтэй. Манай дотоодын эдийн засгийнхаа одоо хагас жилийн гүйцэтгэлийг харахад ч одоо бид төсөөлж байсан тэр өөдрөг хэлбэрээр эдийн засгийн сэргэлт маань ажиглагдаж байгаа, ажиглагдаж байгаа.

Хэрвээ одоо бидэнд одоо нүүр тулаад байгаа энэ ковидын тодорхойгүй нөхцөл байдал энэ цар тахлын одоо цаашид буурахгүй байгаа энэ эрсдэлтэй байдлуудыг хэрвээ дасаад харах юм бол энэ жилийн одоо жилийн одоо эдийн засгийн өсөлт, төсвийн гүйцэтгэл, хөрөнгө оруулалтууд гээд энэ бүх зүйл бол их өөдрөг сайхан үргэлжлэхээр байна. Гэвч өнөөдрийн бид нарын тулгамдаад байгаа асуудал бол энэ төсөв эдийн засгийн өсөлт гэхээсээ илүүтэйгээр энэ ковидын нөхцөл байдал болоод байна. Тийм учраас бид одоо хамгийн том зорилго бол, энийг одоо богино хугацаанд одоо давж гарах энүүнээс улбаатай эдийн засгийн тийм сөрөг нөлөөг даамжрахгүй байлгах ийм зорилгоор төсвийн тодотгол хийж байгаа юм.

Тийм учраас шаардлагатай нэн тэргүүний хамгийн том салбар нь эрүүл мэндийн салбартаа нийтдээ энэ чинь 725 тэрбум төгрөгийн ийм нэмэлт одоо зардал санхүүжилтээр ингэж тодотголд оруулж ирж байгаа юм. Ингэхээр одоо яг төсвийн алдагдал маань яах аргагүй одоо 5.1-8.8 хувь болж ирж байгаа. Тэгэхээр Төсвийн тогтвортой байдлын хуулийн тусгай шаардлагуудыг 1 тоог өөрчлөхөд л та мэдэж байгаа. Ингээд хойтон жилүүдийнх, тэрний хойтон жилүүдийг гээд нэг нэг жилээр одоо хойшлуулахаас өөр аргагүй байдаг юм. Ингэж хөндөж байгаа юм. Өмнө нь ч гэсэн одоо ноднин 8 сард одоо та орж ирээд төсвийн тодотгол хийж байхад яг л ийм байдлаар бид өөрчлөөд ингээд энэ жилийг авч гарч байсан. Одоо энэ удаа мөн л одоо бидний тооцоолоогүй ийм нөхцөл байдал бидэнд төдийгүй дэлхий нийтэд энэ тулгарч байгаа ийм асуудал болж байгаа юм шүү.

Тийм учраас л одоо ийм, одоо зөвхөн ковидын эсрэг гэдэг л ийм өөрчлөлт орж байна гэж та ойлгоорой. Тэрнээс эдийн засгийн бидний төсөөлж байгаа тэр инерц натурал өсөлт, бидний өөдрөг төсөөлөл бол хэвээрээ байгаа.

**С.Одонтуяа:** Одоо танхимаас Тогмидын Доржханд гишүүн асууна.

**Т.Доржханд:** Баярлалаа.

Нэг минутаа нэмээд авчихъя. Энэ тоонууд бол харж амжсангүй шулуухан хэлэхэд бол одоо л харж байна. Тэгэхлээр цаашдаа бас анхаарах хэрэгтэй байх. Төсвийн тодотгол ямар ч байсан ярьж байгаа нь бол маш сайн. Ковидын үеэр бол Засгийн газар төсвөө өөрөө зохицуулаад, зардлуудыг хооронд нь шилжүүлээд явж байсан. Энэ эрх мэдэл бол Улсын Их Хуралд байх ёстой, ард түмэнд байх ёстой ард түмний төлөөлөл шийдэж байх ёстой. Тэгэхлээр төсвийн тодотголыг бол Улсын Их Хурал дээр ярьж байгаа нь бол зөв. Гэхдээ олон олон тодотгол хийх юм бол төсвийн сахилга батад муу шүү дээ.

Хоёр, гурван асуудал байна. Жавхлан сайдаа одоо ингээд нийт урсгал зардлын чинь ердөө хоёр төгрөгийн нэг нь ингээд халамж болчихлоо шүү дээ. Тэгээд одоо энэ цаашаа яах юм бэ. Тэгээд төсвийн шинэчлэл гээд л үе үеийн сайд нар яриад байдаг, тэгсэн мөртөө хийдэггүй. Төсвийн шинэчлэл одоо хэзээ хийх юм бэ. Одоо төсөв чинь бол зүгээр нэг уул уурхайгаас орж ирсэн орлогыг л тараадаг зүйл болчихлоо шүү дээ. Тэгээд төсөв нь тарааж дийлэхгүй болохоор хажуу талаар нь төсвийн гадуурх гээд баахан санхүүжилт хийдэг болчихлоо шүү дээ. Одоо энийгээ яах юм. Тэд нэг суурь хүнийг чөлөөлнө гээд Эрдэнэтийн төрийн өмчийн компаниудын мөнгийг төсвийн гадуур зарцуулдаг чинь хууль бус шүү дээ. Тэгээд яах вэ дээ ковидтой чимээгүй яваад л байна л даа. Одоо бол больё. Одоо наад чинь хэтэрлээ. Одоо энэ хавтгайруулсан халамжаа та нар хөдөлмөр лүү чиглүүлнэ гэж баахан сайн шоудаа биз дээ. Сонгуулийн өмнө. Одоо тэрийгээ хий л дээ.

Тэгээд энэ хүүхдийн мөнгө эд нар одоо 12 сарын 31 хүртэл олгох нь бол зөв. Тэгэхдээ ингэж дахин хавтгайруулж тараах нь буруу шүү дээ. Тэгээд эдийн засгийн үзүүлэлтийг яаж хараад байгаа юм бэ? Хэдийнээ уул уурхайн бүтээгдэхүүний үнэ өсчихлөө. Төлбөрийн баланс сайн байна. Тийм болохоор энэ сайн гэж хараад байна уу?

Гэтэл нөгөө талдаа ажил эрхлэлт чинь байхгүй болчихлоо шүү дээ, бизнесүүд чинь хаачихлаа жижиг, дунд үйлдвэр чинь байхгүй болчихлоо. Нөгөө 10 их наяд гэж тараасан мөнгөнүүд чинь өнөөдөр гацчихаад байна шүү дээ. Бараа бүтээгдэхүүн дээрээ. Ажлын байрууд чинь алдчихаад байна. Энэ халамжаас чинь болоод ажил эрхэлдэг хүмүүс байхгүй болчихлоо шүү дээ. Тэгээд энэ бодлогоо өөрчлөхгүйгээр эдийн засаг сэргэж байна гэж ярьж болохгүй.

2 төсвөөс гадуурх мөнгүүдийг яаралтай зохицуулах хэрэгтэй. Сахилга батыг эргүүлж оруулж ирэх хэрэгтэй. Ардчилсан намын 2012 оос 2016 онд хийсэн алдааг та нар давтах гээд байна шүү. Ийм болохлоор энийгээ бол анхаарах хэрэгтэй.

Одоо энэ Эрүүл мэндийн сайдаас одоо асуумаар байгаа юм. Бүр үгийг нь авмаар байгаа юм. 2 их наяд төгрөгийн нэмэлт хөрөнгө оруулалтыг одоо ковидын үеэр хийж өгч байна. Хийх нь зүйтэй тэгсэн тохиолдолд үнэхээр эрүүл мэндийн салбарт тодорхой үр дүн гаргаж чадах уу одоо. Дахиж яг энэ боломжийг ашиглаад салбараа босгож ирж чадах уу? Энэ дээрээ бас тов тодорхой хариулт өгмөөр байна. Өр бол өснө. Яагаад вэ гэхлээр энэ чинь төсвийн алдагдал ингээд зохион байгуулалт зохиомлоор өсчихлөө шүү дээ. Зохиомлоор гэдгийг нь би зориуд хэлж байгаа шүү. Яагаад вэ гэхлээр хэмнэж биш нэмж өсгөж байгаа байхгүй юу. Өсөж байгаа болохоор энийг чинь санхүүжилтийг нь өрөөр удирдана. Сайн зүйл нь юу вэ гэхлээр Засгийн газар бол ялангуяа Сангийн яам сайн ажиллалаа.

 Монгол Улсын түүхэнд яг ийм хүндрэлтэй үед бол маш бага зардлаар гадаад бондыг амжилттай арилжиж чадах энэ бол.

**С.Одонтуяа:** Нэг минутыг нь шууд өгчихсөн юм. Та гурван минут асуусан.

Сангийн сайд Жавхлан хариулъя. Дараа нь Эрүүл мэндийн сайд.

**Б.Жавхлан:** Доржханд гишүүний асуултад хариулъя. Ер нь таны санаатай би 100 хувь санал нийлж байна. Энэ бид халамжаас хөдөлмөр лүү шилжих ёстой. Энэ удаа хавтгайрсан албан ёсоор салах цаг хугацаа болсон. Гэсэн хэдий ч энэ удаа нөхцөл байдлыг бид бүхэн маш сайн ойлгож байгаа. Эдийн засаг тодорхой хэмжээний өсөлт харагдаж байгаа боловч бид одоо ковидын өмнөх үеийн эдийн засгийн яг потенциалын суурь өсөлт дээрээ бол хараахан очиж чадаагүй байгаа.

Эдийн засаг дахь, ялангуяа өрхийн орлогын түвшинд бол хүндрэлтэй ийм цаг үе үргэлжилж байна. Тэгээд ч одоо энэ ковид цар тахал бидний санаснаар бас болж өгсөнгүй, дарагдаж өгсөнгүй. Гадаад нөхцөл байдал чинь одоо бид нар бас л их тодорхойгүй байдалд оруулж байна. Энэ одоо зардлыг тойрсон. Тийм учраас бид одоо ингэж нөөцөлж төсөвлөж орохоос өөр аргагүй байна. Энийг одоо та бүхэн маань болгоож дэмжиж өгөөч.

Тэр төсвийн гадуурх мөнгийг одоо цуглуулж авах энэний ардаас хот явах энэ ажиллагаа бол маш сайн үргэлжилж байгаа. Ийм зүйл цаашид бол ямар ч байсан даамжрахгүй. Бид хумих цуглуулах ажлуудаа бол сайн хийнэ гэж ингэж бодож байна.

Баярлалаа.

**С.Одонтуяа:** 94 дүгээр микрофон, Эрүүл мэндийн сайд Энхболд.

**С.Энхболд:** Доржханд гишүүний асуултад хариулъя. Сая гишүүн 2 их наяд төгрөг төсөвт нь суулгаж өгч байна гэж байх шиг байна. Та буруу ойлгосон байх шиг байна. Энэ эрүүл мэндийн даатгалын санд 1.2 их наяд төгрөг байгаа. Энэ төсвийн тодотголоор 237 тэрбум төгрөг төсвийн тодотголоор эрүүл мэндийн салбар шилжүүлж байгаа. Үлдсэн 492 тэрбум төгрөг нь даатгалын санд байгаа мөнгө. Тэрийг бид нар энэ гүйцэтгэлээр нь санхүүжүүлж, энэ ковидын тусламж үйлчилгээнд бол эрүүл мэндийн байгууллагууд маань гүйцэтгэлээр санхүүжээд явах ёстой.

Тийм учраас бид нар ямар ч гэсэн энэ тодотголоор бол төсөвлөгдсөн төсөвт бид нар эрүүл мэндийн салбарын шаардлагатай тоног төхөөрөмжүүд болон цаашид хэрэглэгдэх эрсдэлээс сэргийлж, энэ эмийн нөөц оношлуур гэх мэтчилэн бол энэ нөөцийн бэлэн байдлуудыг бол хангаж байгаа. Тэрэнд зарцуулагдаж энэ төсөв суугдсан байгаа шүү гэдгийг бас хэлэх гэсэн юм.

**С.Одонтуяа:** Одоо Сандагийн Бямбацогт гишүүн цахимаар асууна.

Тэгвэл Жигжидийн Батжаргал гишүүн асууж байя цахимаар. Цахимаар Жигжидийн Батжаргал гишүүн. Цахимынхан байна уу? Ганзоригийн Тэмүүлэн гишүүн тэгвэл танхимаас асууя.

**Г.Тэмүүлэн:** Тэгэхээр энэ төсвийн тодотгол орж ирж байна. Ер нь зүгээр ирэх 2 жилийн хугацаанд энэ ковидыг дагасан эдийн засаг одоо нийгмийн байдал бол бас нэг хүндхэн сорилттой тулна гэдэг нь бол ойлгомжтой байгаад байгаа. Бид нарт яах вэ энэ ковидын нөхцөл байдлаас улбаалаад энэ тодорхойгүй байдаг гэж ярьж байгаа асуудал маань бол өөрөө тодорхой болчихлоо. Энэ тодорхойгүй энэ тодорхой байдалд бол дэлхий нийт өөрөө бол энэндээ бэлдэж байна.

Тэгэхээр одоо бид нарын хувьд бол тодорхой энэ гарц, шийдэл бол хэрэгтэй байна гэж би хараад байгаа юм. Тэгээд би нэг зүйлийг одоо Сангийн сайдаас одоо албан ёсоор бол бас нэг ажил хэрэгч саналыг бол бас тавья гэж бодоод байгаа юм. Одоо энэ төсвийн алдагдал ч гэдэг юм уу, одоо улсын өрийн хэмжээ бол их байгааг бол бид нар онцгой анхаарах ёстой.

Тэгэхээр бид нар энэ онцгой нөхцөлд онцгой гарц шийдлийн тэр арга хэмжээг авбал яасан юм бэ? Одоо бид нар энэ бүхнийг ерөөсөө ковидод гэж зориулаад ерөөсөө гал унтраах байдлаар бид нар энэ нөхцөл байдлыг шийдэх биш, ерөөсөө эрсдэлийг удирдах энэ асуудлыг ер нь гаргаж тавивал яасан юм.

1 дүгээр асуудал бол ерөөсөө Сангийн сайдад тавих гэж байгаа санал маань бол одоо энэ эрсдэлийг удирдах энэ төлөвлөлтөө Засгийн газар, Улсын Их Хуралд намар албан ёсоор танилцуулъя. Та бүхэн маань энэндээ бэлдээч. Ерөнхий байдлаар бид нар даван туулна хэмнэнэ гээд байдаг, энэ улсын төсвийн эдийн засаг бол яваандаа дийлэхгүй болох гээд байна.

Тэгэхээр магадгүй энэ эрүүл мэндийн салбараас бусад салбарынхаа хөрөнгө оруулалтыг зогсоох зоригтой гарц, одоо төсөв санхүүгийн шийдлүүдийг хийх зайлшгүй шаардлага байна гэж хараад байгаа юм. Одоо бол зоригтой, ерөөсөө нийтээрээ шийдлээ гаргая. Төсвийн тэр хатуу бодлогоо хийе. Төсвийн зоригтой шинэчлэлийг хийх би шаардлага байна гэж хараад байгаа юм. Улс төрийн энэ зоригийг бол гаргах энэ цаг нь болжээ гэж бол би бас хараад байгаа юм. Ирэх хоёр гурван жилдээ бэлдэж энийг хийхгүй бол болохгүй байна.

Төсвийн тогтвортой байдлынхаа хуулийг мөрдье. Энэ тал дээр та бүхэн маань юу гэж бодож байна вэ? Тусгай тэр Төсвийнхөө тогтвортой байдлын тухай хуулиар шаарддаг тэр тусгай шаардлага, шалгуур дүрмүүдээ бол одоо мөрдөж эхлэх цаг нь болчихсон биш үү? Одоо ерөөсөө эдийн засгийг сэргээх ямар ч арга хэмжээ байсан төсөвтөө тусгадаг төсвөөсөө санхүүжүүлдэг суулгаад явдаг.

**С.Одонтуяа:** Сангийн яам, хариулъя, сангийн сайд уу? Сангийн сайд Жавхлан.

**Б.Жавхлан:** Тэмүүлэн гишүүний асуултад хариулъя.

Ер нь бол яг ажил ийг санал баярлалаа. Тийм ээ, бид нар Засгийн газар энэ дээр ажиллалгүй яах вэ. Ер нь бол энэ бид 2020, 2021 оны ковидын эдийн засаг гэж ярьж байгаа боловч цаашаагаа бидний амьдрал үргэлжилнэ. Магадгүй олон улсын экспертүүдийн ярьж байгаа шиг ийм супер цикл бидний одоо хамгийн гол түүхий эдүүдийн ингээд дамжиж бидэнд бол боломж олдох гэсэн ийм төсөөллүүд ярьж байгаа. Гэсэн хэдий ч бас энэнд бас хэтэрхий бид нар яаж ч төсөөллөө хийж болохгүй. Энэ одоо ковидын эдийн засгийг бид амжилттай дууссанаар дараагийн одоо эдийн засгийн шинэ нөхцөл байдалд хэрхэн яаж ажиллах вэ? энийг урьдчилж бид одоо яаж одоо зөв шилжилтүүд хийх вэ гээд эдгээр одоо томоохон ийм макро бодлогуудыг хэрэгжүүлэхээр төлөвлөж байгаа. Үүний хүрээнд, мөн одоо цаашид хийгдэх ойрын 4 жилийн хугацаанд төлбөрийн тэнцлээ сайжруулах, өрсөлдөх чадвараа сайжруулах энэ хугацаанд хийгдэх томоохон бүтээн байгуулалтын ажлуудыг мөн одоо төлөвлөөд байгаа.

Энэ хүрээнд одоо авч хэрэгжүүлэх бодлогын реформын шинжтэй мөн олон арга хэмжээнүүд байна. Төсвийн шинэчлэл гээд улсын үйлдвэр төрийн өмчит үйлдвэрийн газруудын үр өгөөжийг тэдгээрээр дамжих, одоо хөрөнгө оруулалтуудыг зөв зохистой хяналт дор ил тод, үр өгөөжтэй байлгах гээд маш олон ажлуудыг бид төлөвлөж хийж эхлээд байгаа. Эдгээр ажлууд маань одоо үр дүнгээ үзүүлэх одоо бидний өмнө гурван жил байна. Тэр одоо Их Хурал мөн Засгийн газрын ажлыг дэмжиж энэ бүгд дээрээ одоо хамтдаа үр дүнд хүрнэ гэж ингэж бодож байна. Энэ талаар одоо шаардлагатай гэвэл намар төсөв ярилцах үед одоо тусад нь та бүхэнд нэмж танилцуулъя гэж ингэж бодож байна.

Түрүүн Доржханд гишүүний асуултад бас дутуу амжсангүй зүйл юу вэ гэхээр энэ хүүхдийн мөнгө болон бусад цахилгаан, дулаан, хогийн мөнгийг чөлөөлж байгаа маань хэдийгээр нэг талдаа одоо халамж, тэтгэмжийн арга хэмжээ боловч нөгөө талаар манай эдийн засагт гарч байгаа энэ одоо бага хэмжээний одоо энэ өсөлтүүдийн цаана мөн дотоодын эдийн засгийн өнөө сул хэвээрээ байгаа сул хэвээрээ байгаа. Энийг харин эргэлтийг нь дэмжих, эрэлтээр нь дэмжих ийм давхар бодлого явж байна.

**Г.Занданшатар:** Тэмүүлэлийн гишүүн тодруулж асууя. Ганзоригийн Тэмүүлэн гишүүн.

 **Г.Тэмүүлэн:** Жавхлан сайд, би зүгээр яг нөхцөл байдал бол хүндхэн байгаа. Одоо төсөв санхүү хүндхэн байна, эдийн засаг хүндхэн байна. Цаашид одоо юу гэдэг юм, энэ одоо төсөв санхүү чинь өөрөө даахгүй байх хэмжээнд очих гээд байна. Тэгэхээр бид нар ерөөсөө ажил хэрэгч бид нар санал тавьж байгаа нь Улсын Их Хурал дээр хэдүүлээ энэ асуудлаа бодитоор намар ярья. Яг эрсдэлийг удирдах төлөвлөлтөө ярья. Ирэх 2 жилийн хугацаанд бид нар магадгүй тэр энэ онцгой нөхцөлд таарсан онцгой төсвийн бодлогоо бол баримталъя.

Одоо бид нар сүүлийн 2010 онд батлагдсанаас хойш 11 жил бараг хэрэгжүүлээгүй байгаа энэ Төсвийн тогтвортой байдлынхаа хуулийг энэ жилээс эхлээд мөрдөж эхэлбэл яасан юм бэ? Та бүхэн төлөвлөгөө гаргаад ороод ирээч төсвийн тэр хатуу сахилга батыг чинь одоо бүгдээрээ нийтээрээ нэг ярьж хөөрч байгаад ингээд нэг тусгай шалгуурыг нь ч мөрддөг, энэ Төсвийн тогтвортой байдлынхаа хуулийг ч мөрддөг энэ нөхцөл байдал руугаа орвол яасан юм бэ гэсэн энэ саналыг тавиад байгаа юм. Энэ дээр та бүхэн маань одоо яг ямар байр суурьтай байна? Одоо энийг мөрдөж эхлэхгүй бол цаашаа бол бид нарт гарц шийдэл бол бараг байхгүй болох хэмжээнд очно шүү. Дэлхий өөрөө энэнд бэлдээд байна. Ковидын нөхцөл байдал тодорхойгүй энэ байдал чинь өөрсдөө бэлдэж энэ бүр.

**Г.Занданшатар:**  Жавхлан сайд, Болдын Жавхлан сайд, Сангийн сайд.

**Б.Жавхлан:** Тэмүүлэн гишүүн ээ ойлголоо. Тэгэхдээ ер нь Төсвийн тогтвортой байдлын хуулийн тусгай шаардлагуудыг төсвийн бодлого бол маш сайн сахиж явж байгаа шүү. Сүүлийн хоёр жил бол яг үнэхээр энэ ковидтой холбоотой л яг шинэ тодотгол хийгдлээ. Хэрвээ тэрийг одоо цэвэрлээд харах юм бол төсвийн тогтвортой байдлын тусгай шаардлагуудыг бол маш сайн хангаад явж байгаа. Энэ дээр Олон улсын байгууллагууд бол маш сайн, одоо үнэлгээ өгч байгаа. Энэний үр дүнд ч одоо энэ жил жишээ нь одоо зээлдэх зэрэглэл маань сайжирсан байгаа. Энэ бол ерөөсөө л энэ Төсвийн тогтвортой байдлын хууль гадаад өрийн удирдлагын стратегиудаа одоо нарийн чанд сахиж явж байгаагийн үр дүн, илрэл шүү. Ер нь таны хэлсэнчлэн бид хамтарч ажиллая, энэ одоо эрсдэлийн төлөвлөгөөн дээр сууя. Тэгээд одоо Их Хуралтайгаа хамтарч ажиллаад танилцуулаад явъя.

**Г.Занданшатар:**  Энэ дашрамд бас Улсын Их Хурлын чуулганы хуралдааны дэгийн тухай хуулийн дагуу өргөн мэдүүлсэн, сая өргөн мэдүүлсэн хуулийн төслүүдийг танилцуулъя.

Хөгжлийн бодлого, тогтвортой байдлын тухай хуулийг Засгийн газраас өргөн мэдүүлсэн Эдийн засгийн байнгын хороонд хуваарилсан, Хөгжлийн төлөвлөгөө, жилийн төлөвлөгөө 2022 оны жилийн төлөвлөгөө татан аваад татан авах бичгийг танилцуулсан. Төслийг татан авсан. Засгийн газрын хуралдаанаар хэлэлцүүлээд дахин өргөн мэдүүлсэн засвар өөрчлөлтүүд оруулсан, одоо анхны хэлэлцүүлгээр нь батлах шаардлагатай өргөн мэдүүлсэн. Дэгийн тухай хуулиар аль Байнгын хороонд хуваарилсныг зарлан мэдээлэх ёстой чуулганы нэгдсэн хуралдаан дээр шинэ дэгээр, ингээд Эдийн засгийн байнгын хороонд хуваарилсан. Мөн Кибер аюулгүй байдлын тухай хууль өргөн баригдлаа. Аюулгүй байдал, гадаад бодлогын байнгын хороонд хуваарилагдсан.

Энэ Кибер аюулгүй байдлын тухай хууль, Цахим гарын үсгийн тухай хууль, Нийтийн мэдээллийн тухай болон Хувийн мэдээллийн тухай хуулиудыг нэг багц болгож, Хууль зүйн байнгын хороо, Аюулгүй байдал, гадаад бодлогын байнга хороо, Инновац, цахим бодлогын байнгын хороод энэ дундын ажлын хэсэг байгуулж, хэлэлцэх эсэхийг шийдсэний дараа чуулганы завсарлагын хугацаанд ажиллахаар тогтсон болохыг мэдээлье.

Одоо мөн Мэргэжлийн сургалт, үйлдвэрлэлийн төвийн тухай хуулийг Засгийн газраас өргөн мэдүүлсэн. Нийгмийн бодлогын байнгын хороо, Боловсрол соёл шинжлэх ухааны байнгын хороо хамтран хуралдахаар хуваарилсан гэдгийг мэдээлье.

Мөн хэлэлцэх эсэхийг нь шийдээд Боловсролын багц хуультайгаа багцаараа явах нь зүйтэй гэж өчигдөр Боловсролын тухай хууль хэлэлцэх үед ч гэсэн тэр Байнгын хороодын дарга нараас ч гэсэн тийм санал гарсан болно.

Одоо цахимаар эрхэм гишүүн Жигжидсүрэнгийн Чинбүрэн асуулт асууна.

**Ж.Чинбүрэн:** Сайн байцгаана уу? Энэ өдрийн мэнд хүргэе. Төсвийн тодотгол дотор эрүүл мэндийн салбарыг дэмжих энэ цар тахалтай тэмцэх асуудал дээр нэлээн бодитой том тоо тавьж орж ирж байгаад маш их баяртай байна. Энэ дотор бол одоо эрүүл мэндийн салбарын ажилчдын одоо цалин хөлсийг нэмэх асуудал нэг 50 хувьтай гэсэн байгаа. Энэ дээр одоо ямар чиглэлийн одоо зөвхөн одоо улаан бүсэд ажиллаж байгаа улсууд уу, үгүй юу гэдэг дээр нэг хариулт Энхболд сайдаас хариу сонсъё.

Ер нь бол эрүүл мэндийн салбарын ажилчдын нэг хүсээд байгаа зүйл бол ер нь цалингаа 2 дахин нэмүүлье гэсэн ийм том хүсэлт, эрмэлзэл байгаа. Энийг ер нь 2022 оны төсөвт оруулах ер нь боломж хир байгаа вэ? Энэ дээр одоо Жавхлан сайд хариулт өгөхгүй юу? Мөн одоо 2019 онд эрүүл мэндийн салбарын ажилчдын нийгмийн асуудлыг шийдэх том хөтөлбөр гарсан. Энэ хөтөлбөрийн хүрээнд бол одоо дөнгөж одоо цар тахал гарч байх үед бол одоо Сарангэрэл сайд байхдаа эрүүл мэндийн салбарын ажилчдын одоо орон сууцжуулах энэ хөтөлбөр нэлээн одоо идэвхтэй, ялангуяа энэ цар тахал дээр ажиллаж байсан хүмүүсүүдийг түрээслээд авах, орон сууц өгөх тал дээр бол нэлээн идэвхтэй ажилласан. Энэ одоо хөтөлбөрийг үргэлжлүүлээд эрүүл мэндийн салбарын ажилчдын одоо орон сууцжуулах ажил дээр ямар одоо бодлого барьж байгаа вэ гэдэг дээр бас нэг хариулт өгөхгүй юу?

**Г.Занданшатар:** Чинбүрэн гишүүн нэмэлт нэг минут.

**Ж.Чинбүрэн:** Одоо бас нэг дараагийн нэг чухал асуудал бол бид одоо Засгийн газраас явуулсан эрүүл мэндийн салбарын ажилчдыг хамгийн түрүүнд covishield vaccine-д хамруулж, одоо энэ цар тахалтай тэмцэхэд одоо эрүүл мэндийн салбарын ажилчдын эрсдэлийг бууруулах чиглэлээр их мундаг ажилласан. Тэгэхлээр одоо дараагийн нэг хийх ёстой зүйл бол файзер вакцин буюу дэмжих тун бустер вакциныг эрүүл мэндийн салбарынхны ажилчдад одоо хийх боломж, нөөц боломж ямар байгаа талаар бас Энхболд сайд нэг мэдээлэл өгнө үү гэж хүсэж байна.

Баярлалаа. Асуултдаа хариултыг авъя.

**Г.Занданшатар:** Энхболд сайд Сэрээжавын Энхболд сайд 85.

**С.Энхболд:** Чинбүрэн гишүүний асуултад хариулъя. Энэ эрүүл мэндийн даатгалаас санхүүжих 412 тэрбумын тарифын өөрчлөлтийг оруулсан. Энэ дээр бас нэг буруу ойлголт яваад байх шиг байгаа юм. Ажилчдын цалин шууд 50 хувь нэмэгдэж байгаа биш, энэ гүйцэтгэлээр санхүүжиж энэ тарифыг бол өөрчлөлт оруулсан байгаа. Сангийн сайд болон Эрүүл мэндийн сайдын хамтарсан тушаал дээр 4 сард тушаал гарч тарифын өөрчлөлт, тушаалыг журам баталж байж ковид батлагдсан хүмүүс, тухайн байгууллагууд тэр тухайн тарифын юугаар санхүүжиж гүйцэтгэлээр санхүүжихээр ийм журмыг баталсан.

7 сарын 1-нээс өнөө маргаашаас эхлэн энэ тарифыг бас нэмж өөрчлөн, энэ дээр тухайн халдвартай бүсэд ажиллаж байгаа ажилчдад цалингийн 50 хувь хүртэл нэмэгдэх тийм тарифыг бол нэмж өртгийн жинг бодож оруулсан байгаа. Эрүүл мэндийн салбарын ажилчдад астра зеника вакцин хийсэн. Одоогоор аль ч улсад энэ бустер тунгийн асуудал хийж эхлээгүй байна. Бүгд судалгааныхаа шатанд орсон. Ялангуяа астра зеника вакцины дараа бас гурав дахь тун мөн бустер тунг бол бас мөн дахин астра зеника вакцинаар хийж болно гэсэн бас судалгаанууд явагдаж байгаа. Гэхдээ бид нар энэ бустер тунгийн асуудлыг бол бас энэ гаднын зарим их сургуулиудын судалгааны багуудтай хамтарч хийхээр гэрээ хэлэлцээрүүд хийгдэнэ.

Мөн бас өөрийн орны нөхцөлд бас энэ судалгааны ажлуудыг бол эхлүүлээд явж байна. Мэдээж энэ бол шинээр хийгдэж байгаа энэ судалгаанууд хийгдэж байгаа учраас бустер тунгийн асуудлууд бол эрчимтэй яригдаж байна.

Ялангуяа манайхтай адилхан синофарм хийсэн улсууд файзер тунгаар энэ бустер гурав дахь тунг хийнэ гэсэн тийм мэдэгдлүүдийг бол гаргаад байгаа.

**Г.Занданшатар:**  Төсвийн тодотгол хэлэлцэж байгаа гэдгийг дахин сануулъя. Ингээд Ёндонпэрэнлэйн Баатарбилэг гишүүн.

**Ё.Баатарбилэг:** Нэг минут нэмээд өгчхөөрэй даргаа. Тэгэхээр Төсвийн хууль ковид нэлээн хүндрэлтэй нөхцөл байдалтай холбоотойгоор татвар, төсөв бүрдүүлэлт нэлээд хүндрэлтэй байгааг ойлгож байгаа. Нэлээн удаан хугацаанд бас нэлээн хүнд нөхцөлд ажиллаж байна. Засгийн газар, Сангийн яамны нөхдүүд маань бас боломжоороо төсвийн зохицуулалтуудаа хийгээд төсвийн хуваарилалт, цаг улирлаар нь ингээд гаргаад боломжоороо ажиллаж байна гэж харж байна. Тэгэхээр ийм хүндрэлүүд байгаа ч гэсэн бас нөгөө талаараа нэг ийм юм ажиглагдаад байх юм. Одоо энэ төсвийн тодотгол дээр Төсвийн хуулийг хэрэгжүүлж ажиллах ёстой энэ төсвийн ерөнхийлөн захирагч нартай холбоотой энэ тодорхой салбарууд дээр хөрөнгө оруулалтын санхүүжилтүүдийн дүнг бууруулж, төсвийнхөө цоорхойг нөхөж оруулж ирж байна л даа.

Энэ одоо тендер зарлаагүй, тендер хүлээж авч байгаа гээд л нэлээн олон объектуудаас дүнг нь бууруулж оруулж ирж байна. Энэ Төсвийн хуулийг хэрэгжүүлж ажиллах ёстой энэ төсвийн ерөнхийлөн захирагч нарын үйл ажиллагаанд байдаг юм уу, энэ худалдан авах ажиллагааныхаа процесст байна уу? Энэ худалдан авах ажиллагааг ингээд удаашруулж саатуулсан юм байна уу? Сангийн яамны нөхдүүд маань одоо энэ дээр нэг тайлбар өгөөч. Энэ жил яагаад энэ төсвийн хөрөнгө оруулалтын ажлын явц асар удаашралтай явна вэ? Өнгөрсөн долоо хоногт бид нар бас салбар салбарынхаа юмнуудыг татаж үзсэн. Нэлээд хангалтгүй дүнтэй. Энэ жил одоо энэ төсвийн хөрөнгө оруулалтын ажлын биелэлт хэр гарах бол? Одоо 10 сард ирэх жилийн төсөв орж ирнэ.

Тэгэхэд бол нэлээн тийм хангалтгүй тоо байхаар харагдаад байх юм. Тэгэхээр энэ дээр яг одоо Сангийн яамнаас юм уу, энэ худалдан авах ажиллагааг түрүү жил хүлээж бай хойшлуулж бай гэсэн юм байна уу, үгүй юу. Одоо арай гэж нэг хөрөнгө оруулалтаа тавиулаад салбарынхаа хөрөнгө оруулалтын асуудлыг шийдүүллээ гээд байж байтал зарим нь царцааж байгаа юм байна лээ шүү дээ. Заримыг нь дүнг нь бууруулж байгаа юм байна лээ. Хэрэгжих боломжгүй болж байгаа юм байна лээ. Энэ дээр нэг тодорхой тайлбар өгөөч гэж.

Хоёрдугаарт энэ эрүүл мэндийн сайдаас асууя. Энэ төсвийн тодотгол дээр энэ тэр нэг ЭКMO аппарат гэсэн үү дээ. Уушги орлуулах аппаратын тэр нэг юу нь нэлээн үнэтэй байдаг юм байна тэр сууж байгаа юу? Хир хэмжээнийх сууж байгаа вэ? Одоо ингээд уушги орлуулах аппарат хүрэлцэхгүй тэр нөгөө тэр хэрэглэгдэхүүн юу гэдэг юм бэ дээ эрүүл мэндийнхээ нэр томьёогоор тэр нь асар өндөр үнэтэй. Тэгээд олдоц муутайгаас болоод ингээд бас уушгиар бас нэлээд хүндрэл гарч байна гэж ингэж яригдаж байна. Над руу бас сая нэг сонгогч ярилаа. Эх нялхас дээр одоо нэг бас жирэмсэн эх маш хүнд байдалд байна. Одоо яах вэ гээд.

Сая төрийн нарийнаас асуулаа. Одоо ямар ч боломжгүй л гэж байна шүү дээ. Тэгэхээр энэ одоо энэ хүний амь насны асуудал яригдаж байгаа энэ нөхцөлд энийгээ энэ төсвийн тодотголд хангалттай суулгаж чадаж байна уу, үгүй юу. Яагаад өдий болтол энэнийхээ бэлтгэлийг хангаж чадаагүй өдийг хүртсэн юм. Нэлээд урт хугацаанд бэлтгэл ханган.../минут дуусав/.

**Г.Занданшатар:** Сангийн яам, Сангийн сайдаар болохоор Наранцогт оо гээд байх юм. Сангийн сайд Болдын Жавхлан цахимаар.

**Б.Жавхлан:** Баатарбилэг гишүүний асуултад хариулъя. 22 төслийн нийтдээ 90 тэрбум төгрөгийн энэ жилийн одоо тавигдсан байсан хөрөнгө оруулалтууд дээр таналт хийж байгаа шүү. Тэрнээс биш хөрөнгө оруулалтууд дээр ерөөсөө хасагдаагүй тэглэсэн нэг ч хөрөнгө оруулалтууд байхгүй. Бүх хөрөнгө оруулалтууд бол хэвийн үргэлжилнэ. Гагцхүү 6 сарын 25-ны байдлаар тендер нь зарлагдаагүй гэрээ нь хийгдээгүй болон одоо бусад дэд бүтэц газар нь шийдэгдээгүй ийм төслүүд дээр л байгаа. Энэ төслүүд нь одоо энэ байдлаар үргэлжлэхэд иэртээ тэргүй энэ жилдээ төсвийн, одоо гүйцэтгэл нь 100 хувь гарч яагаад ч амжихгүй ийм эрсдэлийн үнэлгээ хийгдсэн төслүүд дээр ийм таналт хийгдэж байгаа юм шүү. Ингээд ковидын одоо хөрөнгө оруулалтад зориулагдаж байгаа гэсэн үг.

Таны асуусан тэр одоо зарчмын асуудал бол зөв. Төсвийн ерөнхийлөн захирагч нар одоо энэ төсвийн хөрөнгө оруулалтын гүйцэтгэл дээр энэ жил бол онцгой анхаарах ёстой гээд. Энэ жилийн хувьд бол яах вэ өмнөх жилүүдтэй харьцуулахад бас их айхтар хоцорчихсон зүйл бол огт байхгүй байгаа шүү.

Ингээд энэ жил бол шинээр 457 төсөл арга хэмжээний тендер. Одоо шалгаруулалт явж 2021 оны 6 сарын 5 байдлаар одоо тендерээ нээгээд үнэлгээ хийчихсэн байгаа нь 12 хувьтай. Гэрээ байгуулаад эрх олгогдсон нь 27 хувьтай. Тендер залгаж хүлээн авах хугацаа нь дуусаагүй байгаа. 38 хувьтай ингээд 77 хувьтай ингээд ямар ч байсан явж байна. Энэ оны 3 дугаар сард Засгийн газрын 43 дугаар тогтоол гараад энэ жил одоо төсвийн ерөнхийлөн захирагч нар энэ жил хийгдэх ёстой хөрөнгө оруулалт худалдан авалтуудаа 7 сарын 1 дотор гэхэд одоо бүрэн зохион байгуулах ёстой гэсэн ийм хугацаатай үүрэг өгсөн байгаа. Энэний биелэлтийг одоо гаргаж байгаад одоо бид дараагийн арга хэмжээнүүдээ авна.

Тэгэхдээ төсвийн жил дөнгөж одоо хагас жилдээ орж байна бид нар дахиад одоо хагас жил бидний өмнө байгаа. Хөрөнгө оруулалт, үйл ажиллагаануудыг одоо тодорхой шалгуур филтерийн хүрээнд одоо цаашдаа үргэлжлээд явна.

**Г.Занданшатар:** Одоо Сэрээжавын Энхболд сайд 94.

**С.Энхболд:** Баатарбилэг гишүүний асуултад хариулъя. ЭКМО аппарат буюу уушги орлуулагч аппарат нь. Манай улсад одоогоор 3 аппарат байгаа. Нэг аппарат захиалгад өгөгдчихсөн энэ аппарат хэрэглэдэг гуурс нэг хүн дээр 35 сая төгрөгийн өртөгтэй байдаг. Бид нар бас тодорхой хэмжээнд нөөцийг бэлдсэн боловч сая хүндэрсэн хүмүүстээ бол хэрэглэж дууссан. Энэ төсвийн тодотголын юун дээр бол бид нар ЭКМО аппаратыг нэмж захиалсан байгаа. Мөн дагалдах хэрэгслүүдийг бас захиалсан. Төдийлөн бид нар бас яг тодорхой тэдэн хүнд хийнэ гэж хангалттай сет нь 35 сая төгрөг. Тэгэхээр ямар ч гэсэн бид нар бас нэг 20-30 сэтийг бол захиалчихсан байгаа. Тэгэхдээ энэ сэт маань захиалаад тэр дор нь орж ирдэггүй. Үйлдвэрлэл бас их нэлээн тодорхой хугацаа шаардагддаг. Бид нар одоогоор ч гэсэн захиалгаа хийгдчихсэн явж байгаа. Үйлдвэрээс бас тоотой тодорхой тийм лимиттэй гардаг учраас энэ бас их яг бид нарын захиалсан болгонд одоо тэр 7 хоног 14 хоног дотор нийлүүлэгдэх тийм боломж нь хомс байдаг.

**Г.Занданшатар:** Одоо Баагаагийн Баттөмөр гишүүн н асуулт асууна.

**Б.Баттөмөр:** 2021 оны эхний 5 сарын байдлаар Монгол Улсын энэ төсвийн үзүүлэлтүүд эдийн засгаар нь 5.7 хувиар өссөн, гадаад худалдаа 245 сая долларын ашигтай, валютын нөөц 4.7 тэрбум доллар болсон гээд төсвийн тэнцвэржүүлсэн орлого 97.2 хувь гэсэн. Энэ бүгдийг ингээд харахаар энэ ашигт малтмал, зэсийн үнэ, төмрийн хүдрийн үнэ, тэгээд цаашаа энэ цайрын үнэ гээд одоо ашигт малтмалын 3, 4 бүтээгдэхүүний үнэтэй холбоотой л байна л даа. Яг энэ дээр бол яг тодорхой одоо төрөөс арга хэмжээ аваад ингээд хийчихсэн бодитой юм бол одоо бас л харагдахгүй л байгаа л даа.

Тэгэхээр хэд хэдэн асуулт байна. 1 дүгээрт нь энэ ашигт малтмалын үнэ дандаа өнөөдрийнх шиг өндөр байхгүй. Тэгэхээр төсвийн орлогыг нэмэгдүүлэх, энэ орлого дайчлах чиглэлээр одоо юу төлөвлөж байна вэ? Тухайлбал далд эдийн засгийг ил болгох Монгол Улсын далд эдийн засгийн хэмжээ хэд байна. Одоо хэд болох зорилттой ажиллаж байгаа юм.

 Би Энийг Сангийн яамнаас асууя гэж бодож байна.

 2 дугаарт нь энэ цахилгаан дулаан уур, усны төлбөрийг он дуустал улс хариуцна л даа. 620 тэрбум төгрөг төлөвлөснөөс 5 сарын байдлаар бол 487 тэрбум төгрөгийг зарцуулсан байна. Он дуустал одоо хэд вэ? Өнөөдөр л материал тараасан учраас би одоо сайн харж чадахгүй байна. Энэ ер нь одоо зөв арга хэмжээ юм уу? Энэ мөнгийг хөгжилд зарвал яасан юм бэ гэсэн ийм асуулт байгаа юм. Баялгийг нь Монголын баялгийн менежмент одоо ямар байх вэ? Уул уурхайн сайдаас асууж өнөөдөр энэ бол болохгүй байна шүү дээ. Энэ төмрийн хүдэр, нүүрс, цайраа одоо бид нар цайрын ашигт матмалаа дэлхийн зах зээлийн үнэд хүргэж худалдаж чадаж байна уу гэсэн Уул уурхайн сайдаас асууж болж байна.

 Монгол Улсын одоо өнгөрсөн 30 жилийн төсөв хөгжлийн төсөв байж чадсан.

**Г.Занданшатар:** Сангийн сайд, Сангийн сайд Болдын Жавхлан.

**Б.Жавхлан:** Баттөмөр гишүүний асуултад хариулъя. Эхний санаатай би санал нийлэхгүй байна. Энэ зөвхөн одоо манай түүхий эдүүдийн өмнөөс эдийн засгийн өсөлт гарсан байна Засгийн газар ер нь ажиллаагүй байна гэдэгтэй би санал нийлэхгүй байна. Манай шинэ Засгийн газар үйл ажиллагаа эхэлснээсээ хойш. Энэ сүлжээ зүгээр байна уу?

**Г.Занданшатар:** Сонсож байна аа, сонсож байна.

**Б.Жавхлан:** Уучлаарай. Шинэ Засгийн газар үйл ажиллагаа эхэлснээсээ хойш энэ эдийн засгаас эрүүл мэндээ ч одоо аврах ийм төсөв мөнгөний бодлогын одоо нэлээн өргөн хүрээтэй олон төрлийн арга хэмжээнүүд авч хэрэгжүүлсэн. Энэний үр дүнд эдийн засагт одоо тогтворжих цаашид одоо V хэлбэрийн өсөлт гаргах анхны одоо ийм боломжит үзүүлэлтүүд маш тодорхой гарч байгаа. 6 сарын үзүүлэлтээр төсвийн орлого 100 хувь биелж гарлаа. 100 хувь биелж гарлаа. Энд бол мэдээж энэ зэс болон бусад манай түүхий эдүүдийн нөлөөллөөс гадна манай одоо татвар төлөгч аж ахуйн нэгжүүдийн татвар төлөлт эрс сайжирсан. Энэ бол манай эдийн засгийн дотоод эрэлт, дотоод потенциал бас сайжирч байгаагийн үр дүн гэж ингэж харж байгаа. Манай түүхий эдүүдийн үнийн өсөлтөөс орж ирж байгаа дүн 547 тэрбум төгрөгөөс одоо ихэнх нь энэ тогтворжуулалтын сан, ирээдүйн өв сан руу ордог. Үүний дөнгөж одоо 30 хувь нь л төсвийн орлого дээр бүртгэгддэг ийм бид нар хуультай ийм нөхцөлд одоо манай төсвийн орлого ингэж биелж байгаа нь эдийн засагт бол нааштай үр дүнгүүд гарч байгааг харуулж байгаа юм.

Тийм учраас энэ жил дээр бидний эдийн засгийн өсөлт бол өөдрөг төсөөлөл хэвээрээ байгаа. Гагцхүү энэ ковидтой холбоотой бидэнд төсөвлөөгүй нэмэлт орлого, нэмэлт зардал шаардлагатай болж ирж байгаа учраас бид энэ төсвийн тодотголыг одоо хийж байна гэж ингэж харж байна. Төсвийн гадуур хийгдэж байгаа, одоо тэр дулаан, цахилгаан, уур, хог усны мөнгийг бол төсвөөс гадуур хэдий ч энэ бол төрийн мөнгө яах аргагүй төрийн мөнгө. Энэ дээр бол тантай би санал нийлж байна. Энэ бол цөөн. Одоо, ирээдүйд одоо бид нар баялаг авчрах орлого авчрах тэр бүтээлч.

**Г.Занданшатар:** Баттөмөр гишүүнд 1 минут.

**Б.Баттөмөр:** Энэ төр татвар төлөлт сайжирч байгаа бол сайн байна Жавхлан сайдаа та нар сайн ажиллаж байгаа юм байна. Одоо Монгол Улсад татварын төлөлтөөрөө энэ төсвийн орлого бол сайн нэмэгдэх юм байна гэсэн ийм байна. Энэ бусад газраас бусад одоо аж ахуйн нэгжүүдээс энэ тэр авч байгаа юм чинь эцсийн эцэст одоо явсаар байгаад л энэ төсөвтэй л ирж холбогдоно л доо. Хөгжлийн банкнаас авч байгаа зээл, санхүүжүүлж байгаа арга хэмжээнүүд явж явж буцаж ирээд л төсөвтэйгөө холбогдоно төсвийн гадуур яваад байгаа юм.

Тэгэхээр энэ зүйлийг одоо яаж одоо зохицуулах ёстой вэ? Ялангуяа одоо энэ Хөгжлийн банкаар санхүүжүүлж байгаа төсөл арга хэмжээнүүдийг одоо би хэлэх гэж байгаа юм.

 2 дугаарт бол энд хэлэх гээд байгаа зүйл нь Монгол Улсын энэ хөгжлийн ирээдүй гэдгийг том харах хэрэгтэй. 30 жилийн хугацаанд бол татварын орлого нь 5 тэрбум төгрөгийн л орлоготой байна шүү дээ. Долларын 5 тэрбум долларын. Энэ 13 их наяд гэдэг чинь.

**Г.Занданшатар:** 80 Наранцогт дарга хариулъя. Товч тодорхой хариулмаар байна.

**С.Наранцогт:** Яах вэ, Баттөмөр гишүүн л далд эдийн засгийн талаар тэгээд татварын бааз суурийн талаар асуугаад байгаа. Тэгэхээр далд эдийн засаг бол статистик үзүүлэлтээр бол 13 хувьтай гэж байсан. Одоогоор бол энэ татварын бааз суурь нь татварын цахим систем и баримт. Энэ одоо 10 их наядын хөтөлбөр дээр бид нар зөвхөн төрөөс бол НӨАТ төлөгч байхыг шаардаж байгаа зэрэг энэ зүйлүүдээс болж одоо өнгөрсөн 2020 онд, жишээлбэл ковидын үед ч гэсэн татварын тайлан нээлт бол эрс сайжирсан.

Цаашдаа энэ чиглэлээр бол одоо тодорхой бид нар арга хэмжээнүүд авч байна. Төрөөс явуулж байгаа бүх бодлогыг бол татварын нэгдсэн системтэйгээ уяж байна. Малчдад олгож байгаа одоо урамшуулал, экспорт, импортын хоорондоо одоо системүүд уягдаж байгаа. Энэ бүх үр дүнгийн хувьд бол энэ далд эдийн засаг багасаж, татварын бааз суурь нэмэгдэж байна. Энэ ажлын үр дүн бол ингээд дунд, урт хугацаандаа нэлээд хэмжээгээр гарна гэж бид нар тооцож байгаа.

**Г.Занданшатар:** 93 Уул уурхай, хунд үйлдвэрийн сайд Ёндон.

**Г.Ёндон:** Баттөмөр гишүүний асуултад хариулъя. Баттөмөр гишүүн баялгийн менежментийн талаар асуулаа. Ер нь бол өнгөрсөн жилийн Үндсэн хуулийн нэмэлт, өөрчлөлтийн 6.2-т бол баялгийн менежмент ямар замаар явах ёстой гэдгийг үндсэнд нь бол бараг заагаад өгчихсөн гэж хэлж болно. Байгалийн баялгийг иргэн бүрд хүргэнэ. Ингэхдээ бол үндэсний баялгийн сангаар дамжуулж тэгш шударга хүртээнэ гэсэн зарчмаар үйлчилж байна.

Энэний хүрээнд бол одоо баялгийн менежмент гэж хэлж болох баялаг яаж иргэн бүрд эзэндээ хүрэх ёстой вэ гэсэн энэ арга замыг бол Уул уурхай, хүнд үйлдвэрийн яамны хамт олон бол тодорхойлоод байгаа. 1 дүгээрт хайгуулын ажил хийж, байгалийн баялгаа бид нар хайгуулын ажлыг эрчимжүүлж, байгалийн баялгаа одоо дараагийн Эрдэнэт, дараагийн Оюу Толгой, дараагийн Тавантолгойн ордыг бол нээж илрүүлэх шаардлагатай байж байгаа юм, нэгдүгээрт.

Хайж олсон баялгаа бид нар үр ашигтай, зардал багатайгаар, байгаль орчинд ээлтэй хүн ардад бас ээлтэйгээр үр ашигтайгаар ашиглаж зарцуулах, олборлох шаардлагатай байж байгаа юм. Олборлосон баялгаа бид нар түүхийгээр нь шууд ачаад явуулчих биш, олборлосон баялгаа бид нар гүн боловсруулж, нэмүү өртөг шингээж, ажлын байрыг нэмэгдүүлэх шаардлагатай байж байгаа.

Ер нь бол боловсруулах үйлдвэрийг сүүлийн 30 жил ерөөсөө хөгжүүлээгүй. Боловсруулах үйлдвэр бол шинэ орд нээсэнтэй адилхан шинэ уурхайг ашиглаж байгаатай адилхан өгөөжийг, бас улсын төсөвт эргэн тойронд бол өгч байдаг өгөөжийг өгдөг. Тийм учраас боловсруулалтыг түлхүү хөгжүүлнэ.

Ингээд байгалийн баялгаа бид нар бол эрдэс баялгийн биржээр дамжуулж нээлттэй ил тод эхийн зах зээлийн үнээр борлуулна гэсэн бодлогыг барьж байгаа. Энэ ажлын хүрээнд Уул уурхай, хүнд үйлдвэрийн яамнаас Эрдэс баялгийн биржийн тухай хуулийг санаачлаад энэ хуулийн үзэл баримтлалыг бол батлуулсан байж байгаа. Ингээд олсон биржээр нээлттэй ил тод, олсон орлогоо бид нар үндэсний баялгийн сангаар дамжуулж иргэн бүрд хуваарилна гэсэн ийм зарчмаар ажиллаж байгаа.

Мөн Үндэсний баялгийн сангийн тухай хууль дээр.../минут дуусав/.

**Г.Занданшатар:** 93 Ёндон сайд гүйцээгээд хариулчих.

**Г.Ёндон:** Тэгэхээр нэмж хэлэхэд хайгуул, олборлолт гэж 2 чиглэлээр өнөөдөр бол уул уурхайн салбар маань сүүлийн 99 жил хөгжсөн бол одоо энэ засгийн үед бид нар бол боловсруулалт, борлуулалт, хуваарилалт гэсэн ийм гурван шинэ циклийг нэмж оруулж ирж байгаа.

Үндэсний баялгийн сангийн тухай хууль дээр бас Уул уурхай, үнэт үйлдвэрийн яам, Сангийн яам бас одоо хамтраад ингээд ажиллаж байгаа. Биржийн хуулийн үзэл баримтлалыг батлуулсан байж байгаа. Тэгэхээр энэ баялгийн менежментээр бол хоёр шинэ хууль орж ирнэ гэсэн үг.

Баярлалаа.

**Г.Занданшатар:** Болсон уу? Одоо Мөнхөөгийн Оюунчимэг гишүүн.

**М.Оюунчимэг:** Эрүүл мэндийн салбартаа, ялангуяа ковидтой тэмцэх дээр нэмэлт төсвийн тодотголоор орж ирж байгааг бол дэмжиж байгаа. Угаасаа Нийгмийн бодлогын байнгын хорооны зүгээс тогтоолоор ч бид нар үүрэг чиглэл өгсөн. Энд нэг зүйлүүд байгаа, одоо сая Сангийн сайд хэлж байна. 725 тэрбум төгрөгийг энэ яг эрүүл мэндийн хамгаалах чиглэлд зарцуулна гээд задаргааг нь үзэхэд эмч ажилчдаа дэмжихэд 49.3 тэрбум, энэ нь ажилчдын урамшуулал, 45.6 резидент, эмч нарыг дайчлахад 3.7 тэрбум гээд. Тэгэхээр энэ нөгөө сая өчигдрийн Засгийн газрын хуралдаанаар улаан бүст 1 удаа 2 сая, ногоон бүсэд бол одоо 1 удаа 1 сая. Улаан бүсэд ажиллаж байгаа хүмүүсийнхээ энэ урамшууллаас гадна гүйцэтгэлээр нь үндсэн цалингий нь 50 хувиар нэмэгдүүлж өгнө гээд яриад байгаа.

Тийм ээ энэ маань өөрөө энэ цалин дотор орчихсон явж байгаа гэж би ойлгож байгаа. Тэгээд энэнээс гадна одоо өнөөдөр энэ сүүлийн хоногт манай Байнгын хороо ингээд бүр ингээд юунд дарагдаж байна л даа. Яагаад гэхээр бүх эмнэлгүүдийн үйлдвэрчний эвлэлүүд, Монголын эм, эм эмнэлгийн үйлдвэрчний эвлэл гээд энэ хүмүүсээс нэг удаа ингээд л 1 сая юм уу, нэг 10, 20, 30 гээд жижиг ингээд түр арга хэмжээ аваад байх юм.

Ер нь зүгээр ялгаварлалгүйгээр бид нарын үндсэн цалинг л 2 дахин нэмчхээч ээ. Тэгвэл бид нарт ямар ч асуудал байхгүй гэж яриад байгаа юм. Тэгэхээр мэдээж энэ удаагийн төсвийн тодотголоор ингэж чадахгүй учраас 2022 оны төсөв одоо яригдана ирнэ, энэ удахгүй. Тэгэхээр би Эрүүл мэндийн сайдыг энэ үндсэн ажилчдын цалинг нь 2 дахин нэмэгдүүлэх ажлыг нэг мөсөн шийдчих гэж бас хэлмээр байна.

Тэгээд өнөөдөр Ерөнхий сайд болон салбарын сайдад энэ албан бичгүүдийг нь бид нар хүргүүлсэн байгаа. Яагаад гэвэл үйлдвэрчний эвлэлээс нь ингээд яваад байгаа учраас. Тэгэхээр та энэ дээрээ бол Эрүүл мэндийн сайдад бас тодорхой нэг хариулт өгөөч. Өчигдрийн шийдвэр өнөөдөр энэ төсвийн тодотголоор орж ирж байгаа санхүүжилт нь яг нэгдсэн журмаар яваад байна уу, эсвэл нэмэлт бас санхүүжилт, цалин хөлс, урамшуулал дээр энэ орж ирж байгаа юу гэдэг дээр нэг хариулт авъя гэж бодож байна.

Бас нэг зүйл байна. Энэ задаргаануудыг нь харахад судалгаа шинжилгээнд 9 тэрбум төгрөг, вакцины үр нөлөө, тархалт 2.4 тэрбум, иргэдэд ковидын талаарх мэдээ мэдээлэл хүргүүлэх 6.6 тэрбум гээд. Тэгсэн хирнээ Засгийн газрын нөөц 60 тэрбум, Засаг даргын нөөц 20 тэрбум, вакцины үйлдвэр дээр 7 тэрбум гээд задаргаа бичсэн байна. Зарим нь бол бүр давхацчихсан байна л даа. Жишээлбэл хүчилтөрөгчийн үйлдвэрийг эрүүл мэндийн сан, даатгалын эрсдэлийн сангаас 3.7 тэрбум гаргаад хүчилтөрөгчийн 2 үйлдвэр барих тендер нь зарлаад явж байгаа гээд одоо Байнгын хороон дээр ярьж байсан. Одоо энэ дээр дахиад хүчилтөрөгчийн үйлдвэр, эм эмнэлгийн тоног төхөөрөмж, 110 тэрбум гээд ингээд л ороод ирсэн байна л даа. Эсвэл нөгөө яараад задаргаа хийхийн тулд ингээд нэг оруулаад ирэв үү? Энэ Их Хурал дээр бүх юм маш тодорхой байх ёстой шүү.

Яагаад гэвэл бид эрүүл мэндийн салбарт асар их хөрөнгө мөнгө зарцуулж байна, үр дүн харагдахгүй байгаад байна. Энэ 2020 оны төсвийн гүйцэтгэлээс харахад ковидод зарцуулсан хөрөнгө мөнгө тодорхой тусгагдаагүй байгааг анхаарах гэж аудитын дүгнэлт дээр ингээд гарчихсан байгаад байгаа юм.

Тэгэхээр бид өнөөдөр бас энэ төсвийн тодотголоор энэ задаргаагаа маш тодорхой болгох ёстой. Тэгэхээр энэ тодорхой хариул нь уу? Энэ дээр.

**Г.Занданшатар:** Эхлээд эрүүл мэндийн сайд 94 Сэрээжавын Энхболд сайд хариулъя.

**С.Энхболд:** Оюунчимэг гишүүний асуултад хариулъя. Энэ 50 хувь цалин нэмэгдлээ. Энэ чинь бас нэг буруу ойлголт яваад байгаа юм. Энийг би бас нэлээн олон удаа хэлж байгаа юм. Эрүүл мэндийн даатгалын сангаас гүйцэтгэлээр санхүүжээд тэр санхүүжсэн юун дээрээ тэр өртгийн жинг бол бид нар нэмээд бодоод энэ тарифын өөрчлөлтийг бол оруулаад маргаашаас эхлээд мөрдөгдөөд явна.

Тэгэхээр тэр халдвартай бүсэд ажиллаж байгаа эмч ажилчид цалин дээр нь 50 хувийн урамшуулал олгогдох нэмэгдэл олгогдох ийм боломж нь бүрдэж байгаа юм. Энэ тарифын өөрчлөлтөөр. Зөвхөн ковидын тусламж үйлчилгээнд зориулсан тариф шүү дээ. Ингэж тооцогдож олгогдоно. Энэ тоног төхөөрөмж дээр өмнө нь авсан тэр бэсрэг хүчилтөрөгчийн үйлдвэр бол 16 аймагт авсан. Тэгсэн хэдий ч гэсэн нийслэл болон орон нутагт хүчилтөрөгчийн үйлдвэргүй бас хэд хэдэн эм эрүүл мэндийн байгууллагууд үлдэж байгаа юм. Дахиад нэмээд бид нарт 13 ийм хүчилтөрөгчийн бэсрэг үйлдвэр суурилуулах шаардлагатай эрүүл мэндийн байгууллагууд байгаа учраас энэ тоног төхөөрөмжийн юун дээр оруулж өгсөн байгаа юм гэдгийг бас хэлье.

Тэр цалингийн нэмэгдэл дээр мэдээж энэ удаагийн тодотголоор бол бид нар нийт ажилчдын эрүүл мэндийн салбарын ажилчдын 2 дахин нэмэх бол боломж бололцоо бол байхгүй. Бид нар судалгаа хийж үзсэн. 2 дахин нэмэх юм бол 1.1 их наяд төгрөг гарахаар тийм тооцоолол гарсан байгаа.

**Г.Занданшатар:** Саяын юмнууд дэмжсэн л дээ. Оюунчимэг гишүүн товч тодруулъя.

**М.Оюунчимэг:** Баярлалаа даргад.

Тэгэхээр 2022 оны төсөв дээр энэ хүүхдийн мөнгө болоод бусад зардлаа танаад харин эмчийнхээ энэ цалинг 2 дахин нэмэх асуудал дээр тооцоогоо гаргаж орж ирэх нь зөв өө. 2022 оны тоо төсөв дээр шүү. Энэнээс гадна Сангийн сайдаас нэг асуудал байна л даа. Энэ эрүүл мэндийн даатгалын сангийн орлого дээр нөгөө хөдөлмөрийн хөлсний доод хэмжээг 420 мянган төгрөгөөр тооцох, 2020 оны төсөвт суулгах асуудал нь орж ирээд шийдэгдсэн хирнээ суулгахдаа 320 мянган төгрөгөөр тооцоод олгоод эрүүл мэндийн даатгалын сангийн орлогыг бараг 38 тэрбум төгрөгөөр бууруулчихсан байгаад байгаа юм. Тэгэхээр Сангийн яамныхан яагаад энэ зөрүүг буцааж эрүүл мэндийн даатгалын сан руу оруулах уу? Эсвэл энэ зөрүү нь одоо энэ төсвийн тодотголтой уялдаад хоёр сайдын тэр хамтын гэрээний асуудлаар өөр юманд зарцуулагдах уу? Энэ бол бас байж болохгүй зүйл л дээ. Төсөвт ингэж орж ирснээ 320 мянган төгрөгөөр тооцоод даатгалын санг ингээд 38 тэрбумын алдагдалд оруулж болохгүй.

Тэгэхээр энэ дээр нэг хариулт өгөөч. Энийг яаж нөхөж оруулах гэж байгаа юм.

**Г.Занданшатар:** Сангийн сайд Болдын Жавхлан.

**Б.Жавхлан:** Энэ тооцооллыг би нэг тоо авч байгаад дараагийн асуултад хариулаад явчихъя.

**Г.Занданшатар:** Тэр 420-ыг 320 болгосон юм уу? Наранцогт дарга хариулъя.

**С.Наранцогт:** Улсын төсвөөс эрүүл мэндийн даатгалын санд олгодог санхүүжилтийн хэмжээг бол бууруулаагүй. Энэ улсын төсвөөс эмнэлгүүдэд шууд олгодог байсан санхүүжилтийг бол даатгалаар дамжуулж олгож байгаа юм. Энэ нь нөгөө бидний эрүүл мэндийн даатгалын шинэчлэлийн реформынхоо хүрээнд ер нь энэ сонгодог утга руугаа шилжих ёстой. Энэ даатгалын хамрагдалтыг нэмэгдүүлэх ёстой. Тэгээд тодорхой зөв менежмент нь хийгдээд тодорхой өвчнүүд дээрээ тодорхой зардлыг даатгалаас даагаад ингээд явдаг энэ тогтолцоо руугаа орох ёстой. Тэр нэг 320, 420-ын тооцоог бол зүгээр механик тооцоо гаргаж ирээд ийм асуудал үүсгээд байгаа болохоос биш яг албан ёсоор Сангийн яам, эрүүл мэндийн даатгалын хооронд бол өглөг авлагаар бүртгээд. Ингээд хийчихсэн зүйл байхгүй.

Өөрөөр хэлэх юм бол улсын төсвөөс эрүүл мэндийн даатгалд олгодог, төрөөс хариуцаж байгаа мөн санхүүжилтийн хэмжээг бол бууруулаагүй. Энэ хэмжээндээ өнөөгийн байгаа. Энэ дүндээ бол зохицуулаад энэ үйлчилгээний төлбөрийг эмнэлгүүдэд олгоод явахад бол ямар нэгэн хүндрэл үүсэхгүй явах бололцоо байгаа. Түүнээс гадна одоо яг энэ ковидын үед бол бид нар энэ саяын хэлснээр нийт улсын төсвөөс өгч байгаа эрүүл мэндийн салбарт өгч байгаа энэ санхүүжилтийн хэмжээг нэмэгдүүлж байгаа учраас одоо энэ салбар дээр ямар нэгэн хүндрэл гарахгүйгээр явчих бололцоо байна.

**Г.Занданшатар:** Одоо Цэвэгдоржийн Туваан гишүүн асуулт асууна.

**Ц.Туваан:** Энэ тодотголыг дэмжиж байгаа, харин ч хугацаа нь бол оройтож байна. Манай эрх баригчид, энэ корона гуай гээд гурван удаагийн одоо гурван удаа ашиглаад сонгууль хийчихсэн. Одоо нэлээн ч зүйл явуулчихсан. Одоо энэ тодотгол дээрээ энэ короно гуайг устгаж алга болгож, тэр эрлэгт нь явуулах ийм төсөв, төсвийн тодотгол хиймээр байна. Энэ төсвийн тодотголыг түрүүн гишүүд бас яриад байна. Нэлээн ийм бодлогын шинж чанартай реформ оруулаад, тэгээд энэ гал унтраах байдлаар энэ асуудлуудыг шийдэх биш, урьдчилж харсан, урьдчилсан тактик боловсруулсан байдлаар энэ төсөв дээр нэлээн одоо хандах хэрэгтэй байна гэдгийг энэ дашрамд хэлье. Нөхцөл байдал бол амаргүй байна. Би сая хөдөө орон нутагт төв аймгийнхаа бүх сумдаар ороод эрүүл мэндийн ажилчидтай эмч нартай уулзаад ирлээ. Ер нь бол маш хүнд буюу цөхөрсөн ядарсан, туйлдсан байдалтай байна. Эмчгүй их эмчгүй сум байна. Эрүүл мэндийн ажилтных нь тал 50 хувь нь өвчлөөд короно тусчихсан сумдууд байна. Тэгэхээр иргэд чинь одоо хаана хэндээ хандаж эмчилгээ юмаа авах юм бэ?

Тэгэхээр нөхцөл байдал хүнд байна, жолооч нар одоо шинжилгээ зөөвөрлөх, өвчтөн зөөвөрлөх дуудлагад явах гээд бүр одоо 20-иод хоног хүртэл нойр дутуу явж байгаа жолооч таарч байна.

Тэгэхээр энэ ковидын үедээ таарсан одоо нөхцөл байдлаа энэ улсын онцгой комиссын түр хороо энэ тэр хамтарч боловсруулж орж ирэхгүй бол эрүүл мэндийн байгууллагын одоо ажилчид сөхөрч уналаа. Тэгэхээр энэ дээр шинэчилсэн байдлаар хандаж ажилламаар байна гэдгийг хэлье. Энэ бусад энэ салбаруудаас эрүүл мэндээс бусад салбаруудаас төсвийн одоо тодотгол дээр таналт хийж орж ирж байгаа зүйл байна уу?

 Энэ тоо баримтыг Сангийн яамныхан хэлж өгмөөр байна. Хөдөө орон нутагт бас дутагдалтай нэг зүйл бол энэ боловсон хүчнээ.

**Г.Занданшатар:** Туваан гишүүн 1 минут.

**Ц.Туваан:** Боловсон хүчний асуудал бол маш хүнд болчихсон байна шүү. Тэгэхээр энэ дээр нэмэлт одоо сайн дурынхныг байдаг юм уу. Тэтгэвэртээ гарсан хүмүүсийг ажиллуулах төсвийг нь одоо улсын төсвийн тодотголд суулгах боломж байгаа юу? Өнөөдрөөс энэ эрүүл мэндийн салбарын үйлдвэрчний эвлэлийн хороод дуугарч эхэлж байна. Тэгэхээр энэ манай энэ эмч нар эрүүл мэндийнхнийг энэ тангаргаар дарангуйлдгийг одоо бас болимоор байна. Энэ тангаргийн дарангуйлал чинь арай дэндлээ. Та нар тангараг өргөсөн юм чинь юм дуугарах эрхгүй, юм ярих эрхгүй гээд ингээд яриад байх юм.

Тэгэхээр энэ цалингийн нэмэгдэл гээд Сангийн сайд хэлж байна. Яг тодорхой хэдэн төгрөг яаж тусгаж өгсөн юм бэ гэдгээ яг тов тодорхой хэлээд өгнө үү. Өчигдрийн Засгийн газрын хуралдаанаар шийдвэрлэсэн гээд асуудлыг Энхболд сайд бас яг тов тодорхой хэлж өгнө үү. Ингэхгүй бол тодорхойгүй зүйл яваад дунд шат, анхан шатан дээрээ бүх мөнгө төгрөг чинь гацчихаад, анхан шатныхаа эмч, эмнэлгийн байгууллага дээр юу ч очихгүй асуудал нэлээн хүнд болчихсон байна. Энийг маш сайн анхаарч өгөө гэж байна.

**Г.Занданшатар:** Сангийн сайд болдын Жавхлан цахимаар.

**Б.Жавхлан:** Туваан гишүүний асуултад хариулъя. Ер нь томоохон шинэчлэлтэй, реформын зүйлүүд хэрэгтэй гэдэгтэй санал нийлж байна. Гэхдээ энэ удаа бид өнгөрсөн жил та бид хамтдаа ба баталчихсан 2021 оны төсөв дээр тодотгол хийж байгаа юм шүү. Ковидод зориулж удахгүй 2022 оны төсөв орж ирнэ. Тэр үед одоо бүгдээрээ хамтарч энэ олон одоо зорьж байгаа шинэчлэлүүдийг хамтарч хийнэ шүү. Та бүхэн сайн дэмжээрэй. Эрүүл мэндийн салбарт одоо шаардлагатай нэмэлт хөрөнгө оруулалтууд болон тус салбарын эмч, эмнэлгийн ажилтнуудын цалин болон эрүүл мэндийн даатгалын сангаас тарифын зарчмаар санхүүжигдэх цалингийн доод жишээ үнийг маш тодорхой, та бүхэнд хэд хэдэн удаа хэллээ.

Ингээд дахиад хэлье. Энэ зарчмаар одоо нийтдээ 45.6 тэрбум төгрөгийг л эрүүл мэндийн салбарын одоо ковидтой тэмцэж байгаа эмч, эмнэлгийн ажилтнуудад зориулж урамшуулал төсөвлөлөө. Мөн эрүүл мэндийн даатгалын сангаас тарифын зарчмаар, дор хаяж цалингийн доод жишгийг 50 хувиар нэмэгдүүлэхээр ингэж одоо төлөвлөж эрүүл мэндийн даатгалын санд тусгалаа. Энийг одоо энэнээс цааш Эрүүл мэндийн сайд болон Сангийн сайдын хамтарсан тушаалаар тарифт одоо доторх орц бүрт нь одоо өөрчлөлт оруулах зарчмаар шинэчилсэн журам гаргаад ингээд явна. Одоо хүртэл мөн л одоо энэ ковидын эсрэг тусламж үйлчилгээг яг тодорхой хэмжээний тарифуудыг нь одоо 2 ч удаа өсгөөд шинэчлээд. Ингээд явж байгаа, одоо цаашдаа ч одоо өсгөнө. Энэ дотроо дахиад хэлэхэд цалингийн доод жишиг нь 50 хувиар нэмэгдэхээр ингэж тооцооллоо.

**Г.Занданшатар:** Эрүүл мэндийн сайд, 94, Сэрээжавын Энхболд сайд.

**С.Энхболд:** Туваан гишүүний асуултад хариулъя. Сая Сангийн сайд өчигдрийн Засгийн газраас гарсан шийдвэрийг сая хэллээ. Одоо би бол яг дахиад л давтах гээд байна л даа. Энэ эрүүл мэндийн ажилтны санхүүгийн дэмжлэг гээд 45.6 тэрбум төгрөг тодотголд суусан. Энэ нь халдвартай бүсэд ажиллаж байгаа, одоо бид нарын хэлж заншсанаар улаан бүс гээд байгаа юм. Улаан бүсэд улсын хэмжээнд 13016 эрүүл мэндийн ажилчид ажиллаж байгаа. Эдгээр хүмүүст 2 сая төгрөгийн нэг удаагийн тэтгэмж, халдваргүй халдвартай бус орчинд ажиллаж байгаа ажил бусад 19500 ажилтанд нэг сая төгрөгийн тэтгэмж олгохоор энэ нь нийтдээ 45.6 тэрбум төгрөг болж байгаа юм.

**Г.Занданшатар:** Туваан гишүүн жижиг тодруулга. Тэр төсөв дотор байгаа нөгөө эрүүл мэндийн салбарын ажилтны цалингийн нэмэгдэл гэдэг зүйлийг би асуусан юм. Тэрийг тодорхой нэмж хариулж өгөөч.

Дээрээс нь энэ түрүүн бас гишүүд ярьсан шүү дээ. Энэ бусад салбараасаа одоо яг ковидын үе гамшгийн үед цар тахлын үеийн менежментээ хэрэглээд бусад салбарынхаа зардлаас танаж оруулж ирсэн үү? Энэ дээр ямар одоо таналт хэмнэлт юм хийж байгаа вэ гэдэг энэ асуултыг асууя.

**Г.Занданшатар:** Жавхлан сайд, Болдын Жавхлан сайд.

**Б.Жавхлан:** Туваан гишүүний асуултад нэмж хариулъя. Туваан гишүүн хоцроод ороод ирсэн юм уу даа. Энэ талаар нэлээн хэд хэд ярьсан шүү дээ. Бид ингээд эрүүл мэндийн салбартаа 725.1 тэрбум төгрөгийг нэмж одоо зарцуулахаар тооцооллоо. Энэний эсрэг нийтдээ төсвийн урсгал зардал болон хөрөнгө оруулалтаас нийтдээ 232 тэрбум төгрөгийн одоо таналт хийгдэж байгаа. Энэ дотроо урсгал зардлаас 132 тэрбум төгрөг, хөрөнгө оруулалтаас 90 тэрбум төгрөг мөн гадаад зээл тусламжаас 60 тэрбум төгрөгийн одоо хөрөнгө оруулалт, урсгал зардлын нийт таналт хийж байгаа шүү. Түрүүний тэр эрүүл мэндийн даатгалын сан дээр нэмж хэлэхэд Оюунчимэг гишүүн бас түрүүн асуусан. Энэ жил эрүүл мэндийн даатгалын сангийн нийт орлого 1.2 их наяд байгаа шүү. Энүүний 580 тэрбум төгрөг нь улсын төсвөөс татаас өгч байгаа татаас өгч байгаа. 370 тэрбум төгрөгийг зөвхөн шимтгэлийн орлого, 200 тэрбум төгрөг нь өмнөх жилийн үлдэгдэл байгаа. Тэгээд нөгөө 0-18 нас болон бусад одоо шаардлагатай энэ бүлэг иргэд бага орлоготой иргэдийн эрүүл мэндийн даатгал.

**Г.Занданшатар:** Салдангийн Одонтуяа гишүүн.

**С.Одонтуяа:** Цаг бага байгаа учраас би Сангийн сайдаас ганцхан л зүйл асууя.

Энэ улс төрийн хилс хэрэгт хэлмэгдэгсдийнхээ нөхөн олговрыг ер нь та хэзээ өгч дуусгах вэ? Энийг одоо шууд хариулмаар байна. Яагаад гэхлээр манай одоо иргэд бол энийг үзээд л сууж байгаа одоо нөгөө тодотголоор нь нэг миний мөнгө шийдэгдэх болов уу гээд. Тэгээд өнөөдөр Хууль зүйн байнгын хороон дээр Алтанхуяг дарга бас асууж байна лээ. Сангийн яам хариулахдаа ер нь их буруу ойлголтуудыг нийгэмд өгсөн. Өөрөөр хэлбэл одоо ямар их мөнгө өгдөг юм. Энэ чинь одоо авах ёстой хүмүүс нь авдаг юм уу гэхээр Сангийн яам үгүй ер нь харин хэтэрхий их мөнгө өгчхөөд байгаа. Одоо нэг их тавихгүй гэж. Ийм буруу ойлголтууд байна. Энэ 2018 онд энэ Улсын Их Хурлаар хуулийг нь баталсан юм. Цаазаар авсан авагдсан хүний ар гэрт 80 сая төгрөг шоронд одоо ял эдэлсэн хүмүүсийн үр хүүхдэд яг төрсөн, одоо үр хүүхдээ 40 сая төгрөг гээд. Тэгээд би сая тоолж үзлээ. Энэ 76 гишүүний 40 нь энэ хуулийг баталсан байгаа байхгүй юу.

Тэгэхээр хууль байгаа үед бол бид нар тэрэнд өгнө, өгөхгүй тийм олон юм ярих бол хэрэггүй хуулиа хэрэгжүүлэх хэрэгтэй. Энд харин ямар өрөвдмөөр хүмүүс та нар хамрагддаг гэж бодож байна? Аав ээж нь цаазлуулчихсан хилс хэрэг. Энэ нь бүр олон жил одоо ингээд тэр үр хүүхдэд нь ингээд сэтгэл зүйн дарамтад орсон, насаараа ажилгүй явчихсан эсэргүүний хүүхэд гээд нэрлэгдчихсэн ийм хүмүүс байдаг. Одоо маш өндөр настай зарим хүмүүс нь нас барахаар л хүүхдүүд нь над руу утасдаад л одоо гомдол мэдүүлдэг юм. Аав маань нас барахаасаа өмнө ёстой энэ мөнгөө л нөхөн олговроо харсаар байгаад л үхлээ та нар ёстой өгсөнгүй гээд.

Тэгэхээр энэ мөнгийг нь та бол уг нь Төсвийн байнгын хорооны дарга байхдаа надад тодотголоор нэлээд хэдэн төгрөгийг нь суулгана гэж амлаж байсан. 5 тэрбум төгрөг өгөхөд л нэг 62 хүний л асуудал шийддэг байхгүй юу. Тэгэхээр энэ мөнгийг нь өгөөд хурдан энэ хүмүүсийг нь нөхөн олговрыг нь өгөөд дуусгаач. Хэлмэгдүүлчхээд цаазаар авчхаад .../минут дуусав/.

**Г.Занданшатар:** Жавхлан сайд цагаатгалын мөнгө, нөхөн олговор мөнгийг.

**Б.Жавхлан:** Одонтуяа гишүүний асуултад хариулъя тодотголтой шууд холбоогүй юм. Гэхдээ ийм шүү Одонтуяа гишүүн ээ 2019 онд 2020 оны төсвийг боловсруулж байхад 53 тэрбум төгрөг байхад болно гэсэн төсвийн төсөл Цагаатгалын комиссоос ирсэн тэгээд 2020 онд энийг төсөв дээрээ тавиад бүгдийг нь тавьж олгосон. Цагаатгалын хуулиар 2020 оны 12 сарын 31-ээр өргөдөл авах хугацаа нь дууссан. Гэтэл цагаатгалын комиссоос 53 тэрбум төгрөг нь хүрэхээ байлаа гээд 36 тэрбум төгрөг шаардлагатай болоод явчихсан. Бид яг одоо Одонтуяа гишүүний хэлсэн зарчмаар бушуухан өгөөд дуусгах гээд 53 тэрбум төгрөгийг нь тавиад өгсөн 2020 онд. Тэгэхээр одоо тэр хуулиа өөрчлөх өргөдөл авах хугацааг энэ сунгах гээд ийм хуулийн асуудлууд байгаа шүү. Энэ бол төсвийн асуудал биш болсон байгаа. Та энийг анхаараарай.

Хэрвээ хууль нь гараад одоо Их Хурал шийдэх юм бол бид төсөвтөө тусгаад явна.

**Г.Занданшатар:** Салдангийн Одонтуяа гишүүн Их Хурлын дэд дарга тодруулъя.

**С.Одонтуяа:** Бид хоёрын ойлголт бас л энэ дээр зөрж байна даа. 2020 оны 12 сарын 31-нээр өргөдөл авах хугацааг тасалбар болгосон нь үнэн. Энэ өргөдөл авах хугацааг тасалбар болгоод тэрнээс хойш дахиж нэг ч өргөдөл аваагүй байгаа. Одоо маш олон жил шүүхээр яваад энэ шүүхийн шийдвэр гаргуулчихсан байгаа 798 иргэд байна. Энэний нөхөн олговор 37.6 тэрбум. Тэгэхээр шүүхийн шийдвэр гаргуулчихсан хүмүүс чинь мөнгөө авъя гээд л өдөр шөнөгүй утасдаад байдаг. Манай журмаар яадаг вэ гэхээр хамгийн өндөр настайгаасаа эхлээд шүүхийн шийдвэр хэзээ гарсан нь энэ хоёрын одоо нийлбэр зүйлээр бид нар энэ мөнгийг нь олгоод явдаг шилэн данстай.

Тэгэхээр энэ 37.6 тэрбум төгрөгийг одоо өгөхгүй бол болохгүй байна. Энэ шүүхийн шийдвэр нь гарчихсан мөнгө юм аа. Энэ хүмүүс чинь өдөр шөнөгүй утасдаад. Одоо суулт зарлана. Ордны гадаа ирж жагсана гээд хэцүү байдаг юм. Тэгэхээр энэ бол шийдвэр гарчихсан мөнгийг би яриад байгаа юм шүү.

**Г.Занданшатар:** Одоо Хүрэлбаатарын Булгантуяа. Болдын Жавхлан сайд. Сангийн сайд.

**Б.Жавхлан:** Харин тийм ээ Одонтуяа гишүүнээ ойлгож байгаа. Гэхдээ та ингээд нөгөө хувь хүмүүсээс ирсэн асуудлыг яриад байна. Уг нь энэ чинь тэр хуулиараа Цагаатгалын комиссоороо дамжаад тэнд одоо төсөв мөнгийг нь боогоод. Тэгээд ингээд Их Хурлаар Засгийн газраар дамжуулаад хүсэлтээ тавих ёстой шүү дээ. Энэ журмаар нь та явуул л даа. Тэгвэл одоо бид ингээд тэрийг нь судалъя. Одоо 2022 оны төсөв дээр хэрхэн яаж тусгах боломжууд байна. Энийг нь харъя ингэж хамтарч ажиллах уу?

**Г.Занданшатар:** Одоо Хүрэлбаатарын Булгантуяа гишүүн асуулт асууна.

**Х.Булгантуяа:** 2021 оны төсөв батлагдаад хэрэгжээд хагас жил болж байна. Бид нар энэ 2021 оны төсвийг батлахдаа 2020 оны 12 сарын 4-нд Улсын Их Хурлын тогтоол бас гарсан юм. Үүн дээр Засгийн газарт нэлээдгүй үүргүүдийг өгсөн юм.

Нэгдүгээрт энэ бүх салбарын төсвийн шинэчлэлийг эрчимжүүлье гэсэн. Энэ чиглэлээр энэ хагас жилийн хугацаанд ер нь ямар ажил хийв ээ?

Хоёрдугаарт энэ төсвийн ерөнхийлөн захирагчийн жилийн төсвийн гүйцэтгэл, сая аудит хийсэн аудитын тайланг бас энэ төсвийн тодотголтой сая 2020 оны гүйцэтгэлтэй хамтдаа танилцууллаа. Үүнийг Засгийн газраар хэлэлцүүлээд энэ дээр төсвийн сахилга бат, хариуцлагыг сайжруулах чиглэлээр шийдвэр гаргаад зарим нэг арга хэмжээ ав гэсэн. Үүн дээр юу хийв ээ? Засгийн газраар хэлэлцэв үү? Энэ асуудалтай байгаа төсвийн 13 төсвийн ерөнхийлөн захирагч, за мөн төсвийн шууд төвлөрүүлэн захирагч, шууд захирагч нар нэлээдгүй одоо хариуцлага тооцохоор хүмүүс бас байгаа байх юм. Үүн дээр ер нь ямар арга хэмжээ авахаар Засгийн газраар хэлэлцэв.

Нийгмийн халамжийн хамрах хүрээг оновчтой болгоно гэсэн. Халамжийг хавтгайруулж олгохгүй аль болохоор шаардлагатай хүмүүст нь харин хангалттай сайн өгдөг байя гэсэн.

Уг нь энийг дагуулаад одоо 2020 оны намрын ээлжит чуулганаар нийгмийн халамжийн багц хуулийг өргөн барь гэдэг үүргийг Засгийн газарт өгсөн. Харамсалтай нь одоо ингээд 2021 оны хаврын чуулган дуусаж байна. Одоо ирэх намар л орж ирэх юм болов уу гэсэн хүлээлттэй байна.

Үүн дээр энийг одоо энэ нийгмийн халамжийн үйлчилгээг оновчтой болгох дээр юу хийв ээ? Дээрээс нь энэ төсвийн хөрөнгө оруулалтын энэ үр ашгийн асуудлыг бас ярьж байна. Үүн дээр бас одоо бид цаашид бас юу хийх вэ?

Дээрээс нь би бас нэг одоо асуудлыг бас яримаар байна. Одоо энэ бид ер нь ковидтойгоо дараагийн хагас жил аягүй бол хамтдаа амьдрах юм шиг байна. Манай жижиг, дунд бизнес эрхлэгчдээс ярьж байгаа зүйл нь 3 хувийн зээл олгож байгаа нь ажлын байрыг дэмжих зээл, сайн байна. Үнэнийг хэлэхэд бол бүгдээрээ хамрагдаж чадахгүй байгаа тэр бол үнэн. Хоёр их наядыг энэ 2020 онд төсөвлөсөн юм байна лээ. 2021 онд 1.5 орчим их наядын хүсэлт санхүүжилт бараг.

**Г.Занданшатар:** Булгантуяа гишүүн нэмэлт нэг нэг минут.

**Х.Булгантуяа:**  1.5 их наяд нь бараг гарчихсан байгаа гэсэн. Үүнийгээ дагаад энэ цаг үед хамгийн чухал ажил нь энийг гадаадын улс орнууд хийж байгаа юм байна. Жижиг, дунд бизнес эрхлэгчдээ чадавхжуулах ковидын үеийн эдийн засаг гэдэг чинь шал өөр болчхоод байгаа. Ковидын үеийн бизнес эрхлэгч гэдэг чинь их өөр болчхоод байгаа юм.

Дээрээс нь нэмээд 2020 оноос шинэ татварын багц хууль хэрэгжсэн. Хүмүүс энүүнийг үнэнийг хэлэхэд ойлгохгүй байна. Бид нар сайн хангалттай сайн тайлбарлаж ойлгуулаагүй юм шиг байна. Одоо 2022 оны 1 сарын 1-нээс шинэ Хөдөлмөрийн багц хууль хэрэгжих гэж байна. Энийг бас одоо манай ажил олгогчид, аягүй бол энэ Ковидын дунд бол энэ мэдээллийг олж авч чадахгүй байх. Дүүрэг, аймгууд дээр байдаг жижиг, дундын төвүүд гэж байдаг юм. Энэ дээр жилд сургалт судалгаан дээр 2 сая төгрөг тавигддаг. 10 гаруй хүмүүс ажиллаад 2 сая төгрөг тавигддаг. Тэгээд энүүгээр одоо ямар сургалт, судалгаа хийх вэ дээ. Яг үнэнийг хэлэхэд. Тэгэхээр энд жижиг, дунд бизнес эрхлэгчдээ энэ цаг үед арай сул чөлөөтэй магадгүй байгаа цаг үед нь сургалт судалгаа хийх энэ ажлыг эрчимжүүлэхгүй юм уу?

**Г.Занданшатар:** Хүнс, хөдөө аж ахуй, хөнгөн үйлдвэрийн сайд Загджавын. Мэндсайхан цахимаар.

**З.Мэндсайхан:** Булгантуяа гишүүний асуултад хариулъя. 2021 оны төсөв дээр жижиг, дунд үйлдвэрлэлийг дэмжих чиглэлээр 50 тэрбум төгрөг тавьсан байгаа. Тэгэхдээ энэ бол юу вэ гэхээр зэрэг зээлийн эргэн төлөлтөөс энэ эх үүсвэрийг бүрдүүлнэ гэж тавьсан байгаа. Ковидын нөхцөл байдал одоо жижиг, дунд үйлдвэрлэлийн нөлөөлж байна, тодорхой хэмжээгээр нөлөөлж байна, хүндрэлтэй байна гэж үзэж Засгийн газраас энэ оны 7 сарын 1 хүртэл хэвийн төлөлттэй явж байгаа. Жижиг, дунд үйлдвэрлэлийн зээлийн эргэн төлөлтийг 7 сарын 1 хүртэл хүүгийн хамт хойшлуулсан. Энүүгээр бол одоо бас хэвийн зээлийн ашиглалттай явж байгаа аж ахуй нэгжүүдээ дэмжиж байгаа. Хоёр их наядын хүрээнд бол бид нар 1.5 их наядын зээлээр гарчихсан байгаа. Үүнээс 969.5 тэрбум төгрөг одоо 4205 аж ахуйн нэгжид очсон байна. Тэгэхээр энэ бол жижиг, дунд үйлдвэрлэлүүдийг бодитоор дэмжиж байгаа дэмжлэг гэж ойлгож байгаа. Нийтдээ 81.4 мянган ажлын байр хадгалагдаж байгаа.

Одоо ковидын энэ нөхцөл байдлаас хамаараад бид нар жижиг, дунд үйлдвэрлэл дээр одоо эргэн төлөлтөөр 10 орчим тэрбум төгрөг төвлөрсөн байна. Ер нь бол цаашдаа бид нар энэ аж ахуйн нэгжийн энэ 2 их наядын зээл 3 жилийн хүрээнд үргэлжилнэ ээ. Тэгэхээр энэ бол амрах хүрээгээрээ харсан ч гэсэн жижиг, дунд үйлдвэрлэлийг яг энэ хүндрэлтэй үед бол одоо маш том дэмждэг болж байгаа гэж харж байгаа юм. Нөгөө талдаа энэ эдийн засгийн буцааж сэргээж тэлэхэд бол энэ жижиг, дунд үйлдвэрүүдийн ажлын байрыг хадгалахад энэ зээл бол маш оновчтой зээл болсон гэдэг нь бол тодорхой байгаа.

Тэр орон нутгийн тэр сургалтын асуудал бол орон нутгийн төсвөөсөө явдаг зохицуулалттай.

Баярлалаа.

**Г.Занданшатар:** Хөдөлмөр нийгмийн хамгааллын сайд 92.

**А.Ариунзаяа:** Булгантуяа гишүүний асуултад хариулъя.

Халамжийн бодлого оновчгүй байна гэдэг шүүмжлэл дотор бол нэгдүгээрт хүнс тэжээлийн дэмжлэг буюу хүнсний талон маш олон одоо шүүмжлэлийг авдаг байгаа. Үүн дээр бол бид хүнс тэжээлийн дэмжлэг олгох журмыг сайд маань өөрөө баталдаг учраас сайдын хувьд бол тушаалаа гаргаад энэхүү журмаа шинэчилсэн.

Үүн дотор бол мэдээж нэгдүгээрт цахимжуулалт явсан байна.

Хоёрдугаарт төрд байгаа мэдээллүүд сангуудыг ашиглаж эхэлсэн.

Ингэснээр бол эхний 200-гаас дээш малтай өрхүүдийг одоо хасах шийдвэр гарсан байна. Хоёроос дээш автомашинтай өрхүүдийг хасах шийдвэр гаргасан байна. Хоёроос дээш орон сууцтай өрхүүдийг хасах арга хэмжээ авсан байна. Албан журмын одоо даатгал төлдөг хөдөлмөр эрхэлдэг хүмүүсийг одоо бас хассан байна.

Мөн дээрээс нь 2 жилийн шалгуурыг тавьсан гэх мэтчилэн маш олон одоо шинэчлэлүүдийг хийсэн. Удахгүй одоо хэрэгжээд одоо хэрэгжилт нь хийгдээд явна. Нөгөө талдаа бол хөдөлмөрийн чадвар алдалтыг бол бас оновчгүй байна гэдэг шүүмжлэлүүд ирсэн. Үүн дээр бол бид нар бас дахиад цахимжуулалтыг хийсэн байгаа. Мөн дээрээс нь эмнэлэг магадлалын комиссын дүрмийг бол шинэчилсэн. Одоо бид дахиад эргээд одоо хяналтаа бол бас сайжруулаад ингээд явна.

Нийтлэг халамж одоо хавтгайрсан байна гэдэг дээр бол яалт ч үгүй одоо бид, жишээлбэл хүүхдийн мөнгийг бол хүүхэд хүсэлт гаргасан хүүхэд болгонд олгоно гэсэн шийдвэрийг тухайн үед Бямбацогт гишүүд нар хууль санаачлаад хүсэлт гаргасан. Одоо хүүхэд бүрт олгож байгаа. Мөн түүнчлэн 5 дахин нэмэгдүүлсэн дүнгээр олгосныг одоо он дуустал үргэлжлүүлэхээр болсон ковид нөхцөл байдлын үед бол яалт ч үгүй бид халамжийн буюу одоо энэ өрхийн орлогыг хамгаалах тал дээр цар тахлын үед бол үргэлжлүүлэхээс өөр аргагүй нөхцөл байдал байна.

Халамжийн багц хуулийн хувьд бол бид Засгийн газарт бол одоо энэ долоо хоногт санал авахаар хүргүүлэх гээд бэлдчихсэн байгаа гэдгийг хэлье.

Баярлалаа.

**Г.Занданшатар:** Сангийн сайд Болдын Жавхлан.

**Б.Жавхлан:** Булгантуяа гишүүний асуултад хариулъя.

Энэ төсөв шинэчлэлийн асуудлыг хөндөж байгаад баярлалаа. Төсвийн шинэчлэлийн асуудал бол одоо зөвхөн Засгийн газрын асуудал биш шүү. Энийг бол одоо та маш сайн ойлгож байгаа гэж би бодож байна. Их Хурал, Засгийн газар одоо нийлж хамтарч энэ төсвийн шинэчлэл гэдэг концепцыг маш сайн ойлгож углуургаар нь бид хийх ёстой. 2021 онд шинэ Засгийн газар үйл ажиллагаагаа аваад нэгэнт батлагдсан 2021 оны төсөв дээр Төсвийн хуулийн хүрээнд ажиллаж байна. Энэ хугацаанд бид одоо ялангуяа төслийн урсгал зардал, хөрөнгө оруулалтууд тэр төсвийн шинэчлэлийг одоо хэрэгжүүлэх ажлуудыг маш яаралтай эхлүүлээд байгаа. Удахгүй 2022 оны шинэ төсөв орж ирнэ.

Энэ шинэ төсвөөс эхлэн бид маш төсвийн сахилга баттайгаар энэ төсвийн шинэчлэлийг бүх шатанд эхлүүлэх ёстой. Төсвийн бүх бүрэлдэхүүн эсвэл эхлүүлэх ёстой. Төсвийн одоо орлого, төсвийн урсгал зардал, төсвийн хөрөнгө оруулалт, гадаад төлбөр, гадаад зээл тусламж, ирээдүйн өв сан, тогтворжуулалтын сан, нийгмийн даатгалын сан, орон нутгийн төсөв гээд бүх төсвийн ерөнхийлөн захирагч нарын түвшинд энэ одоо нэгдсэн байдлаар нэгдсэн ойлголт концепцод төсвийн шинэчлэлийг бид хийнэ.

Харин гагцхүү яг Улсын Их Хурал энэ танхимаас одоо хамгийн сайн дэмжлэг бидэнд хэрэгтэй шүү. Улсын Их Хурал маань өөрөө одоо энэ хөрөнгө оруулалтын төсөв дээр маш сайн үлгэр жишээ байж байж бид одоо энэ төсвийн шинэчлэлийг шат шатанд нь Засгийн газарт хамтарч бид ингэж хийнэ гэж ингэж бодож байгаа.

Баярлалаа.

**Г.Занданшатар:** Сангийн сайд одоо юм л болохоор төсөв хэлэлцүүлж байхад төсвийн гүйцэтгэл хэлж байхад Улсын Их Хурал руу дайраад байх юм. Өөрсдөө санаачилж оруулж ирээгүй байж Улсын Их Хуралд тэгээгүй. Улсын Их Хурал тэгсэн шүү дээ гээд. Улсын Их Хурлын онцгой бүрэн эрхэд халдаж болохгүй шүү.

Одоо Даваажанцангийн Сарангэрэл гишүүн.

**Д.Сарангэрэл:** Баярлалаа. Энэ хүүхдийн 100 мянга, аж ахуйн нэгжийн энэ тог цахилгаан уур, ус, хогны мөнгийг хөнгөлөх энэ санаачилгыг бол Хүрэлсүх Ерөнхий сайдын үед Засгийн газар гаргаж Улсын Их Хурал дэмжиж байсан ийм шийдвэр юм байгаа юм. Энэ асуудлыг би халамж гэж огтхон ч бодохгүй байгаа. Ковид-19-тэй холбоотойгоор ард иргэд, аж ахуйн нэгж ажиллах аль аль нь үр хүүхдүүдийн ижий аав нь ажил хөдөлмөрөө эрхлэх боломжгүй байна шүү дээ. Тэгээд ийм үед одоо эдгээр асуудлыг шийдвэрлэхгүй гээд яах юм. Хүүхдүүд хоол идэх ёстой хувцас өмсөх ёстой. Тийм учраас бол энэ ковид нөхцөл байдалтай уялдуулаад он дуустал эдгээр асуудлыг бол төр засаг хариуцахаар болж байгааг бол дэмжиж байгаа. Халамж гэж үзэхгүй байгаагаа илэрхийлье.

Миний асуулт Эрүүл мэндийн сайдаас энэ уушги орлуулагч ЭКМО аппарат, амьсгалын аппарат дутагдалтайн улмаас хүний эрүүл мэнд амь нас эрсдэж байгаа тухай мэдээллүүд яваад байна. Үнэхээр одоо энэ аппаратын дутагдалтайгаас болоод ийм зүйл болж байгаа бол үнэхээр болохгүй ээ. Яг ийм зүйл байна уу? Төсвийн тодотголоор энэ эрүүл мэндийн салбарын тоног төхөөрөмж, бусад асуудлыг шийдвэрлэх чиглэлээр бол одоо тодорхой санхүүжилт суулгаж байна. Энэ хэрэгцээ шаардлагаа бол та бүхэн хэр зэрэг тодорхойлж чадсан бэ? Гэдэг нэг ийм асуулт байна.

Хоёрдугаарт эрүүл мэндийн ажилтны үйлдвэрчний байгууллагаас эрүүл мэндийн ажилтны цалинг хоёр дахин нэмэгдүүлэх асуудлыг би улс төр гэж огтхон ч үзэхгүй байгаа. Бас энэ салбарт тодорхой хугацаанд ажиллаж байсан хүний хувьд энэ ажлын ачаалал энэ зовлон жаргалыг нь бас гадарлана. Ачаалал ихтэй, ажил хөдөлмөр нь хүнд бага цалин авдаг 2014 оноос хойш эрүүл мэндийн ажилтны цалинг нэг ч төгрөгөөр нэмэгдүүлээгүй байсныг 2018, 2019 онд шат дараатай нэмэгдүүлж, цалингийн сүлжээг бол ахиулсан байгаа.

Тухайн үед Төрийн нарийн бичгийн дарга Наранцогт. Үйлдвэрчний байгууллагын дарга Мягмар, Эрүүл мэндийн сайдаар ажиллаж байсных бид гурав бас уулзаж, ер нь энэ эрүүл мэндийн ажилтнуудын цалинг хоёр.

**Г.Занданшатар:**  Сарангэрэл гишүүн. Даваажанцангийн Сарангэрэл гишүүн нэмэлт 1 минут.

**Д.Сарангэрэл:** Энэ цалинг нэмэгдүүлэх тал дээр бид бас ярилцаж байсан юм. Тэр үед Наранцогт дарга бас их тийм тодорхой оновчтой саналуудыг гаргаж байсан. Өөрөөр хэлэх юм бол энэ эрүүл мэндийн даатгалын сангийн үйл ажиллагаатай холбоотой менежментийн өөрчлөлтөөр эрүүл мэндийн ажилтны цалинг 2 дахин нэмэгдүүлэх ийм боломж бий гэж хэлж байсан юм байгаа юм. Одоо энэ үйл ажиллагаа маань аль зүгт, ямар шатандаа явна аа? Одоо бол яах вэ ямар ч байсан энэ төсвийн тодотголоор тодорхой хэмжээгээр эрүүл мэндийн даатгалтай уялдуулан бол нэмэх юм байна.

Цаашдаа 2022 оны төсөвт хэрхэн яаж хийх вэ тэр үед ярьж байсан нөгөө менежментийн асуудал маань аль түвшинд явна вэ гэдгийг би бас Наранцогт даргаас тодруулахыг хүсэж байна.

Баярлалаа.

**Г.Занданшатар:** 80 дугаар микрофон. Наранцогт Төрийн нарийн бичгийн дарга.

**С.Наранцогт:** Эрүүл мэндийн салбарын шинэчлэлийн хуулийн хэрэгжилт оны эхнээс хэрэгжээд явж байгаа. Энэ хэрэгжилтийн хүрээнд бол бид нарын үндсэн барьж байгаа бодлого бол түрүүний миний хэлсэн улсын төсвөөс олгодог эрүүл мэндийн салбарт олгож байгаа санхүүжилтийг бол бууруулахгүй. Энэ салбарын санхүүжилт бол одоо яг энэ сонгодог, бид нарын сонгож авсан нийгмийг сонгодог утгаар эрүүл мэндийн даатгалд суурилсан санхүүжилт дээр явах ёстой. Энэ утгаараа бол одоо даатгалд ямар хэмжээний өвчнүүд, ямар хувь хэмжээгээр хамрагдах вэ, тэгээд яг үйлчлүүлэгч ямар хувь хэмжээний бас ямар өвчин дээр, ямар хөгжим хэмжээний төлбөр төлөх вэ? Улс өөрөө бас ямар хүмүүсийн даатгалыг бүрэн хариуцаад явах уу зэрэг энэ цогц бодлогуудыг хэрэгжүүлсний үр дүнд бол энэ салбар хөл дээрээ босож цаашдаа яг энэ олон улсын түвшинд очих ийм учиртай.

Энэ ажил бол эхлээд явж байна. Одоогоор бол улсын төсвөөс олгодог санхүүжилтийг бууруулахгүй болгоод явж байгаа. Мэдээж хэрэг салбар энэ даатгалын одоо сангийн үйл ажиллагаа яг энэ чиглэл рүүгээ цаашаа хийгдэж ажиллах ёстой.

**Г.Занданшатар:** 94 Эрүүл мэндийн сайд Сэрээжавын Энхболд.

Сарангэрэл гишүүний асуултад хариулъя. ЭКМО аппаратын талаар асууж байх шиг байна. Энэ ЭКМО аппарат нь ер нэг сая хүнд нэг аппарат гэсэн ийм дэлхийн эрүүл мэндийн байгууллагаас гаргасан ийм зөвлөмжүүд байдаг. Манай улсад одоогоор бол гурав байгаа. Тэгэхдээ энэ ЭКМО аппарат уушги орлуулагч аппаратыг хүн болгонд хийгээд байдаггүй гэдгийг та бүхэн маань бас ойлгох хэрэгтэй. Нэн шаардлагатай хүнд нь бол энэ аппаратаар уушги орлуулах эмчилгээ хийж энэ эмчилгээнд нь дэмжлэг болгох үүднээс энэ аппаратыг бол ашигладаг. Тэгэхлээр хүн болгонд энэ аппаратыг бол ашиглах шаардлага байдаггүй.

Одоогоор манайд гараад байгаа тэр амьсгалын аппарат өтгөрүүлэх, хүчилтөрөгчийн өтгөрүүлэгчийг амьсгалын аппараттай андуураад, ингээд амьсгалын аппаратын дутагдалтай байна гэсэн ийм олон нийтийн сүлжээнд бас ийм мэдээллүүд яваад байгаа. Амьсгалын аппарат бол одоогоор хангалттай байгаа. Эмнэлгүүдэд бид нар хуваарилсан. Одоогоор ямар нэгэн тийм дутагдалтай гэсэн ийм эмнэлэг гарч ирээгүй байна.

Тэгэхээр одоо бид нар энэ ЭКМО аппаратын дагалдах хэрэгслийг бас захиалчихсан байгаа. Одоо энэ төсвийн тодотголд бас мөн суулгаж өгсөн байгаа. Тэгэхээр энэ аппаратыг бол хүн болгонд бас хэрэглээд байдаг юм шүү гэдгийг бас та бүгд маань бас ойлгох хэрэгтэй байх.

**Г.Занданшатар:** Жадамбын Бат-Эрдэнэ гишүүн. Цахимаас танхим руу шилжиж ирсэн байна. Жадамбын Бат-Эрдэнэ гишүүн.

**Ж.Бат-Эрдэнэ:** Оны эцсийн эхний байдлаар төсвийн орлого маань чамлахааргүй, өөрөөр хэлбэл 97 хувь бараг л 100 хувь гэж байна. Энэ бол ерөөсөө бидний бас хүлээгээгүй их. Одоо тийм аятайхан таатай мэдээ байна. Валютын нөөц маань 4.9 гэж байна. Миний мэдэхийн л одоо сүүлийн хэдэн жил одоо байгаагүй ийм валютын нөөцтэй болчихсон. Монгол Улсын эдийн засаг бол одоо бас нэг тогтворжино гэсэн үг ээ. Гэсэн хэдий ч яг энэ нөхцөл байдалд энэ нэгдсэн төсвийн 2021 оны төсвийн тодотголыг хийж байгаа энэ нь бол эргээд одоо энэ өнөөдрийн нөхцөл байдал руу буцааж бууж байгаа, эргээд энэ хүнд нөхцөл байдал руу ковидын энэ хүнд нөхцөл байдлыг илааршуулах ард иргэдийнхээ амьжиргааг сайжруулах, эрүүл мэндийг хамгаалах тал руу орж ирж байгаа юм. Тийм болохоор энэ төсвийн тодотголыг бол дэмжиж байна.

Эрүүл мэндийг, иргэдийн эрүүл мэндийг хамгаалахад эрүүл мэндийн салбарын бэлэн байдлыг хамгаалахад 321 тэрбум төгрөг. Үүн дотроо тоног төхөөрөмжийн 110 тэрбум төгрөг шаардлагатай эм хангамжийн хэрэгсэл 61.9 тэрбум төгрөг.

Эрүүл мэндийн сайдаас асууя. Танд энэний задаргаа байна уу? Тодорхой хэд хэдэн задаргааг бас хэлж өгөөч. Ер нь бол бид нар нэлээдгүй мөнгийг тавьж байгаа. та бүхэн дээр. Энэ маань яг хаашаа юунд орж байгаа вэ гэдэг дээр бол ард иргэд нэлээдгүй одоо бухимдалтай, бас бүдэг бадаг ойлголттой байгаа шүү дээ. Тийм болохоор энд өнөөдөр яг ямаршуу тоног төхөөрөмж авах юм гэсэн хэдэн зүйлийг бол хэлж өгөөч гэж. Нэгдүгээр асуулт.

Хоёрдугаар асуулт энэтэй холбоотойгоор та бас хэллээ. Булган аймагт нөгөө PCR-ын тоног төхөөрөмж, лаборатори байхгүй байгаа л гэж байгаа юм. Энэ лаборатори хэзээ ирэх вэ? Хоёрдугаар асуулт.

Магадгүй одоо энэ мөнгө чинь ороод тэр худалдан авалт явагдаад, тэгээд ирсээр байгаад Булгандаа хуваарилаад байтал наад чинь бол дахиад бараг л хагас жилийн хугацаанд 5, 6 сарын хугацаа одоо шаардагдаж байж магадгүй шүү дээ. Тийм болохоор яг хэзээ вэ? Та эндээ нэг хариулт өгөөч ээ гэж.

Сангийн сайдаас нэг асуулт байна.

**Г.Занданшатар:** Жадамбын Бат эрдэнэ гишүүн нэмэлт 1 минут.

**Ж.Бат-Эрдэнэ:** Сангийн сайдаас асуучихсан. Сангийн сайдаас нэг асуулт байна. Энэ хөрөнгө оруулалтууд маань өөрөөр хэлбэл худалдан авалтууд маань ямар хувилбараар явах вэ. Онцгой байдлын дэглэмийн үед явагдах ийм хууль байна уу? Бид нар одоо онцгой байдлынхаа хуульд бол бас өөрчлөлт оруулах ёстой гээд л яриад байгаа шүү дээ. Эсвэл худалдан авалтын төрийн өмчийн худалдан авалтын тухай хуулиар явж байна уу? Буцаад бид нар Улсын Их Хуралд, таны энэ, бидний танд одоо баталж өгсөн хөрөнгийг буцаад хянах хэрэгтэй болно оо. Ямар хуулиар явж байгаа вэ? Яаж одоо хөрөнгөө зарцуулах вэ? Хэрвээ одоо Худалдан авалтынхаа тухай хуулиар явж байгаа бол тендер гээд энэ чинь замбараагүй хугацаа. Ингээд хэрэгцээ болоод явчихна.

Худалдан авалт дотроо тэр онцгой байдал бус нөгөө давагдашгүй хүчин зүйл эд нар гэж байгаа бол танд энд буцаад бид нарын хянах боломжийг яаж хангаж өгөх вэ? Ямар одоо нөхцөл байдлаар яаж одоо бид нар буцаж энийг хянах юм бэ? Хамгийн гол нь бол энэ хуваарилагдаж байгаа мөнгө маань бүрэн дүүрэн, зөв зарцуулагдаж бүрэн дүүрэн одоо мөнгө угаалт бишээр.

**Г.Занданшатар:** Жавхлан сайд хариулъя.

**Б.Жавхлан:** Бат-Эрдэнэ гишүүний асуултад хариулъя.

Бат-Эрдэнэ гишүүн ээ энэ удаа төсвийн тодотгол дээр бол ямар нэг төсвөөс гадуур орлого худалдан авалттай холбоотой, хөрөнгө оруулалттай холбоотой худалдан авах үйл ажиллагаатай холбоотой ямар ч хуульд өөрчлөлт ороогүй шүү.

Тийм учраас бүх хөрөнгө оруулалт бүх одоо энэ худалдан авалтууд тэр хууль журмынхаа дагуу явна. Энэ дээр одоо Засгийн газарт хяналт тавина. Их хурал ч одоо хяналт тавих үүрэгтэй. Тийм учраас өмнөх одоо процессоороо яг хэвийн үргэлжлээд явна. Тэрийг харин юунд зарцуулах вэ, яаж зарцуулах вэ, хэчнээн хэмжээний яаж нөөц бүрдүүлэх талаар Эрүүл мэндийн сайд нэмэлт тайлбар өгөөрэй.

**Г.Занданшатар:** 94 Энхболд сайд, Эрүүл мэндийн сайд Энхболд.

**С.Энхболд:** Бат-Эрдэнэ гишүүний асуултад хариулъя. Булган аймагт бол PCR аппарат байхгүй байгаа нь үнэн. Гэхдээ бид нар бас эрүүл мэндийн байгууллагатай нь холбогдож Орхон аймаг болон Дархан аймаг руу бас энэ PCR шинжилгээний юуг бол зохицуулж ирсэн, одоо хүртэл. Хамгийн гол нь бид нар алслагдсан аймгуудаа эхний ээлжид бол PCR аппаратуудыг суурилуулж явсан. Энэ төсвийн тодотголоор орж байгаа тоног төхөөрөмжийн төсөв дээр PCR аппарат суурилуулалт нэг тусгагдсан байгаа. Энэ бол мэдээж худалдан авах журмын дагуу явагдана. Тэгэхдээ бид нар энийг одоо харьцуулалтын аргаар шийдэгдэнэ. Мэдээж энэ худалдан авах журмынх нь дагуу хуулийн хүрээнд явагдаж хийгдэх ёстой. Энэ хүрээнд ч гэсэн бас ингэж худалдан авалтыг хий гэсэн бид нар төр захиргааны байгууллагаас шаардлага тавьж байгаа учраас тэр ном журмынх нь дагуу худалдан авалт хийгээд суурилуулж тавина.

Дээрээс нь энэ 237 тэрбум төгрөгт ямар задаргаа байгаа энэний 100 тэрбум төгрөг нь тоног төхөөрөмж авах төсөв суугдсан байгаа юм.

Энэ дээр тэр зөөврийн хүчилтөрөгчийн аппарат, 2000 ор дэлгэх ор болон тэр орны дагалдах хэрэгслүүд мөн дуслын автомат шахуурга, хүчилтөрөгчийн өтгөрүүлэгч, өвчтөний монетр езэрэг нэн шаардлагатай энэ яаралтай арга хэмжээ авахад зориулагдсан тоног төхөөрөмжүүд бүгд энэ төсөвт суугдсан байгаа. Би танд бас энэ жичид нь энэ задаргааг бол явуулж болно, албан бичиг.

Тэр худалдан авах журмынх нь дагуу явагдаад л очно. Ерөөсөө аль богино хугацаанд энэ худалдан авах юу хийгдэнэ хийлгэнэ.

**Г.Занданшатар:** Гишүүд асуулт асууж, хариулт авч дууслаа.

Үг хэлэх Улсын Их Хурлын гишүүн байна уу? Туваан гишүүнээр тасаллаа. Цахимаар үг хэлэх гишүүн алга байна.

Тогмидын Доржханд гишүүн. Баярлалаа.

**Т.Доржханд:** Тэгэхлээр төсвийн тодотголыг хийх нь бол зүйтэй, дэмжиж байгаа. Маш сайн ярих хэрэгтэй.

Хоёрдугаарт их хэмжээний алдагдалтай төсөв орж ирэх нь. Тийм болохоор Төсвийн тогтвортой байдлын тухай хуульд өөрчлөлт оруулъя гэсэн ийм санал орж ирж байна. Тэгэхлээр энэ дээр бол жаахан өөр байр суурьтай байна, Жавхлан сайд. Энэ удаа ковид хүндрэлтэй үед бүгдээрээ боломжит эх үүсвэрээ хэмнэх хэрэгтэй байна. Тийм болохоор энэ жилийн нөгөө хөрөнгө оруулалт дээр тусгагдсан ажлууд маань бодит байдал дээр бол явах нь тодорхой шүү дээ. Одоо арматурын үнэ ямар байгаа билээ. Тэгээд барилга дээр ажиллах тэр ажилтнууд нь ямар байгаа билээ? Олдоц нь байхгүй, ажлаа хийдэг хүн байхгүй, ковид тусчихсан. Тэгээд олон тийм төслийн ажлууд чинь гацчихаад байгаа шүү дээ. Тэгээд яг ийм тохиолдолд бүгдээрээ энэ Их Хурлын танхимд байгаа гишүүд санаачилга гаргаад, энэ хөрөнгө оруулалтынхаа төслүүдийг энэ удаадаа хэмнээд яг бодитой тэр ковидтой тэмцэх, эрүүл мэндийнхээ салбар болон бусад одоо чиглэлээр санхүүжилтээ өгөөд явах нь зүйтэй байх гэсэн ийм зөвлөмж байна.

Хоёрдугаарт энэ янз янзын халамжууд байгаа. Халамжууд дотроос бол сайн халамж бол байгаа. Хүүхдийн мөнгө бол байгаа онодог. Тэгэхдээ хүүхдийн мөнгийг одоо ингээд тэр чигт нь 100 мянгаар нь нийтэд нь ингээд хавтгайруулан тарааж болохгүй ээ, маш олон улсын байгууллагуудын зөвлөмж байгаа. Тийм болохоор яг зорилтот хэсэгт нь үе шаттайгаар бууруулж өгөх энэ бодлогоо барих хэрэгтэй.

Яг халамж шаардлагатай байгаа тэр нэг 10 хувь байгаа шүү дээ. Тэр хэсэгт олон хүүхэдтэй өрхүүд болон мөн хөгжлийн бэрхшээлтэй иргэд, ийм яг орлого багатай хэсэгтээ бол тэр 100 мянгаа өгөөд явах нь бол зүйтэй бусад энэ халамжуудаа бүгдийг нь одоо болих хэрэгтэй.

Гуравдугаарт нь бид нар нөгөө эдийн засгаа тэлэх асуудлаа ярих ёстой л даа. Тэгээд одоо дотоодынхоо бондын зах зээлийг нээх хэрэгтэй. Сангийн сайдаа тэгж хөрөнгийн зах зээлээ нээх хэрэгтэй. За тэгээд санхүүгийн зах зээлээр дамжуулж хөрөнгө оруулалтаа өсгөх замаар одоо энэ эдийн засгаа тэлэхгүй бол нэг төсвийнхөө, нэг хэдэн тонн дээр эргэлдсээр л байгаад. Тэгээд эдийн засагт орж ирдэг мөнгө байхгүй. Орж ирэх нь нэг экспорт. Гаднын хөрөнгө оруулалт байхгүй, дотоодын хөрөнгө оруулалт байхгүй, ажлын байр нь буурчихсан яг ийм байдалтай энэ жилийг өнгөрөөх гээд байна. Тэгээд тийм болохлоороо илүү эдийн засгаа яаж тэлэх вэ гэдэг дээр төсвийнхөө бодлогыг уялдуулмаар байна. Санхүүгийнхээ бодлогыг уялдуулмаар байна. Төсвийнхөө шинэчлэлийг зоригтой хиймээр байна. Одоо төсөв дээр чинь ямар ч орон зай байхгүй шүү дээ. Хөгжлийг санхүүжүүлэх хөрөнгө оруулалтыг нэмэгдүүлэх ямар ч орон зай байхгүй. Одоо ингээд л урсгал зардал нь бол тэр чигтээ ингээд халамжийн мөнгө болчихлоо.

Тийм болохоор яг энэ ковидын энэ боломжийг ашиглаад бүгдээрээ шинэчлэлээ хийгээд авъя. Тэгээд яг энэ шинэчлэлийн зорилго нь болохоор яг л улсын төсвийн татвар төлөгчдийн мөнгө нь үр ашигтай буцааж өгөөж нь бий болдог. Яагаад тэр салбараар байгаа онож ч явдаг ийм л бодлогыг бид нар хэрэгжүүлэх хэрэгтэй. Тэгээд энэ шинэчлэл шинэчлэл дээр бол хамтарч ажилламаар байна.

 **Г.Занданшатар:** Ганзоригийн Тэмүүлэн гишүүн.

**Г.Тэмүүлэн:** Тэгэхээр төсвийн тодотголыг бол дэмжиж байгаа, тэгэхдээ бид нар бол төсвийн тодотголыг илүү томоор хийх бас шаардлага байна гэж хараад байгаа. Өнөөдөр энэ ковидын нөхцөл байдал тодорхойгүй нөхцөл байдал бол цаашид магадгүй хоёроос гурван жилийн хугацаанд энэ байдлаараа үргэлжлэх нь болбол тодорхой байна.

Тэгэхээр бид нарын хувьд энэ тодорхойгүй нөхцөл байдалд нийцүүлж дэлхий нийтээрээ одоо авч байгаа энэ төсвийн шинэчлэлийг бол хийх нь зарчмын асуудал байх гэж хараад байгаа юм.

Өнөөдөр магадгүй энэ төсвийн алдагдал өөрөө улсын өр их хэмжээгээр нэмэгдэж байгаа. Цаашид бид нар юу гэдэг юм, энэ нөхцөл байдлыг зөвхөн энэ аргацаасан байдлаараа тодорхой, магадгүй нэг хяналтын байдлаараа ингээд явна гэвэл энэ улсын төсөв болоод энэ цаашид улс орны эдийн засаг бол байхгүй хэмжээнд очих байх гэж хараад байгаа юм.

Тэгэхээр бид нарын хувьд бол ер нь энэ зоригтой шийдлийг хийе ээ. Улсын их хурлаас сая энэ асуудлыг дэмжээд хийе ээ. Засгийн газар маань энэ намартаа багтаад нэг энэ гал унтраах байдлаар биш эрсдэлийг урьдчилан харсан эрсдэлийг одоо юу гэдэг юм удирдсан энэ төлөлтийг бол хамтдаа хийцгээе. Энэ төлөвлөлтийг Улсын Их Хуралд оруулж ирье. Энэ асуудал дээр Улсын Их Хурал нь дэмжээд явъя. Одоо бид нар бол цаашдаа ер нь зоригтой энэ шийдлийг гаргахгүй бол нөхцөл байдал бол бид нарыг хүлээхгүй.

Магадгүй одоо юу гэдэг юм хоёр гурван жил аргацаагаад явдаг 2024-2025 онд цаашаа бид нар хэрхэхийг бол мэдэхгүй байна. Улсын өр зээл ч нэмэгдэнэ ээ, энэ төсвийн алдагдал өөрөө их хэмжээгээр нэмэгдээд явна. Тэгэхээр бид нарын хувьд бол ер нь энэ эдийн засгийг сэргээх бодлогыг ч тэр давхар төсвийнхөө сахилга батыг тогтвортой байдлынхаа Төсвийн тогтвортой байдлын хуулийг дагаж мөрдүүлэх асуудлаа ч хэрэгжүүлээд явъя. Ингэж одоо юу гэдэг юм. Зөв менежментийг бодит судалгаан дээр үндэслэж хийхгүй бол нөхцөл байдал бол сайнгүй байгаа шүү.

Энэ дээр бол хаа хаанаа зоригтой шийдлийг хий. Зориг шийдлийг нь гаргаад явъя. Улсын Их Хурлаасаа дэмжээд явъя. Ийм л одоо бодлогыг бол та бүхэндээ бас хэлэх байна. Тэгэхээр Сангийн сайд, Сангийн яамныхан маань та бүхэн маань энэ дээр бол бодлогоо бас нэг зоригтой гаргаад ороод ирээч. Реформоо хийе ээ, бид нар олон жил шинэчлэлийн асуудлыг ярьсан. Төсвийн тогтвортой байдлын хуулийг арван онд баталсан. Тэрнээс хойш яг үнэндээ энэ зөв төсвийнхөө, тогтвортой байдлыг хэрэгжүүлж байгаа, дүрэм журмыг нь шалгуурыг нь мөрдөж байгаа зүйл бол бас төдийлөн болбол харагдахгүй байгаад байгаа юм. Одоо бол энэ нөхцөл байдалтай уялдуулж зоригтой шинэчлэлийгээ бол хийгээд явах нь зарчмын асуудал байх.

Төсвийн тодотголоосоо бүгдээрээ эхэлцгээе. Ирэх он 2022 он, 2023 оныхоо төсвийг бол бид нар реформын жил болгоод явах нь зөв байх. Тэгэхгүйгээр цаашдаа энэ нэг аргацаасан хэмнэсэн байдлаар хөрөнгө оруулалтуудыг нэмэгдүүлсэн байдлаар ингээд явах юм бол энэ цаашдаа аль алиндаа ч гэсэн бол гарч шийдэл болохгүй байх гэж бол харж байна.

**Г.Занданшатар:** Хүрэлбаатарын Булгантуяа гишүүн. Төсвийн тодотголыг бол дэмжиж байгаа юм. Тэгээд би энүүнийг бараг одоо ингээд чуулган удахгүй завсарлах гэж байна. Намрын чуулган эхлээд 2022 оны төсөв шууд хэлэлцээд эхлэх байх. Тэгээд энэ цаг үед бид 2017 оны хэрэгжүүлж байсан. Олон улсын валютын сангийн хөтөлбөр гэдэг шиг бид нар бараг өөрөө өөрсдөдөө ийм хөтөлбөр хэрэгжүүлмээр санагдаж байгаа юм.

Цалин хангамжийг одоо энэ онцгой нөхцөлд ажиллаж байгаа байгууллагуудаас бусад байгууллагуудад нэмэгдүүлэхгүй, орон тоо нэмэхгүй, бүтэц дээрээс нь нэмэхгүй гээд засаг төр өөрөө өөрийнхөө өнөөдөр зардлыг хэмнэх нь арга хэмжээг бараг Улсын Их Хурлаараа одоо батлаад байдаг юм уу. Энэ төсвийн сахилга батыг сайжруулах ажлыг хиймээр байна. Тэгэхгүй бол үнэнийг хэлэхэд төсвийн орлого энэ цалин одоо тавих энэ төсвийн орлого бол бас ийм амаргүй нөхцөл байдалтай байгаа.

Аж ахуйн нэгжүүд маань өнөөдөр ямар байгааг бид бас сайн мэдэж байгаа. Нөгөө төрийн өмчит компаниудын одоо төсвийн одоо сахилга батыг, санхүүгийн сахилга батыг сайжруулна ил тод болгоно гэдэг энэ ажлаа бас одоо өнгөрсөн, дараагийн хагас жилд бас эрчимжүүлмээр байна.

Энхболд сайдад 2022 оны төсвийг дагуулж оруулж ирэхэд нэг ганц хүсэлт байгаад байна.

Манай Баянзүрх дүүрэгт байдаг Сэтгэцийн эрүүл мэндийн үндэсний төв дээр байнгын эмчилгээтэй, асран хамгаалагчгүй, шүүхийн шийдвэрээр албадан эмчилгээтэй 260 хүн байдаг. За энэ 260 хүний санхүүжилтийн асуудал Эрүүл мэндийн даатгалын хуулиар одоо авахад их хэцүү болчхоод байгаа юм. Тэгээд энэ хүмүүсийн санхүүжилтийн асуудлыг шийдэхгүй бол үнэнийг хэлэхэд одоо энэ шинэ журмын дагуу бол энэ хүмүүсийн одоо эмчилгээний зардал, ор хоногийн зардлыг хэн яаж хариуцах вэ гэдэг нь их амаргүй болчхоод байна. Энийг 2022 оныхоо одоо төсвийг нь дагуулаад Эрүүл мэндийн даатгалын тухай хуульдаа өөрчлөлт оруулаад оруулж ирээч ээ. Нэгдүгээрт.

Хоёрдугаарт 2022 оноос авхуулаад манайх 2019 онд сэтгэцийн эрүүл мэндийн хөтөлбөр гэдэг 2019 оноор дуусгавар болсон. Олон улсад, ялангуяа ковидын цаг үед сэтгэцийн эрүүл мэндийн хөтөлбөр гэдэг нэн чухал болоод байгаа учраас энийг бас дахин боловсруулаад 2022 он дээр тодорхой төсөв санхүүжилт тавиад оруулж ирээч ээ. Нийгмээрээ стресст орчихсон бас байна. Тэгээд энэ цаг үед бол энэ бас их чухал шүү гээд. Би бас 2022 оны энэ төсөвтэй холбоотойгоор хэдэн саналуудыг бас хэлье гэж бодсон юм.

**Г.Занданшатар:** Цэвэгдоржийн Туваан гишүүн дараа нь санал хураалттай.

**Ц.Туваан:** Төсвийн тодотголыг дэмжиж байгаагаа түрүүн хэлсэн. Эрүүл мэндийн салбарынхны оруулж ирж байгаа энэ одоо төсвийн тодотгол энэ тэр бол бас муугүй ээ. Эрүүл мэндийн сайдад бол би бас энэ тал дээр нь бол талархалтай хандаж байна. Энэ одоо мөнгө төгрөг чинь доошоо яваад гацаад байна. Сангийн яамныхан энэ дээр одоо хяналт, шалгалт юм уу, доошоо мониторинг хийх нь ийм зүйл байдаг юм уу. Юу хэлж байна вэ гэхлээр Эрүүл мэндийн одоо яамнаас явсан санхүүжилтүүд Аймгийн эрүүл мэндийн газар, Аймгийн нэгдсэн эмнэлэг дээр яг очдог юм байна.

Жишээлбэл эрүүл мэндийн даатгалын нэмэлт санхүүжилт гээд мөнгө оччихдог, тэгээд нөгөө мөнгөө сумынх нь эрүүл мэндийн одоо нэмэлт дансандаа авчихсан байдаг. Зарцуулалт хийж чадахгүй ийм нөхцөл байдал бол маш их байна.

Вакцины одоо хадгалалтын мөнгийг орчихсон байна. Тэрийгээ зарцуулж чадахгүй байна. Тэгэхээр энэ дээр мэдээлэл сайн өгөөд энэ яамныхан, эрүүл мэнд, нийгмийн даатгалын н сангийн агентлагууд бас энэ мэдээлэл сургалтаа нэлээн сайн хиймээр санагдсан шүү.

Дараа нь энэ төсөв дээр тодотголын энэ мөнгө өндөр байна гэж зарим хүн бас бодож байж магадгүй. Тэгэхээр одоо бол Монголд энэ UK штам ороод ирчихсэн байгаа. За тэгээд одоо цаашдаа энэ дельта делта плас Монгол маягийн энэ штамууд дэлгэрэхийг үгүйсгэхгүй. Юу гэхлээр энэ өвчин бол бүрэн алга болох бол яагаа ч үгүй байна. Тэгэхээр энэ дээр аваарын байдалтай стратеги одоо боловсруулж нөөцтэй байх ийм шаардлага байгаа шүү. Одоо тэгээд энэ эхний энэ одоо даваан дээр л бид нар бүдэрчхээд байдаг. Дараа дараагийн маш олон даваанууд энд бас байгаа шүү гэдгийг энд хэлье.

Энэ ЭКМО аппарат дээр гэхэд одоо түүнд хэрэглэдэг энэ сет өнөөдөр улсад улсын нөөц байхгүй болсон. Түрүүн Эрүүл мэндийн сайд үнийг нь хэлсэн. Их үнэтэй байдаг. Тэгэхээр дараа дараа энэ шаардлагатай, энэ одоо зүйлсүүдээ нэлээн одоо нөөц бүрдүүлэх хэмжээнд нь хангалттай захиалж урьдчилсан байдлаар нөөцөлж авахгүй бол бас асуудлууд хүнд байгаа гэдгийг энэ дашрамд хэлье.

Нэлээн одоо шүүмжлэл дагуулах нэг асуудлыг түрүүн одоо цаг бага амжсангүй. Хөдөө орон нутагт одоо малчид, уяачид маш их морь уяж байна. Сунгаанууд энд тэнд маш өтгөн мордож байна. Тэгээд улсын баяр наадам ганцхан болно. Бүх хөдөө аймгийн уяачид сайн байгаа морьдоо аваад улсын наадмыг зорьж ирнэ. Эндээс буцаад очсон хүмүүс эрсдэл тараах магадлал асар өндөр байгаа. Энэ асуудлыг энэ Улсын онцгой комисс, Засгийн газрын Хэрэг эрхлэх газар дээр нэлээн одоо авч үзэж амьдралтай шийдвэр гаргахгүй бол хөдөө орон нутгийн эмч нар отроор явсан малчид уралдаж байгаа энэ уяачдын бөөгнөрөл дээрээс халдвар тараад байна гэдэг зүйлийг надаар дамжуулж хэлсэн байгаа.

Тэгэхээр энийг шийдвэртээ нэлээн одоо анхаарч үзээрэй гэж хэлье.

Баярлалаа.

**Г.Занданшатар:** Гишүүд үг хэлж дууслаа. Монгол Улсын 2021 оны төсвийн тухай хуульд өөрчлөлт оруулах тухай, Нийгмийн даатгалын сангийн 2021 оны төсвийн тухай хуульд өөрчлөлт оруулах тухай хуулийн төслүүдийг хоёр дахь хэлэлцүүлэгт бэлтгүүлэхээр Төсвийн болон бусад Байнгын хороод, мөн Төсвийн зарлагын хяналтын дэд хороонд шилжүүлж байна.

**Дараагийн асуудалд орно**. Маргааш Байнгын хороод хуралдаж төсвийн тодотголыг буюу 2021 онд төсвийн хуульд өөрчлөлт оруулах тухай хуулийн төслүүдийг хэлэлцэнэ. Бусад асуудлууд бас байгаа.

Өнөөдөр улсын 2022 оны жилийн төлөвлөгөөг Засгийн газраас шинэчлэн өргөн барьсан хуулиараа 7 сарын 1-ний дотор батлах ёстой. Тийм учраас маргааш бас жилийн төлөвлөгөөг хоёр чуулганаар орж, гарч хэлэлцэх шаардлагатай болно. Тэгэхээр маргааш бол маш шахуу хуралдах нь байна шүү. Засгийн газрын гишүүд чинь бүгд оролцоно.

Одоо Өршөөл үзүүлэх тухай хуулийн төслийг хэлэлцэх эсэх асуудлыг хэлэлцэнэ ээ.

 **С.Одонтуяа:** Гишүүд танхимдаа цугларна уу. 19 цаг 30 минут болж байна.

 Эрхэм гишүүд ээ, чуулганы хуралдаанаа үргэлжлүүлье.

 Хэлэлцэх асуудлын дарааллын дагуу Өршөөл үзүүлэх тухай хуулийн төслийг хэлэлцэх эсэх асуудлыг хэлэлцэнэ.

 Горимын саналтай гишүүд байна уу?

 Бямбацогт гишүүн горимын санал гаргая гэж байна.

 **С.Бямбацогт:** Гишүүдийнхээ оройн амгаланг айлтгая. Монгол Улсын Засгийн газраас Ардын хувьсгалын 100 жилийн ойг тохиолдуулаад хүмүүнлэг энэрэнгүй ёсны зарчмыг удирдлага болгож мөн корона вируст халдварт цар тахлын нийгэм, эдийн засагт үзүүлэх сөрөг нөлөөллийг бууруулах зорилгоор зарим гэмт хэрэг зөрчил үйлдсэн хүн, хуулийн этгээдийг эрүүгийн хариуцлага, зөрчлийн болон бусад шийтгэлээс нэг удаа өршөөх ял шийтгэл эдлэхээс чөлөөлөх, ялын хугацаанаас хасах, шүүхээс оногдуулсан ялын төрлийг солих зэрэ зохицуулалтуудыг хийх ийм хуулийн төслийг өргөн барьсан.

 Энэ Өршөөлийн хууль урд нь одоо Монгол Улсын Их Хурлаас 6 удаа ардчилсан парламент бий болсон цагаас хойш үндсэндээ 30 жилийн хугацаанд 6 удаа Өршөөлийн хууль гаргаж байсан юм билээ. Хамгийн сүүлд 2001 онд, 2006 онд, 2009 онд, 2015 онд. Сүүлд одоо байнгын ажиллагаатай парламентын 25 жилийн ойг тохиолдуулж байсан. Энэ удаа бол Ардын хувьсгалын 100 жилийн ойг тохиолдуулж гаргаж байгаа юм билээ.

 Энэ асуудлыг сая Хууль зүйн байнгын хороо хэлэлцсэн. Хэлэлцэх үеэр Улсын Их Хурлын гишүүдээс хаалттай хэлэлцэх ийм горимын санал гарсан. Яагаад гэвэл энэ Өршөөлийн хуулийн ард талд бас олон хүмүүсийн амьдрал, хувь заяаны асуудал, шоронд ял эдэлж байгаа иргэдийн асуудал, мөн одоо тодорхой гэмт хэрэг, зөрчлийн асуудал яригдана. Үүнээс болж хэлэлцэж байгаа асуудлаас болж нийгэмд эерэг, сөрөг янз бүрийн ойлголтууд төрж болзошгүй гэж үзсэн учраас Хууль зүйн байнгын хороо хаалттайгаар хэлэлцсэн юм. Тийм болохоор энэ асуудлыг бас хаалттай хэлэлцэх горимын саналыг гаргаж байгаа юм. Энэ горимын саналыг гишүүд бас ойлгож дэмжих байх гэж найдаж байна.

Ингээд хаалттай хэлэлцүүлэх горимын саналыг гаргаж байна.

**С.Одонтуяа:** С.Бямбацогт гишүүн уг асуудлыг хаалттай горимоор хэлэлцэх санал гаргаж байна. Хэрэв Улсын Их Хурлын гишүүн уг асуудлыг хаалттай горимоор хэлэлцэх санал гаргавал санал хураана. Одоогоор гишүүд I Pad-аараа саналаа өгнө шүү. Зарим нь цахимаар байна шүү дээ. Яах юм бэ. Хаалттай горимд шилжээгүй болохоор зарим нь цахимаар сууж байгаа шүү дээ.

Гишүүдийн дийлэнх олонх нь танхимд хүрэлцэн ирсэн учраас гар өргөж санал хураая гэсэн байна.

Санал хураая. Өршөөлийн тухай хуулийг хаалттай хуралдаанаар хэлэлцье гэсэн горимоор санал хураая. Дэмжье гэсэн гишүүд гараа өргөнө үү.

Гишүүд хуралдааны танхимд хүрэлцэн ирнэ үү. Цахимаар дэмжиж байгаа гишүүдийг тоонд авъя. Зааланд 40 байна, цахимынхаа тоог өгчих. Танхимд 36 гишүүн, цахимаар 4 гишүүн, нийт 40 гишүүн дэмжсэн учраас хуралдааныг хаалттай горимд шилжүүллээ.

**Дууны бичлэгээс буулгасан:**

ХУРАЛДААНЫ ТЭМДЭГЛЭЛ ХӨТЛӨХ

АЛБАНЫ ШИНЖЭЭЧ П.МЯДАГМАА